Anehkaaves record eh, Hukuru dhuvahu ekani 292,000 meehunnah...\nކޮވިޑް-19 ދުނިޔޭގެ ހާލަތު\nއަނެއްކާވެސް ރިކޯޑެއް، ހުކުރު ދުވަހު އެކަނި 292,000 މީހުންނަށް ކޮވިޑް-19 ޖެހުނު\nޖުލައި މަހުގެ 31 ގައި 292,527 މީހުންނަށް ވަނީ ވައިރަސް ޖެހިފައި\nއެންމެ ގިނަ މީހުންނަށް ވައިރަސް ޖެހިގެން ރިޕޯޓްކޮށްފައިވަނީ އެމެރިކާ، ބްރެޒިލް، އިންޑިޔާ އަދި ސައުތު އެފްރިކާ އިން\nހުކުރު ދުވަހު ވައިރަސް ޖެހިގެން މަރުވެފައިވަނީ 6812 މީހުން\nކ. މާލެ | 1 އޯގަސްޓް 2020 | ހޮނިހިރު 12:03 | 4,193\nއިންޑިޔާގެ ކޮލްކަތާގައި ކޮވިޑް-19 އަށް މީހަކު ޓެސްޓް ކުރަނީ - ރޮއިޓަރސް\nދުނިޔޭގައި ހަލުވިކަމާއެކު ފެތުރެމުންދާ ކޮވިޑް-19 މިހާތަނަށް އައިއިރު 17 މިލިއަނަށްވުރެ ގިނަ މީހުންނަށް ވަނީ ޖެހިފަ އެވެ. މިދިޔަ އަހަރުގެ ޑިސެމްބަރ މަހުގެ 31 ވަނަ ދުވަހު ވައިރަސް އެންމެ ފުރަތަމަ ފެނުނު ޗައިނާއިން އެކަން ދުނިޔޭގެ ސިއްހަތު ޖަމިއްޔާ (ޑަބްލިޔުއެޗްއޯ) އަށް އެންގި ފަހުން މިއަދާ ހަމައަށް ވައިރަސް ޖެހިގެން ހަ ލައްކައަށް ވުރެ ގިނަ މީހުން ވަނީ މަރުވެފަ އެވެ. އަހަރު ދެބައިވެ އަށްވަނަ މަސް ފެށިފައިވާއިރު އަދިވެސް ވައިރަސް އަންނަނީ ހަލުވިކަމާއެކު ފެތުރެމުންނެވެ.\nދުނިޔޭގެ ސިއްހަތު ޖަމިއްޔާ (ޑަބްލިޔު.އެޗް.އޯ) އިން ބުނެފައިވާ ގޮތުގައި ޖުލައި މަހުގެ 31 ވަނަ ދުވަހު އަނެއްކާވެސް ދުނިޔެ މިވަނީ ކޮވިޑް-19 ގައި އައު ރިކޯޑެއް ދެކެފަ އެވެ. އެދުވަހު އެކަނި 292,527 (ދެ ލައްކަ ނުވަދިހަ ދެހާސް ފައްސަތޭކަ ހަތާވީސް) މީހުންނަށް ވައިރަސް ޖެހުނެވެ.\nހުކުރު ދުވަހު އެންމެ ގިނަ މީހުންނަށް ވައިރަސް ޖެހިގެން ރިޕޯޓް ކޮށްފައިވަނީ އެމެރިކާ، ބްރެޒިލް، އިންޑިޔާ އަދި ސައުތު އެފްރިކާ އިންނެވެ. މި ހަތަރު ގައުމަކީ މިވަގުތު އެންމެ ހަލުވިމިނުގައި އަދި އެންމެ ގިނަ މީހުންނަށް ވައިރަސް ޖެހިގެން ރިޕޯޓްކުރަމުން އަންނަ ގައުމެވެ. ހުކުރު ދުވަހު ވައިރަސް ޖެހިގެން މަރުވެފައިވަނީ 6812 މީހުންނެވެ.\nކޮވިޑް-19 ގެ ބަލިމަޑުކަމުގައި އެންމެ ފަހުން ދުނިޔެއިން ރިކޯޑް އަދަދު ފެނިފައިވަނީ ޖުލައި މަހުގެ 24 ވަނަ ދުވަހު އެވެ. އެއީ 284,196 މީހުންނެވެ. އެދުވަހު 9,753 މީހުން މަރުވި އެވެ. އެދުވަހަކީ މިހާތަނަށް އައިއިރު ދެ ވަނަ ފަހަރަށް ރިކޯޑް އަދަދަކަށް މީހުން އެއްދުވަހާ މަރުވެގެން ރިޕޯޓްކުރި ދުވަސްވެސް މެއެވެ. ޖުލައި މަސް ތެރޭގައި އާންމުގޮތެއްގައި ދުވާލަކު މަރުވެފައިވަނީ 5200 މީހުންނެވެ. އެއަދަދު ޖޫން މަހު އުޅުނީ 4600 ގައެވެ.\nޖުލައި މަހުގެ 24 ގެ ކުރިން ޖުލައި 18 އަދި ޖުލައި 19 ގައިވެސް ވަނީ ދުނިޔެއިން ރިކޯޑް އަދަދަކަށް މީހުންނަށް ވައިރަސް ޖެހިފައެވެ. އެއީ ޖުލައި މަހުގެ 18 ވަނަ ދުވަހު ވަނީ މުޅި ދުނިޔެއިން 237،743 (ދެ ލައްކަ ތިރީސް ހަތް ހާސް ހަތްސަތޭކަ ސާޅީސް ތިން) މީހުންނަށެވެ. އަދި ޖުލައި މަހުގެ 19 ވަނަ ދުވަހު 259،848 (ދެ ލައްކަ ފަންސާސް ނުވަ ހާސް އަށް ސަތޭކަ ސާޅީސް އަށް) މީހުންނެވެ.\nއޭގެކުރިން ދުނިޔޭގައި ރިކޯޑް އަދަދަކަށް މީހުންނަށް ވައިރަސް ޖެހިގެން ރިޕޯޓްކުރީ ޖުލައި މަހުގެ 12 ވަނަ ދުވަހު އެވެ. އެއީ 230،370 (ދެ ލައްކަ ތިރީސް ހާސް ތިން ސަތޭކަ ހަތްދިހަ) މީހުންނެވެ. އަދި ޖުލައި މަހުގެ 10 ވަނަ ދުވަހު 228،102 (ދެ ލައްކަ އަށާވީސް ހާސް ސަތޭކަ ދެ) މީހުންނަށް ވައިރަސް ޖެހިގެން ރިކޯޑް ކޮށްފައިވެ އެވެ. ޖުލައި މަހުގެ5ވަނަ ދުވަހު 212,326 (ދެ ލައްކަ ބާރަހާސް ތިން ސަތޭކަ ސައްބީސް) މީހުންނަށް އެއްދުވަހާ ވައިރަސް ޖެހިގެން ވަނީ ރިޕޯޓްކޮށްފަ އެވެ.\nމިހާރު ދުނިޔޭގައި ވައިރަސް ފެތުރެމުންދާ ގޮތަށް ބަލާއިރު ފާއިތުވި ހަފްތާގައި 40 ގައުމެއްގައި ވަނީ ދުވާލަކު ފެންނަ ކޭސްތަކުގެ އަދަދު މައްޗަށް ގޮސްފައެވެ. އެއީ އޭގެ ކުރީ ހަފްތާއަށް ވުރެ ދެ ގުނަ އިތުރު އަދަދެވެ. ދުނިޔޭގެ ހުރިހާ ހިސާބުތަކެއްގައިވެސް މިހާރު ކޭސްތައް އަންނަނީ އިތުރުވަމުން ކަމަށް ރޮއިޓަރސް އިން ވަނީ ރިޕޯޓްކޮށްފަ އެވެ.\nއެގޮތުން އޮސްޓްރޭލިއާ، ޖަޕާން، ހޮންގ ކޮންގް، ބޮލީވިއާ، ސޫދާން، އިތިއޯޕިއާ، ބަލްގޭރިއާ، ބެލްޖިއަމް، އުޒްބެކިސްތާން އަދި އިސްރާއީލް ގައި ކޭސްތައް ފެންނަ މިންވަރު މަތިވެފައިވާކަމަށް ރޮއިޓަރސް އިން ބުނެއެވެ.\nދުނިޔޭގައި މިވަގުތު އެންމެ ގިނަ މީހުންނަށް ވައިރަސް ޖެހިގެން ރިޕޯޓްކުރަމުން އަންނަނީ އެމެރިކާ އެވެ. އެއީ 4.7 މިލިއަން މީހުންނެވެ. ދެވަނައިގައި ބްރެޒިލް އުޅެނީ 2.6 މިލިއަން މީހުންނަށް ވައިރަސް ޖެހިގެންނެވެ. ތިން ވަނައިގައި އިންޑިޔާ އުޅެނީ 1.6 މިލިއަން މީހުންނަށް ވައިރަސް ޖެހިގެންނެވެ.


މިއީ ތަޤްދީރު ހޭ؟ (ހަތްވަނަ ބައި) – Esfiya\nފިހާރަ ތެރޭތިބި މީހުން ނުކުތުމުން މަރީނާ ވަދެ ފިހާރަ ތެރޭގައި ހުރި މަރީނާގެ ރައްޓެހި މީހާ ކައިރިން އެކަހަލަ ކަމަކަށް އެންމެ ރަނގަޅުވާނީ ކޮން ކަހަލަ ބޭހެއްތޯ ސުވާލު ކުރިއެވެ. އެމީހާގެ އިރުޝާދުގެ މަތިން މަރީނާ ބޭސް ގަތުމަށްފަހު އިތުރު މީހަކަށް މިވާހަކަ ކިޔައި ނުދިނުމަށް އެދި 500 ރިފިޔާ ނޫޓެއް އެމީހާއަށް ދިނުމަށްފަހު މަރީނާ ނުކުމެގެން ގެއާ ދިމާއަށް ދިޔައެވެ. ގެއަށް އާދެވުމުން އިތުރަށް ޔަގީން ކޮށް ލުމަށްޓަކައި އަނެއްކައިވެސް މަރީނާ ގޭތެރޭގެ ތަންތަން ހޯދާ ބަލަމުން ދިޔައީ ސަނާ ފެނޭތޯއެވެ. މަރީނާ އުޅޭގޮތުން ހީވަނީ ގެއަށް ވަގަކު ވަދެގެން އުޅޭހެންނެވެ. ސަނާ ނެތްކަން ޔަގީން ވުމުން ބޭސް ކޮތަޅާއި ފެންފުޅިއަކާއި އެކު ހިފައިގެން ގޮސް ކޮޓަރިއަށް ވަނެވެ. ފުރަތަމަ ފަހަރުކަމުން ޖެހިލުންވެ ހުރެ ފެންފޮދަކާއި އެކު ބޭސް ގުޅަ ދިރުވާލިއެވެ. އިރުކޮޅެއްގެ ތެރޭގައި ބޭހުގެ އަސަރު މަރީނާ އަށް ކުރަމުން ދިޔައެވެ.\nއާދައިގެ މަތިން ޝާމިން އާއި ބައްދަލު ކުރުމަށްފަހު ސަނާ ގެއަށް އައީ އެވަގުތުއެވެ. ސަނާ ގެއަށްވަދެ ސަނާގެ ކޮޓަރީގެ ތަޅުގައި ހިފައިލި ވަގުތު މީހަކު ކުކުރާއަޑު ކަހަލަ އަޑެއް އިވުމުން ސަނާ ހިމޭން ވެލައި އެއަޑަށް ރަނގަޅަށް ސަމާލުވެލިއެވެ. އެއަޑު އަންނީ މަރީނާގެ ކޮޓަރީގެ ތެރެއިން ކަމުން ވުމުން ސަނާ، މަރީނާގެ ކޮޓަރި ދޮރުގައި މަޑުމަޑުން ކަންފަތް ޖަހާލައިގެން ހުރެވުނީ މަރީނާ ކުރާކަމެއް ނޭނގިގެންނެވެ. އިރު ކޮޅަކުން އެ އަޑު ކެނޑި ދެން އިވުނީ މަރީނާ ވަރުބަލި ވެފައިވާ މީހެއްފަދައިން މާނޭވާލާއަޑެވެ. މަރީނާ ކޮޓަރީގެ ދޮރާ ދިމާއަށް އަންނަށް ދެށުމުން ސަނާއަށް ދުވެފައި ގޮސް ވަދެވުނީ ފާހާނައަށެވެ. އަދި ފާހާނައަށް ވަދެ ސަނާ ދޮރު ކައިރީ ފިލާހުރެ މަރީނާ ކުރާ ކަންތަށް ސިއްރުން ބަލަން ހުއްޓެވެ. ކޮޓަރީގެ ދޮރު ހުޅުވައިލައި ދެކޮޅު ހޯދައި ބަލާލުމަށްފަހު މަރީނާ ފާހާނައާއި ދިމާއަށް އަންނަތަން ފެނުމުން ސަނާ އަށް ދުވެފައި ގޮސް ވަދެވުނީ ފާހާނާގައި ހުރި ދޮންކެޔޮ ގަސްތަކުގެ ބިއްދޮށަށެވެ. ސަނާ ބިރުގަންނަ ކަމުގައި ވީނަމަވެސް މަރީނާ އަށް ލިބޭ ލާރިން ފާހާނަ ހިޔާކޮށް ފާހާނާގައި ހުރި ގަސްތަށް ކަނޑަން ބޭނުންނުވަނީ އެގޮތަށް ފާހާނަ ހުރުމުން މަރީނާ ހިތްހަމަ ޖެހޭ ކަމަށް ބުނެފައެވެ. ހުސްފައިގައި ހުންނަން ޖެހުމުގެ ސަބަބުން ފަކުރު ގަންނަ ގޮތްވިއެއްކަމަކު ސަނާ އެތަނުގައި މަރީނާ އަށް ނުފެންނާނެހެން މަޑުކުރީ މަރީނާ ހަދާއެއްޗެއް ބަލާލުމަށެވެ.\nމަރީނާ ފާހާނައަށް ވަދެ ދޮރުލައްޕާ ތަޅުލުމަށްފަހު އައިސް ވަޅު ކައިރީގައި އުޑަފައިން އިށިއިނެވެ. އަދި މަރީނާ އަތުގައި އޮތް ކޮތަޅުގައި ހުރި ލޭތަށް އޮއްސާލުމަށްފަހު އޭގެތެރެއިން މަސްކޮޅެއްފާޑު އެއްޗެއްނެގިއެވެ. ލެއިން ތަތްވެފައި އޮތް އެ މަސްކޮޅެއްފާޑު އެތިކޮޅު ބޭއްވުމަށްފަހު ވަޅުން ފެންދާންޏެއް ނަގައި އޭތިކޮޅު ދޮވެލިއެވެ. އޭތި ކޮޅުގެ ދެ އަރިމަށްޗަކުން ކުޑަ ތަންކޮޅެއް ނުކުމެފައި ވެއެވެ. ބަލާކަށް ނުހުރެ އޭތިކޮޅު މަރީނާގެ އަތުން ނޮޅައި ވަޅުކައިރީ ހަދާފައި ހުރި ފާފާރުބުރި މަތީގައި ބޭއްވިއެވެ. ސަނާ އަށް އެއީ ކޯޗެއްކަން ރޭކާލީވެސް އެވަގުތުއެވެ. ބޮލަށް އަރައިގަތް އެނބުރުމާއި އެކު ހުރިތަނަށް ނުވެއްޓޫނީވެސް ހަމަ ކިރިޔާއެވެ. އިރުކޮޅަކުން ދެ ކާޅު އައިސް މަރީނާ ބެހެއްޓި އެއްޗެހިތަށް ކާންފެށިއެވެ. އެމަންޒަރު ބަލަން ހުރި މަރީނާ ހެވިފައި ހުރެ އެއްޗެހި ބޭލުމަށްފަހު ފެންވަރާލައި ފާހާނައިން ނުކުމެގެން ދިޔައެވެ.\nފެނުނު މަންޒަރުން ސަނާ ހޮޑުލަވާ ގޮތްވިއެވެ. އެކަމަކު ހިތަވަރު ކޮށްލުމަށްފަހު މަޑު މަޑުން ފާހާނައިން ނުކުމެ ބޭރު ޖޯލީގައި ޖައްސާލި ވަގުތު އަނެއްކާވެސް ހޮޑުލަވަން ފެށުމުން ސަނާ އަށް ކެތް ނުކުރެވި އެއިންތަނަށް ހޮޑުދުއްވައި ލެވުނެވެ. އެއަޑަށް ކޮޓަރިތެރޭގައި ހުރި މަރީނާ ނުކުމެ ކިހިނެތް ވީތޯސުވާލު ކުރިއެވެ. މަރީނާ ސުވާލުކޮށް ސަނާ ގައިގައި އަތްލަން އުޅުމުން ސަނާ ދުރަށް ޖެހިލެވުނެވެ. މަރީނާގެ އެ މުޑުދާރު އަތުން ސަނާގެ ގައިގައި މަރީނާގެ އިނގިލި ކުރި ޖެހެންވެސް މިހާރު ސަނާ ބޭނުމެއްނުވެއެވެ. ސަނާގެ އަމަލުތަށް ހުރި ގަތުން ކޮންމެސް ކަމެއް ގޯސް ވެއްޖެކަން އެނގުނެވެ. މަރީނާ އިތުރަށް ސުވާލު ކުރުމުންވެސް ސަނާ އެއްޗެއް ނުބުނެ ކޮޓަރިއަށްވަދެ ދޮރުޖެހިއެވެ. މަރީނާ ކޮނޑު އަރުވައި ލުމަށްފަހު ސަނާ ހޮޑުލާފައިވާ ތަނަށް ވެލިއަޅައި ޖޯލީގައި ޖައްސާލިއެވެ.\nދުވަހެއް ދުވަހަކަށް އަނިޔާ ލިބެމުން އައި ޝާމިން އަށް ގޮތްހުސްވާން ފެށިއެވެ. އެންމެ ކުޑައިރުން ފެށިގެން މަރީނާގެ ފަރާތުން އަނިޔާލިބެމުން އައި ޝާމިންއަށް އޭރު ހިމާޔަތް ލިބުނު މީހާގެ ދެއަތުން މިއަދު ޝާމިންގެ އަބުރު ވެއްޔާ މޮޑެވިހެން ހިނގައިދާނެކަމަކަށް ދުވަހަކުވެސް ޝާމިން ހިއެއް ނުކުރެއެވެ. ކޮންމެ ފަދަ ހާލެއްގައިވިޔަސް ސަނާއަށް މިވާހަކަތަށް ކިޔައިދޭން ޝާމިން އަޒުމް ކަނޑަ އެޅިއެވެ.\nއިރާ ކޮޅުގެ ވަގުތެވެ. ޒަރީނާ ބަދިގެ ފަރާތުގައި ހަސަނުގެނައި މަސްތަށް ކެއްކުމައިގެން އުޅުނެވެ. ދޭތެރެއަކުން ޝާމިން އަށް ގޮވައި ބަދިގެ އަށް ގެނައި ކަމުގައި ވީނަމަވެސް ޝާމިން އަކަށް ޒަރީނާ މަސައްކަތެއް ނުޖައްސައެވެ. އިރުކޮޅަކާއި ޝާމިން އަށް ގޮވައި އެތަނަށް ގެންނަނީ ޒަރީނާއަށް މިހާރު ޝާމިން ނުފެންނަ ހިސާބުގައި ހުރުމަށް އުނދަގޫވާތީއެވެ ޝާމިން އަށް އިތުރު މަސައްކަތެއް ނުޖައްސާ ހަސަނަށްވެސް ވަގަށް ޒަރީނާގެ އެދުންތަށް ޝާމިންގެ ފަރާތުން ފުއްދަމުން ދިއުމުގެ ސަބަބުން ޝާމިން އާއި ދޭތެރޭ ޒަރީނާގެ ހިތުގައި މިހާރު ވަނީ ބުނެދޭން ނޭނގޭކަހަލަ ޖަޒުބާތުތަކެއް އުފެދިފައެވެ.\nހަސަނުވެސް ފެންވަރަން ދަނީ ކަމުގައި ޒަރީނާ ކައިރީ ބުނެ އަތްފައި ދޮވެލައިގެން ގޭތެރެއަށް ވަނެވެ. ޝާމިން ވަގުތުގެ ބޭނުން ހިފައި ޒަރީނާ ކައިރީ މި އަންނަނީ ކަމުގައި ބުނެ ގޭތެރެއަށް ވަނެވެ. ޒަރީނާގެ ކޮޓަރީގެ ދޮރު ހަސަނު ވަތްގޮތަށް ނުލައްޕައި ހުރުމުގެ ސަބަބުން ޝާމިން މަޑު މަޑުން ޒަރީނާގެ ކޮޓަރީގެ ދޮރާދިމާއަށް ދިޔަވަގުތު ފެންވަރަން ފާހާނައަށް ވަދެ ހަސަނު ދޮރު ތަޅުލިއަޑު އިވުނެވެ. ޝާމިންގެ ނަސީބުވެސް ރަނގަޅީއެވެ. ކޮޓަރިއަށް ވަނުމަށްފަހު ވަގުވަގަށް ޝާމިން ކޮޓަރިތެރޭގައި ތަޅުދަނޑި ހޯދުމަށްޓަކައި އުޅުނެވެ. ކޮޓަރީގެ އެތަންމިތަން ހޯދަމުންގޮސް މިހާރު ކޮޓަރީގެ ނުބަލާ ތަނެއް ނެތޭބުންޏަސް ދޮގަކަށް ނުވާނެއެވެ. ތަޅުދަނޑި ނުފެނި މާޔޫސް ވުމުން ކޮޓަރިން ނުކުތުމަށް ތަޅުގައި ހިފާލާފައިވެސް ކޮޓަރީގައި ހުރި އަލަމާރީގެ ވަތްގަނޑު ބަލާލާ ހިތްވިއެވެ. އެއީ ޝާމިންގެ ނަސީބު ކަމެއް ނޫނީ ބަދުނަސީބު ކަމެއް ނޭނގެއެވެ. މަޑުމަޑުން ގޮސް އަލަމާރީގެ ވަތްގަނޑު ހުޅުވައި ހޯދަން ފެށިއެވެ. ވަތްގަނޑުގައި އޮތްފައިލް ހިއްލާލިއިރު ތަޅުދަނޑި ފެނުމުން އުފަލުން ހުރެ ޝާމިން ތަޅުދަނޑި ނެގިވަގުތު ކުއްލިއަކަށް ފާހާނައިގެ ތަޅުގައި ހަސަނު ހިފާލިއަޑު އިވުނުމް ޝާމިން ސިހިފައި އެދިމާއަށް ބަލާލިއެވެ. ވަގުތު ބޭކާރު ނުކޮށް ވަތްގަނޑު ލައްޕާލުމަށްފަހު ޝާމިން އަލަމާރި ތެރެއަށް ދެމިގަނެ އަލަމާރި ތެރޭ ހުރި ހެދުންތަކުގެ ތެރެއަށްވަދެ ފޮރުވިގަތެވެ.\nފާހާނައިން ނުކުތް ހަސަނުގެ ލޮލުގައި ފުރަތަމަވެސް އަޅައިގަތީ ހުޅުވިފައިވާ އަލަމާރީގެ ދޮރެވެ. ހަސަނު އަލަމާރި އާއި ދިމާއަށް އަންނަކަން ޝާމިން އަށް އެނގުމުން ނޭވާ އަވަސް ވާގޮތްވިއެއްކަމަކު ނޭވާ ހިފަހައްޓާލީ ހަސަނަށް މިކަންއެނގިއްޖިއްޔާ ޝާމިން އަށް ހަދާލާނެ ގޮތަކާއި ދޭތެރޭ ވިސަނާލާފައެވެ.\nހަމައެވަގުތެވެ. ބާރު ހިނގުމެއްގައި މަރީނާ ގޮސް ފާތުމަމެންގެ ގެޔަށްވަދެ ސަލާންގޮވައިލިއެވެ. “ޥައަލައެކުމުއް ސަލާމް” ފާތުމަ ގޭތެރޭގައި ހުރެފައި ބޭރަށް ނުކުންނަމުން ސަލާން ބަލައިގަނެ ކާކުތޯ ސުވާލު ކޮށްލިއެވެ. ފާތުމައަށް މަރީނާ ފެނި ފާތުމަގެ މޫޑޫ ބަދަލުވާން ކުޑަ ސިކުންތުކޮޅެއްވެސް ނުނެގިއެވެ. ވަގުތުން ފާތުމަ ހަނދާންވީ މޫސަ މަތިންނެވެ. ނަމަވެސް އެވަގުތު ވީ މޫސަ ގޭގައި ނޫޅޭ ވަގުތަކަށެވެ. “ކަލޭ ކީއްކުރަނީ މިގޭގައި؟ ކީއްކުރަން؟ ކާކު ހޯދަން؟” ފާތުމަގެ ހިތުގައި އެދުވަހައްފަހު މަރީނާ އަށްޓަކައި ނަފްރަތު އެފެދިފައިވާތީ އައިރުޅީގައި ސުވާލުތަށް އެއްފައްޗަކަށް އަމުނައިލިއެވެ. ” އަނެއްކައިވެސް ހަމަ މޫސަގެ ކަމެއްގަ ފާތުމައަށް އެއްޗެއް އޮޅުން ފިލުވައިދޭން ވެގެން މިއައީ، އިނގޭ ގަބޫލު ނުކުރާނެކަންވެސް އެކަމަކު އަހަރެންވެސް ބޭނުމެއްނޫން ފާތުމައަށް ދެރައެއް ލިބޭކަށް، ފާތުމައަށް އަސްލު މޫސަ ނޭނގޭ ދޯ؟” ވަރަށް ހަމަ ޖެހިފައި ހުރެ މަރީނާ ވާހަކަ ކުރިއަށް ގެންދިޔައެވެ. “ކީކޭ ކިޔަންތިއުޅެނީ؟” ފާތުމަ ހިތްހަމަ ނުޖެހިހުރެ އަނެއްކައިވެސް ސުވާލު ކުރިއެވެ. “މޫސަ އާ އަހަރެންނާ އަދިވެސް ގުޅުން އެބޮތް. އެކަމަކު މިހާރު އަހަރެން އޭނަ ގެން ގުޅެނީ ކުރީގެ ހެންނެއް ނޫން ހަމައެކަނި ފައިސާގެ ބޭނުމުގައި މޫސަ އަހަރެން ކައިރިއަށް އަންނަނީ އޭނަ ބޭނުންވާވަރަކަށް އަހަރެން ހަދައިދޭތީ” މޫސަގެ ނަން މަރީނާގެ ދުލުން އެކަހަލަ ގޮތަކަށް ބޭނުން ކުރަން ފާތުމަ ބޭނުން ނުވެގެން މަރީނާ އާއި ދިމާއަށް ހަޅޭއްލަވައި ގަތެވެ. “ކަލޭ ތިހަދަނީ ދޮގު މަގޭ ފިރިމީހާ ކަލޭ ތިބުނާ ކަހަލަ ވިޔާނުދާ އަމަލުތަކެއް ނުހިންގާނެ، ތިކަހަލަ ވިޔާނުދާ އަންހެނުން އަބަދުވެސް އުޅޭނީ އެހެން މީހުންގެ ދިރިއުޅުން ހަލާކުކުރަން، ފާޑު ފާޑޫގެ ވާހަކަ ނުދައްކާ މިތަނުން ރައްކާވޭ” ފާތުމަ އެހެން ބުނެ ގޭތެރެއަށް ވަނުމަށް އެނބުރި އެޅި ފިޔަވަޅު ހުއްޓުނީ އަނެއްކައިވެސް މަރީނާ ވާހަކަ ދައްކަން ފެށުމުންނެވެ. “އަހަރެން މިއޮއް ހުރިހައި ދުވަހުވެސް ނާންނަމޭނުން މިކަހަލަ ވާހަކައެއް ދައްކާކަށް، މިއަންނަ ހަފްތާގެ ހުކުރުވިލޭރޭ އާދޭ އަހަރެންގެ ގޭ ކައިރިއަށް ދަންވަރު ބާރަޖަހައި އިރު އޭރުން ފާތުމައަށް ފެންނާނާނޭ ފާތުމަގެ ފިރިމީހާ އުޅެމުންދާ ރީތި އުޅުން” މިހެން ބުނެ އައި ރުޅީގައި މަރީނާ ގޮސް ފާތުމަގެ ގެއިން ނުކުމެ ދޮރުޖެހިއެވެ.\nހަސަނު އައިގޮތަށް އައިސް އަލަމާރި ދޮރުގައި ހިފާލުމަށްފަހު ދޮރުލައްޕާލިއެވެ. ލިބުނު ހިތްހަމަ ޖެހުމެއްގެ ސަބަބުން ޝާމިން ހަމަޖެހިލައި އަލަމާރިތެރޭގައި މަޑުކޮށްލީ ހަސަނު ކޮޓަރިން ނުކުންނަން ދެނެވެ. ހަސަނު ކޮޓަރިން ނުކުތްކަން ޔަގީން ވެގެން މަޑުމަޑުން އަލަމާރި ތެރެއިން ޝާމިން ނުކުމެ ދޮރުކައިރިއަށް ގޮސް ތަޅުވަޅުން ބޭރު ބަލައިލީ ބޭރުގައި މީހަކު ހުރިތޯއެވެ. މީހަކު ފެންނަން ނެތުމުން ޝާމިން ނުކުމެ ޒަރީނާމެންގެ ކޮޓަރީގެ ދޮރު ލެއްޕުމަށްފަހު ދިޔައީ ބަދިގެ ފަރާތަށެވެ. “ކޮންތާކުން ތިއައީ ކީއްވެ ލަސްވީ؟” ޒަރީނާ އެހެންބުނި އިރު ޝާމިން ދޭނެ ޖަވާބަކާއި ދޭތެރޭވިސްނަމުން ދިޔައެވެ. “މިއައީ ފާހާނައިން” ފުރަތަމަ ފަހަރަށް ޝާމިން އަށް ދޮގުހަދަން މަޖުބޫރުވީ އެހެންގޮތެއް ނެތުމުންނެވެ. ޒަރީނާ ހޫމް އޭ ލައްވައިލުމަށްފަހު ޒަރީނާ ކުރާ ކަންތަން ނިމެންދެން އެތާ އިނުމަށް ބުންޏެވެ. ހަސަނުވެސް ބޭރަށް ނުކުތުމަށްފަހު ޝާމިން ފެނިގެން އައި ރުޅީގައި ވަނީ ގޭތެރެއަށެވެ. ޝާމިން އެއިންގޮތަށް އިނދެ ދިޔައީ ގެއިން ނުކުންނާނެ ގޮތެއް ބޮލުތެރޭގައި ރާވަމުންދިޔައެވެ. ޝާމިން އަށް ވިސްނުނީ ޒަރީނާ ބަދިގޭގެ ކަންތަށް ނިންމާ ލުމަށްފަހު ހަސަނު އާއި އެކު ކޮޓަރިއަށް ވަންނަ ވަގުތު ގެއިން ނުކުތުމެވެ.\nޝާމިން އިންތިޒާރު ކުރަމުން އައި ވަގުތު ޖެހުމުން ބަލަބަލައި ހުރީ ޒަރީނާމެން ކޮޓަރިއަށް ވަންނާނެ ވަގުތަކަށެވެ. ޒަރީނާ މެން ކޮޓަރިއަށް ވަދެފިނަމަ ދެން ނުކުންނާނީވެސް 8 ޖަހާ ބޮޑުވާފަހުންކަން ޝާމިންއަށް އެނގެއެވެ. ޒަރީނާމެން ކޮޓަރިއަށް ވަންނަން ދިޔަވަގުތު ޝާމިންވެސް ގޮސް ކޮޓަރިއަށްވަނީ އެމީހުންނަށް ޝައްކު ނުވާގޮތަކަށް އެކަން ކުރިއަށް ގެންދިއުމަށެވެ.5މިނެޓްފަހުން އަނެއްކައިވެސް ޝާމިންގެ ކޮޓަރި ދޮރުހުޅުވައި ލުމަށްފަހު ނުކުމެ ގޭގެ މައިދޮރާއި ދިމާއަށް ހިނގައިފައި ދިޔައީ ވަރަށް މަޑު މަޑުންނެވެ. ޝާމިން ބިމުގައި ފައި އަޅަމުން ދިޔަގޮތުން ހީވަނީ އޭނާގެ ފައިދަށުވެ ހިންޏެއް މަރުވެދާނެތީ އުޅޭހެންނެވެ. ގޭގެ މައިދޮރު ހުޅުވައިލުމަށްފަހު މަޑުމަޑުން ދޮރުލައްޕައި ޝާމިން ހުރިބާރެއްލާފައި މަރީނާންގެ ގެއާއި ދިމާއަށް މިސްރާބު ޖެހިއެވެ. ގޭގެ ދޮރާ ހަމައަށް އރުމުން ފުރަތަމަވެސް ބަލާލީ މަރީނާ ފެންނަ ހިސާބުގައި ހުރިތޯއެވެ. ނަމަވެސް މަރީނާ ފެންނަން ނެތުމުން ގެއަށް ވަދެ ސަނާ އާއި ޝާމިން ނިދާ ކޮޓަރީގެ ދޮރު ހުޅުވައިލައި އެތެރެއަށް ވަނެވެ. ސަނާ އޭރުވެސް އޮތީ ހަވީރު ކޮޓަރިއަށް ވަތްގޮތަށް ނިދިފައެވެ. ސަނާ ފެނުމާއި އެކު ޝާމިންގެ ބަޑި ފަޅައިގެން ގޮސް ސަނާގެ ގައިގައި ބައްދާލިއެވެ. ސިހިފައި ސަނާއަށް ހޭލެވުނުއިރު ޝާމިން ހުރުމުން ހައިރާންވިއެވެ. “ޝާމިން ކޮއްކޯ ކިހިނެތްވީ؟ ކޮބައި ޒަރީނާ ދައްތަ އާއި ހަސަންބެ؟” ޝާމިން އެގަޑީގައި އައިސް ހުރުމުން ސަނާ ކަންތަށްބޮޑުވެ ސުވާލުމު ކުރެވެން ފެށުނެވެ. ކޮއްކޮ ދައްކާ ވާހަކަތަށް އަޑުއަހާނަން ދޯ؟ “ކޮއްކޮ ދައްކާ ވާހަކަ ގަބޫލު ކުރާނަން ދޯ؟” ޝާމިން ލޯފުހެލުމަށް ފަހު ވާހަކަ ދައްކަން ފެށިއެވެ. “އާނ ކޮއްކޯ، ކޮއްކޮ ދައްކާ ކޮންމެ ވާހަކައެއްވެސް ދައްތަ ގަބޫލުކުރާނަން، ކިޔައިދީބަލަ ވީގޮތެއް” ޝާމިންގެ ބޮލުގައި ސަނާ ފިރުމާލުމަށްފަހު ބުންޏެވެ. ޝާމިން ވަރަށް ހިތްވަރު ކޮށްލާފައި ސަނާ އަށް އެއްވެސް ކަމެއް ފޮރުވަންބޭނުން ނުވާތީ ހުރިހާވާހަކައެއް ކިޔައިދިނެވެ. ޝާމިންގެ ވާހަކަތަށް އާޑުއަހަން އިން ސަނާ އަށް ރޮވެމުންގޮސް ޝާމިންގެ ވާހަކަތަށް ނުނިމި އުޅެނިކޮށް ޝާމިންގެ ގައިގައި ބައްދާލެވުނެވެ. އަދި ޝާމުންގެ މޫނުގެ އެތަން މިތަނުގައި ބޮސްދިނުމަށްފަހު އަނެއްކައިވެސް ސަނާގެ ގަޔާލައި ބޮނޑިކޮށްލިއެވެ. ޝާމިންގެ ހަށިގަނޑުގެ އެތެރެއިންނާއި ބޭރުން ޒަރީނާމެން އަނިޔާދެމުން ދިޔައިރު ސަނާއަށް އެއިންއެއްވެސް ކަމެއް ނޭނގުނީތީ ސަނާގެ އަމިއްލަ ނަފްސް ކުއްވެރި ކުރެވުނެވެ. ނަމަވެސް ޝާމިން ކައިރީ އިހަށް ގެއަށް ދިނުމަށްބުނީ ޝާމިން އެކަންތަކުން ސަލާމަތް ކޮށްދީ ގެއަށް ގެނެސްދޭނެ ކަމަށް ބުނެފައެވެ.\nސަނާއަށް ހުރިހައި ވާހަކަތަކެއް ކިޔައި ދެވުމުން ޝާމިންއަށް ވަރަށް ބޮޑު ހިތްހަމަ ޖެހުމެއް ލިބިގެން ދިޔައެވެ. އެއީ ސަނާ ކޮންމެ ފަދަ ހާލެއްގައިވެސް ޝާމިން ސަލާމަތްކޮށްދޭނެ ކަމުގެ ޔަގީންކަން ހިތުގައި އޮތުމުންނެވެ. ޝާމިން ގެއިން ނުކުންނަން އުޅެނިކޮށް މަރީނާ ގެއަށް ވަންނަނިކޮށް ފެނި މަރީނާ އާއި ފިލަންވެގެން ގޮސް ޝާމިންއަށް ވަދެވުނީ ބަދިގެ ބިއްދޮށަށެވެ. މަރީނާ އައިސް ގޭތެރެއަށް ވަދެގެން ދިޔަ މަންޒަރު ބަލަން ޝާމިން ހުރީ ފެންކަޅިވެފައެވެ. އެހާ ދުވަސް ފަހުން މަރީނާގެ ސޫރަ ފެނުމުން ޝާމިން އުފާވިއެވެ. ނަމަވެސް މަރީނާގެ ފަރާތުން ބޭނުންވާ ފިރުމުންތަކަށް އެދި އެދި ހުރި ޝާމިން އަށް އިސްޖަހައި ލެވުނީ އެއީ ނުވާނެ ކަމެއް ކަމުގައި އެނގި ހުރެ މާޔޫސްވެފައިވާ ހާލުގައެވެ.\nމަރީނާ ގެއަށްވަނުމުން ޝާމިން ބެލީ އަވަހަށް ޒަރީނާމެން ކޮޓަރިން ނުކުތުމުގެ ކުރިން ޒަރީނާމެން ގެއަށް ވަދެވޭތޯއެވެ. ދުވަމުން ކަހަލަ ގޮތަކަށްގޮސް ދޮރުކައިރަށް ހުއްޓި ތަޅުވަޅުން އެތެރެ ބަލައިލިއެވެ. އަދި މެދުގޯތިތެރެއަށް ޝާމިން ރަނގަޅަށް ނަޒަރު ހިންގާލުމަށްފަހު ތަޅުވަޅަށް ތަޅުދަނޑި ކޮށްޕާލައި ދޮރު ހުޅުވައިލިއެވެ. ނަސީބުރަނގަޅު ކަމުން ޒަރީނާ މެންނަށް ނޭނގި މިފަހަރުވެސް ޝާމިން ސަލާމަތްވީއެވެ. ޣޭތެރެއަށް ވަނުމަށް ތަޅޫގައި ހިފައިލި ވަގުތު ޒަރީނާމެން ކޮޓަރީގެ ދޮރު ހުޅޫވައިލި އަޑަށް ޝާމިން ހާސްވިއެވެ. އަދި ވިސްނާލުމަށްފަހު ޒަރީނާމެންނަށް ނުފެންނަ ތަނެއްގައި ފިލިއެވެ. ޒަރީނާމެން ކޮޓަރިން ނުކުމެގެން އައިގޮތަށް ކާގެ އާއި ދިމާއަށް ދާތަން ފެނުނެވެ. އަދި ކާގެއަށް ވަދެ އިށީނުމުން ޝާމިން އަވަހަށް ގޮސް ޒަރީނާމެން ކޮޓަރިއަށް ވަދެ ތަޅުދަނޑި އޮތްތަނުގައި ބޭއްވުމަށްފަހު ނުކުމެ ޝާމިންގެ ކޮޓަރިއަށް ވަނެވެ. ހާސްވެ ވަރުބަލި ވެފައި ހުރުމުގެ ސަބަބުން ޝާމިން ވަނީ ވަރަށް ބޮޑަށް ދާހިއްލާފައެވެ. ޝާމިން ފާހާނައަށް ވަދެ މޫނު ދޮވެލައިގެން އައިސް އެނދުގައި އޮށޯވެލިތަނާ ކޮޓަރިދޮރުހުޅުވައި އަޑަށް ބަލައިލިއެވެ. “ޝާމިން ކަލޭ ކަންޏާ ކައިގެން އެއްޗެހި ހޫނު ކޮށްފަ އައިސް ނިދަންވަދޭ” ޒަރީނާ އެހެން ބުނެ ދޮރުލައްޕާލުމަށްފަހު ޓީވީހުޅުވައިލި އަޑު އިވުނެވެ ބަނޑުހައި ވެފައި ހުރުމުގެ ސަބަބުން ޝާމިން ކައިގެން އެއްޗެހިތަށް ހޫނުކޮށްފައި އައިސް ކޮޓަރިއަށްވަނެވެ. އޭރުވެސް ޒަރީނާ އާއި ހަސަނު ޓީވީ ބަލަން އިނެވެ.\n“އަހަރެން ޒަރީނާގެ ދެމަފިރިން މުޅި ރަށަށް ބޭޒާރު ކޮށްލާނަން، ޝާމިން ކޮއްކޮ އާއި ދޭތެރޭ އެފަދަ ވިޔާނުދާ ގޮތަކަށް ޒަރީނާ ކަންތަށް ކުރީތީ އަހަރެން ދުވަހަކުވެސް ޒަރީނާ އަކަށް މައާފެއް ނުކުރާނަން، ކޮއްކޮ އަށް ހަސަނުގެ ފަރާތުން އަދި އެކަހަލަ ކަމެއްވެފައި ނެތަސް ހަސަނުވެސް ކޮއްކޮ އާއި ދޭތެރޭ ކަންތަށް ކުށްފަ އެހުރީކީ މާކަށް ރަނގަޅަކަށް ނޫން. އަދި އެޒަރީނާ ޝާމިން އަށް އިންޒާރުދިފަ އެބައޮތޭނުން އެވާހަކަތަށް ކިޔައިދީފިއްޔާ މަށަށްވެސް ކޮއްކޮ އާއި ދޭތެރޭ ކަންތަށް ކުރާގޮތަށް ކަންތަށް ކުރާނެކަމަށް، ޗި.. ލަދެއް ނުގަނޭތަ” އެނދުމަތީ އޮތް ސަނާއަށް ޝާމިން ދައްކާފައި ދިޔަ ވާހަކަތަކާއި ދޭތެރޭ ވިސްނެން ފެށުމުން ލޭކެކިގެން ގޮސް ސަނާގެ ހިތަށްފާޑު ފާޑުގެ އެއްޗެހި އަރަމުން ދިޔައެވެ. އަދި ޒަރީނާ އަށާއި ހަސަނަށް ހިތުން ނުފިލާވަރުގެ ލަނޑެއް ދިނުމަށް ސަނާ ރާވަމުން ދިޔައެވެ. މިކަހަލަ އެކި އެކި ހިޔާލު ތަކުން ސިކުނޑި ބަރުވަމުން ދިއުމުން އިރު އެރި އިރުވެސް ސަނާ އަށް އޮތީ ނުނިދިފައެވެ.\nސަނާގެ ވިސްނުން ހުރީ އިރު އެރުމާއި އެކު ރަށުގެ ޕޮލިސްޓޭޝަންއަށް ގޮސް އެކަން އެންގުމެވެ. “މިއަދު ހާދަ އަވަސް އަރުވައިލައިގެން ތިއުޅެނީ؟ ތަނަކަށް ދާންތަ؟” ހެނދުނުގެ ސައި ތައްޔާރު ކުރުމުގައި އަވަދި ނެތި އުޅުނުއިރުވެސް ދޭތެރެއަކުން ސަނާ ގަޑިއަށް ބެލާތީ މަރީނާ ސުވާލުކޮށްލިއެވެ. “އާން މިއަދު މިއުޅެނީ މާ ބޮޑަށް ޝާމިން ކޮއްކޮ މަތިން ހަނދާން ވާތީ، އެހެންވެ ހޭލަންވާއިރަށް ދެވޭތޯ މިއުޅެނީ” ސަނާ، މަރީނާ އަށް ދޮގުހެދިއެވެ. އެދޭތެރެއަށް ޝާމިންގެ ނަން އައުމުން މަރީނާގެ މޫނު މަތީގެ ކުލަވަރު އެއްކޮށް ބަދަލުވެގެން ދިޔަތަން ސަނާއަށް ފެނުނެވެ. ސަނާ އަށް މަރީނާ ހިތްހަމަ ނުޖެހުނުކަން އެނގުމުން ދެކޮޅަށް ބޯހޫރާލުމަށްފަހު މަސައްކަތައިގެން ކުރިއަށްދިޔައެވެ.\nފެންވަރައި ލުމަށްފަހު ތައްޔާރުވެގެން ސަނާ ޕޮލިސްޓޭޝަނަށް ގޮސް މައިދޮރު ހުޅުވައި ލުމަށްފަހު އެތާ ތެރެއަށް ނަޒަރު ހިންގައިލިއެވެ. ފެންވަރުގައި ހަދާފައިވާ އެއިމާރާތުގައި ވަނީ މުށިޖަހައި ރީތިކޮށްފައެވެ. ރިސެޕްޝަން ކުރިމަތީގައި ދެ ބަރިއަކަށް ގޮނޑިތަށް އަތުރާލަފައި ވާއިރު އެއިން ކޮންމެ ބަރިއެއްގައި ދިހަ ވަރަކަށް ގޮނޑި ބަހައްޓައިފައި ހުރުމުން އެއީ އެކި ކަންކަމުގައި މިތަނަށް އަންނަ މީހުން މަޑުކޮށްލައިގެން ތިބުމަށް ބަހައްޓާފައިވާ ގޮނޑި ތައްކަން ސަނާ އަށް އެނގުނެވެ. އަދި ރިސެޕްޝަންގެ އަރިމަތީ އިން ދޮރެއްގައި “އޮފީސް” ޖަހާފައި ވެއެވެ. ގޮނޑި ބަރީގައި އިތުރު މީހަކު ނެތުމުން މަޑު މަޑުން ގޮސް އެންމެ ކުރީ ބަރީގައިވާ ގޮނޑި ބަރިން ގޮނޑިއެއްގައި ސަނާ އިށިއިނދެ ރިސެޕްޝަންގައި އިން ކުއްޖާއަށް ނަޒަރު ހިންގައިލިއެވެ. ކުޑައިރުކޮޅެއްގެ ތެރޭގައި ރިސެޕްޝަންގައި އިން ކުއްޖާ ގޮވައިލުމުން ސަނާ ރިސެޕްޝަން އާއި ކައިރިވެލިއެވެ. “ކީއްކުރާ ކުއްޖެއް؟” ރިސެޕްޝަންގައި އިން ކުއްޖާ ސުވާލުކޮށްލުމުން މިއައީ މައްސަލައެއް ހުށައެޅުމަށް ކަމަށް ބުނެ ސަނާ އެކުއްޖާއަށް ޖަވާބުދިނެވެ. އެކުއްޖާ ފޯމް އެއް ދިއްކޮށްލުމަށް ފަހު މި ފޯމް ފުރާލައި ރިސެޕްޝަނާ ހަވާލު ކޮށްދިނުމަށް އެދުނެވެ. ގެއަށްދާން ބޭނުން ނުވާތީ ސަނާ އެތަނުގައި ހުރެ ފޯމް ފުރާ ރިސެޕްޝަންގައި އިން ކުއްޖާއަށް ހަވާލު ކޮށްލުމުން އެކުއްޖާ ގޮނޑި ބަރިއަށް އިޝާރަތް ކޮށްލުމަށްފަހު ސަނާ ކައިރިން އިށިއިނުމަށް އެދުނެވެ.\nކުޑަ އިރުކޮޅެއް ތެރޭގައި ރިސެޕްޝަންގައި އިން ކުއްޖާ ސަނާ އަށް ގޮވައި ލުމަށްފަހު ސަނާ ގޮވައިގެން އެތެރެއަށް ގޮސް “އޮފީސް” ޖަހާފައިވާ އެދޮރުން އެތެރެއަށް ސަނާ ވައްދައި ގޮނޑީގައި ބޭންދުމަށް ފަހު ނުކުމެގެން ދިޔައީއެވެ. “އަޅުގަނޑުގެ ނަމަކީ އަފީފް” ސަނާގެ ކުރިމަތީ އިން މޭޒުގެ ފުރަގަހުގައި އިށިއިނދެލައިގެން އިން އަފީފް އަމިއްލައަށް ތައާރަފްވެލައި ސަނާ އަށް އަތް ދިއްކޮށްލިއެވެ. ސަނާވެސް އަފީފް އާއި ސަލާމް ކޮށްލުމަށްފަހު ތައާރަފް ވެލިއެވެ. “އަޅުގަނޑުގެ ކޮއްކޮ ސަލާމަތް ކޮށްދީ އަޅުގަނޑު ބޭނުމީ މިހާރު ކޮއްކޮ އަށް އަނިޔާ ދެމުން އެދާ ޒަރީނާ އާއި ހަސަނުގެ ފަރާތުން ކޮއްކޮ ސަލާމަތް ކޮށް އެދެމީހުންނަށް ހައްގު އަދަބު ދޭން” އަފީފް އިތުރު ސުވާލެއް ކުރުމުގެ ކުރިން ގޮތް ހުސްވެފައިވާ ސަނާ އެހެން ބުނެ ރޮއެގަތެވެ. “މައްސަލައިގެ ގޮތުން އަޅުގަނޑުމެންނަށް ތިކަމަށް ފިޔަވަޅެއް އެޅޭނީ އިތުރަށް ތަހުޤީޤު ކޮށްގެން، އެހެން ކަމަށް ވުމުން މިކަމުގައި އަޅުގަނޑުމެންނަށް ސަނާގެ އެހީތެރިކަން ވަރަށް ބޮޑަށް ބޭނުން” ސަނާ އަށް ޓިޝޫއެއް ދިއްކޮށްލުމަށްފަހު އަފީ ވާހަކަ ދައްކަން ފެށިއެވެ. ސަނާ ވަރަށް ހިތްވަރުކޮށް ކަރުނަތަށް ފޮހެލުމަށް ފަހު ސަނާ ކަންތަށް ކުރުމަށް ރާވާފައިވާ ގޮތް ކިޔައިދިނުމުން އަފީފް އެކަމަށް ތާއީދު ކުރިއެވެ.\nYey!!!I’m first!!!!v.reethi mi bai ves. Keep it up?☺\nAlhugan’dah mi part lahun up koh dhevunythee kiyuntheringe faraathun maafah edhen.\nVvvv kiyaa hithunn hutta vaahaka mi nimuneee…..\nheevaa gothunn kulliakahhh miothy nimmaalaafa….\nMareena kuraa faafa thakahhh vee gothehhh neygunu…\nsana kokko gen gulheyne gothehh neyge…\nkunnuaeee kulliakahhh…\nmihennn kunnu genaumunnn mi vaahakaige reethikann vanee foruvifa…\nso nxt tme thnk and conclude. …☺☺☺\nI’m sorry. Ekam grammar mistakes eba hurikan faahaga kurevey. Dhen up kohllaairu recheck kohllaafa, rangalhu kohllaane kamah unmeedhu kuran. Anyway good luck\nMibuny Ehn vaahaka eh ves ?\nFaahaga kolla dhineethee varah bodah thanks. Next time ran’galhu kollaanan 🙂\nMaaf kurahvvaa. Alhugan’dah “nimuny” ehn jehifaa eynee olhumakun\naslu meenee vvvv dhera vefa story nimuneema….\nnw vvvv happpy…\nThank You Vily for reading my story. And i apologize for that\nNyc… Mihaaaru dhigukoh genes dheythi v hapi vey …avahah up kuraaathi 🙂\nThank You. hehehehe 🙂\nWow. Varah obi mi part ves ?.. waiting for the next part ingey ?\nThanks Eyesh 🙂\nVaraaaah boootiphull. ???. But first paragraph ga RF ah iny rifiyaa jayaafa. Hehw.?. Anyways story hama habeyys.???. I think this is my first comment on this story but i have been reading this story from first part. Varaah rythi ammu ge stories. ?❤??\n?????? lol. Yeah dhw. Anyway Thank You Luvna ☺\nstory vrh salhi\nThank You. Iraadha kurehviyya varah avahah up kohdheynan.\nmoosa aharen kairiah annany eyna beynunvaa varakah aharen HADHAIDHEYTHY…publish kuraa vaahaka eh ga mikahala ibaaraaiy beynun kurumaky varah hadi kameh. esfiya ge admin mikamaa visnaalun edhen.\nThanks for reading my story Dhon Kanbulo. Publish kurumuge kurin thi thankolhaa dheytherey alhugan’duves v visnin. Eyna bunefa in gothah genes dheefa eynee. Sorry for that. Dhen faharakun ehen nuvaane 🙂\nAharenves dhon kanbulo ah thaaeedh anyways vaahaka v reethi v avahah up kohdheyne kamah hykurah\nThank You Shazz. Iraadha kurehviyya varah avahah up kohdheynan\nAmmu genesdhey goi v salhi hama. mee hageegee story eh veema emeehun kiyaafa hurigothah genesdheythee salhi varah. Ammu ah egunu varakun real dialogues geneadhiniyyaa ragalhi. V habeys mi story.. ehen kiyaalaa dhethin myhehge bahah mi storyge aslu change kohfiyyaa v dheravaane. Cox aharumen mi story kiyani v kiyahithyn. So plx keep up ur gud work. Itsareal story so real dialogues are better. ??\nNice story eh, liyun theriyaa ai kohlan beynun suvaaluthakeh ebahuri\nThank You Me. Suvaaleh othiyyaa hama kuriyah gendhan v. ?\nޝާޔަން ✨ (ދެވަނަބައި)


ރަށްފުށުގެ ދިރިއުޅުން ތަރައްޤީ ކުރުމަށް އެންމެ ފުރިހަމަ ނިޒާމް – heyobas\nފުރަތަމަ ސަފްހާ ރަށްފުށުގެ ދިރިއުޅުން ތަރައްޤީ ކުރުމަށް އެންމެ ފުރިހަމަ ނިޒާމް\nދިވެހިރާއްޖެ މިވަނީ ރަށްފުށުގެ ތަރައްޤީގެ އާމަރުހަލާއެއް ފެށިފައެވެ. ރައްތަކާއި އަތޮޅު އަދި ސިޓީ ތަރައްޤީ ކުރުމަށް ވަނީ ކައުންސިލުތަކެއް އުފެދިފައެވެ. މިއީ ރައްތަކުގެ ކުރިއެރުން އެންމެ ފުރިހަމައަށް ގެނެއުމަށްޓަކާ ރައްޔިތުންގެ ހިއްސާ އެންމެ ފުރިހަމައަށް ހޯދުމަށްޓަކާ އެކުލަވާލެވިފައިވާ ނިޒާމެވެ. ކައުންސިލަރުންގެ އެންމެ އިސްކަންދޭން ޖެހޭނީ ރައްޔިތުންގެ ދިރިއުޅުމުގެ ފެންވަރު ރަގަޅު ކުރުމަށެވެ. އިޖްތިމާޢީ، އިގްތިޞާދީ، ސިއްޙީ އަދި ތަޢުލީމީ ކަންކަން ކުރިއެރުވުމެވެ.\nރަށްފުށުގެ ދިރިއުޅުން ތަރައްޤީ ކުރުމަށް އެންމެ ފުރިހަމަ ނިޒާމަކަށްވާނީ ގިނަބައެއްގެ ހިއްސާ އެކުލެވިގެންވާ ނިޒާމެވެ. މަޝްރޫޢުތަކުގެ ހުރިހާ ހިސާބެއްގައިވެސް ރައްޔިތުންގެ ބައިވެރިވުން ބޮޑު ކުރެވުމަކީ އެންމެ ފުރިހަމަ ތަރައްޤީގެ އަސްލެވެ. މަޝްރޫއުތައް ކާމިޔާބުކުރުމަށް ގިނަބަޔަކުބޭނުންވުމާއީ އެފަދަ ބަޔަކު އެކަމުގައި ހަރަކާތްތެރި ވުމަކީ އެންމެ ނުހަނު ބޭނުންތެރި ކަމެކެވެ. މުޖުތަމަޢުގެ ހުރިހާ ފެންވަރެއްގެ ރައްޔިތުންގެ ބައިވެރިވުން ހޯދަންޖެހޭނެވެ.\nމުޖުތަމަޢަކީ ގިނަ ބަޔަކުގެ ނަޒަރުގައި ޖޯގުރަފީގެ ގޮތުން އެހެން މުޖުތަމަޢުއަކާ ވަކިވެފައިވާ ސަރަހައްދެއްގައި އުޅޭބަޔެކެވެ. އެއީ މިސާލަކަށް ރަށެއް ނުވަތަ އަތޮޅެއް ފަދަ ތަނެކެވެ. ނަމަވެސް މުޖުތަމަޢީ އެހާ ކުޑަކޮން މާނަ ކުރެވޭނެއެއްޗެއްނޫނެވެ. މުޖުތަމަޢު ގެ ބައެއްގެ ގޮތުގައި އާދަކާދަ އާއިސަގާފަތް، ބަސް، ދީން، މުޖުތަމައުގެ އާމުގަބޫލުކުރުންތައް އަދި ތަފާތު ގުޅުތައް ހިމެނިގެންދާކަމީ މުޖުތަމެއްގެ ރޯލުތަރައްޤީގައި އަދާކުރާނެ ދައުރު ފުރިހަމައަށް އެގިގެންދާނެ ކަމެކެވެ. އެއްމުޖުތަމައެއް އެކެއް ނުވަތަ އެއަށްވުރެ ގިނަމުޖުތަމަޢުތަކާ ވަނީ ގުޅިލާމެހިފައެވެ.\nތަރައްޤީ ކުރުމަކީ ކުރިއެރުވުމެވެ. ނުވަތަ ރަގަޅު ބަދަލުތަކެއް ގެނައުމެވެ. އެހެންކަމުން މުޖުތަމައެއް ކުރިއެރުން ގުޅިފައިވަނީ އަފުރާދުންގެ ދިރިއުޅުމުގެ ފެންވަރު މަތިކުރުމާއެވެ. ރައްޔިތުންގެ އިޤްތިޞާދީ، އިޖްތިމާއީ، ތައުލީމީ، ސިއްޙީ އަދިވެސް ރައްޔިތުންގެ ދިރިއުޅުމާއި ގުޅިފައިވާ އެންމެހާ ކަންކަން މިހާރަށްވުރެން ރަގަޅުކުރުމާއެވެ. ތަރައްޤީގެ އަސްލަކަށްވާން ޖެހޭނީ ދިމެހެއްޓެވެނި ތަރައްޤީ އެކެވެ. އެއީ މިއަދުގެ ދަރިން ގެންނަބަދަލެއްގެ ސަބަބުން މާދަމާގެ ޖީލްތަކަށްވެސް ފައިދާވާ ފަދަ ތަރައްގީއެވެ.\nމުޖުތަމަޢު ތަރައްޤީ ކުރުމަށް ބޭނުންވާ ވަސީލަތްތައް\nމުޖުތަމަޢު ތަރައްގީ ކުރުމަށް ބޭނުންވާނެ ވަސީލަތްތައް ދެނެގަތުމަކީ މުޖުތަމަޢު ކުރިއެރުވުމަށް ފަށައިގަތުމުގެ ތެރެއިން ހިމެނިގެންވާކަމެވެ. ސަބަބަކީ ވަސީލައްތައް ދެނެގަނެ އޭގެ ފައިދާ އެންމެ ފުރިހަމަ ގޮތުގައި ހާސިލް ކުރުމެވެ. ވަސީލަތް ހިމެނިގެންވަނީ ހަމައެކަނި ފައިސާއާ މުދަލަކުންނޫނެވެ. މައިގަނޑު ގޮތެއްގައި ވަސީލަތް ބަހާލެވިފައިވަނީ: ގުދުރަތީ ވަސީލަތް، އންސާނީ ވަސީލަތް، މާލީ ވަސީލަތް އަދި އިންސާނުންގެ ބޭނުމަށް އުފައްދައިފައި ހުންނަ ތަފާތު ވަސީލަތް ތަކުގެ މަައްޗަށެވެ. އެއްވަސީލަތަކާ އަނެއްވަސީލަތަކާއި ގުލިލާމެހިފައިވާތީ ވަސީލައްތައް ބައިކޮން ދެނެގަތުމަކީ ނުހަނު އުދަގޫ ކަމެކެވެ.\nގުދުރަތީ ވަސީލަތް ކަމުގައި ހިމެނެނީ ގުދުރަތީ ގޮތުން ﷲ ލައްވަވާފައިވާ އެންމެހާ ނިއުމަތްތަކެވެ. ބައެއް މިސާލުތަކަކީ ބިން، ވައި، ފެން، ތަފާތު މައުދަންތައް، ތެޔޮ، ގޭސް، ގަސްގަހާގެހި، ޖަނަވާރާއި ސޫފާސޫފީ، މަސްމަހާމެހި، ފަރުތައް އަދި މިފަދަ އެންމެހާ ތަންތަނާއި ތަކެތި އޭގެއިތުރުން މިފަދަ ތަންނަނާއި ތަކެއްޗާ ބެހޭގޮތުން ހެދިފައި ހުންނަ ގާނޫނުތަކާއި، ގަވާއިދުތަކާއި، އުސޫލުތަކާއި އެންމެހާ ތަކެއްޗެވެ. ގުދުރަތީ ވަސީލަތް ތަކަކީ އެހެން ހުރިހާ ވަސީލަތް ތަކެއްގެ އަސްލެވެ. އެއީ މައިގަނޑު ގޮތެއްގައި އެއްޗެއް އުފެދުމު އަސްލު ކަމުގައިވަނީ ގުދުރަތީ ވަސީލަތެވެ. އެހެންކަމުން ވަސީލައްތައް ބޭނުންކުރުމުގައި ދެމެހެއްޓެނިވި ގޮތްތަކެއް ބޭނުންކުރުމަކީ ވަރަށް މުހިންމުކަމެކެވެ.\nއިންސާނީ ވަސީލަތަކީ އިންސާނާއެވެ. މުޖުތަމަޢުއްގެ އެންމެ މުހިންމު ރައުސްމާލެވެ. އިންސާނީ ވަސީލަތަކީ އިންސާނާގެ ޖިސްމު އެކަންނިއެއްނޫނެވެ. އިންސާނަށް ލިބިގެންވާ އަޚުލާގާއި، ތަޢުލީމާއި، ވިސްނުމާއި، ހިޔާލާތާއި، ތަޖުރިބާ އަދި ފިކުރު އެއީ އިސްސާނީ ވަސީލަތުގެ މުހިންމު ބައިތަކެވެ. ތަރައްޤީގެ އަސްލުކަމުގައި ވާންޖެހޭނީ އިންސާނާ ތަރައްޤީ ވުމެވެ. އެހެންކަމުން އިންސާނާ ވާންޖެހޭނީ ފުރިހަމަ މީހަކަށެވެ. އިންސާނަށް ފުރިހަމަ ސިއްޙަތަކާއި، ތަޢުލީމު، މިނިވަންކަން، ރައްކާތެރިކަން ލިބެންޖެހޭނެއެވެ. ތަރައްޤީ ގެ މަޤްސަދަކީ އިންސާނާއަށް އެކަށްކަން ހާސިލް ކޮށްދިނުމެވެ.\nމާލީ ވަސީލަތަކީ ފައިސާއާއި މުދާ ހޯދުމުގެ ވަސީލަތް ތަކެވެ. މުދަލުގެ ސަބަބުން އިންސާނީ ވަސީލަތް ފުރިހަމަ ގޮތުގައި ތަރައްޤީވުމަށް ތަފާތު މަގުތައް ދައްކައެވެ. ނަމަވެސް މުދަލަކީ އޭގެ ޒާތުގައި މުޖުތަމައުގައި ހިމެނޭ ހުރިހާ މައްސަލަ ތަކެއްގެ ހައްލެއް ނޫނެވެ. މާލީ މަސީލަތަކުގެ ތެރޭގައި ހިމެނޭ މުހިންމު ބައިތަކަކީ؛ ލޯން، ހިލޭއެކީ، ބޭންކް ތަކާއި މާލީ އެހެން މުއައްސަސާތައް، އިންވެސްޓްމެންޓް، ފައިސާ ހޯދުމަށް ކުރާ އެންހެންމަސައްކަތް ތައްފަދަ ކަންކަމެވެ.\nއިންސާނުންގެ ބޭނުމަށް އުފައްދާފައި ހުންނަ ވަސީލައްތަކަކީ އިންސާނީ މުޖުތަމައު ތަރައްޤީ ވުމަށް ބާރުފޯރުވާ މުހިންމު ހަތިޔާރެވެ. ކުރިން ބުނެވެދިޔަ އެއްމެހާ ވަސިލަތްތައް ގުޅުވާލާ އާލާތެކެވެ. އޭގެ ވަސީލަަތްތަކަކީ؛ އިމާރާތްތަކާއި، މަގުތަކާއި، މުވާސަލާތީ ނިޒާމުތަކާއި، ދަތުރުފަތުރާއި އަދިވެސް އެންމެހާ މިފަދަ ކަންކަމެވެ. އަދި ސިޔާސީ ނިޒާމުތަކާއި ޤާނޫނުތަކާއި ގަވާއިދުތައްފަދަ މުހިންމު ބައިތައް ބެހިގެން ގޮސްފައިވާ މިބައިގައެވެ.\nމީހުން ކުރިއެރުވުން ކުރުން\nމުޖުމައުގެ ކޮންމެމީހަކީވެސް ކޮންމެވެސް ކަހަލަ ހުނަރެއް ﷲ ގެ ރަޙުމަތް ފުޅުން ލިބިފައިވާ މީހެކެވެ. އެކޮންމެ ޢިލްމަކީ މުޖުތަމަޢުއަށް ވަރަށް މުހިންމު ވަސީލަތެވެ. ވަގުތާއި ހާލަތާ ގުޅޭގޮތުންނެވެ.އެހެންކަމުން އިންސާނާގެ ބައިވެރިވުން ފުރިހަމަ ގޮތެއްގައި ހޯދުމަށް އިންސާނާ ތަމްރީނުވާން ޖެހެއެވެ. އިންސާނާގެ ހުނަރު އިތުރަށް ތަރައްޤީ ކުރަންޖެހެއެވެ. އިންސާއަށް ފުރިހަމަ ސިއްޙަތެއް ލިބިގެން ނޫނީ ހުނަރު ކުރިއެރުމުށާއި ބޭނުންކުރުމަށް މަގުފައިވެގެން ނުދާނެއެވެ. އިންސާނުން ތަމްރީނާއި ތަޢުލީމު ބޭނުންވަނި މައިގަޑު ގޮތެއްގައި އަންނަނިވި ކަންކަން ހާސިލް ކުރުމަށްޓަކައެވެ.\nމުޖުމަޢުގެ ތަރއްޤީގައި ރައްޔިތުންގެ ހިއްސާ އިތުރު ކުރުން\nއިލްމާއި، ހުނަރާއި، ވިސްނުން ކުރިއެރުވުން\nފުރިހަމަ ސިއްޙަތެއް ހާސިލް ކުރުން\nކުރިއެރުމަށް ހުރި ފުރުސަތުތައް ދެނެގަތުން\nކަންކަމުގައި އިސްވެ ހަރަކާތްގެރިވާނެ މީހުން އުފެއްދުން\nއިގްތިސާދީ އަދި އިޖްތިމާއީ ވަސީލައްތައް ބިނާކުރުން\nމުޖުމަޢުގެ ތަރައްގީގެ މަސައްކަތްތައް\nމުޖުމަޢު ތަރައްޤީއަށާއި ކުރިއެރުމަށް ހިންގާ އެންމެހާ މަސައްކަތްތައް ހިންގަން ޖެހޭނީ ރައްޔިތުންގެ ހިއްސާ ލިބޭނެ ފަދަގޮތަކަށެވެ. އެއީ ރޭވިގެން ކުރެވޭނެކަމެވެ. އެފަދަ ތަރައްގީގެ މަސައްކަތް ކުރުމަށް ގިރާކުރަންޖެހޭ ކަންކަން ކުރުގޮތަކަށް އެވަނީއެވެ.\nމަޝްރޫޢޫގައި އިސްކޮން އުޅޭނެ ބަޔަކު ހޯދުން\nހާސިލް ކުރަން ބޭނުންވާ މަޤްޞަދު ކަޑައެޅުން\nމަޝްރޫގައި ހިމެނޭނެ މުޖުމަޢުގެ އެކިއެކި ފެންވަރުގެ މީހުންނަކީ ކޮންބައެއްކަން ހޯދުން\nމިހާރު މަޝްރުޢާ ބެހޭގޮތުން ހުރި މަޢުލޫމާތާއި އަދި ބޭނުންވާ މަޢުލޫމާތު ދެނެގަތުން\nމަޢުލޫމާތުތައް ހޯދާނެބައެކާއި އަދި އެދިރާސާކުރާނެ ބަޔަކު ކަޑައެޅުން\nމަޢުލޫމާތުތަކަކީ އެކަށީގެންވާ ފުރިމަ ދެތުމަޢުލޫމާތުތޯ ބެލުން\nމުޢާމަލާތަކީ މުޖުމަޢުގެ އަފުރާދުންގެ ބައިވެރިވުން މަޝްރޫއަށް ހޯދުމަށް ކުރަންޖެހޭނެ އެންމެ މުހިންމުކަމެކެވެ.\nމުޖުތަމައުގެ އަފުރާދުންގެ ކިބައިން މަޝްރޫއާ ބެހޭގޮތުން ދެކޭގޮތް ހޯދުން\nރައްޔިތުންނަށް މަޢުލޫމާތު ފޯރޮކޮށްދޭނެ ގޮތްތާއި އަދި އެމީހުން މަޝްރޫއާއި މެދުދެކޭގޮތް މަސްރޫޢުއަށް ލިބޭނެގޮތް ހަމަޖެއްސުން\nމަޢުލޫމާތު ފޯރުކުރުމަށް ވީހާވެސްގިނަ ވަސީލަތްތައް ބޭނުންކުރުން\nމީޑިއާއާއި މަޝްރޫއުއާއި ދެމުދު އޮންނަށްޖެހެ ގުޅުންކަޑަ އެޅުން\nމުޖުތަމަޢުގެ މައްސަލަތައް ހައްލުކުރުމަކީ ރޭވުންތެރިކަމާ، ވަކިކަހަލަ އުސޫލުތަކަކާއެކު ކޮއްގެންނޫނީ ހާސިލްކުރަންބޭނުންވާ މަޤްޞަދުތައް އެންމެފުރިހަމަ ގޮތުގައި ކާމިޔާބުކުރުމަށް ވަރަށް އުދަގޫކަމެވެ. މިކަމުގެ ހެކިރާއްޖޭގެ އެކި ހިސާބުތަކުން ފެންނަމުން އެދަނީއެވެ. މުޖުތަމަޢުގެ އެއްބާރުންބޭނުންވާ މައްސަލަތައް މިސާލަކަށް މަސްތުވާތަކެތީގެ މައްސަލަތައް ގިނަ ރަށްރަށުގައި ހައްލެއް ނުލިބި އެކަން ބޮޑުވަމުން ދަނީއެވެ. މަޝްރޫޢުރޭވުމުގައި މުޖުތަމަޢުގެ ހުރިހާފަންތި ރައްޔިތުންގ ހިއްސާ ހޯދަން ޖެހޭނެއެވެ.\nހާލަތު ދެނެގަތުން (ލިބެންހުރިވަސީލަތްތައް، ފުރުޞަތުތައް، އުނިކަންތައްތައް، ހުރަސްތައް)\nހާސިލްކުރަން ބޭނުންވާ ލަޑުދަޑިތައް ކަޑައެޅުން\nލަޑުދަޑިތައް ހާސިލްކުރުމަށް ބޭނުންވާ ތަފްސީލީ ޕްލޭންނެއް ތައްޔާރު ކުރުން\nއެކިކަންކަމުގައި އިސްވެ ހަރަކާތްތެރިވާނެ މީހުން ކަޑައެޅުން\nއަމަލީ މަސައްކަތްކަތަކީ މަޝްރޫއެއްގެ ހިގާކަން ރައްޔިތުންނަށް ފުރިހަމައަށް ފެނިގެންދާނެ މަރުހަލާއެވެ. އެހެންކަމުން ރޭވައިފައިވާ ޕްރޭލާއިއެއްގޮތަށް މަސައްކަތްތައް ކުރުމަކީ މަސައްކަތް ކާމިޔާބުވާނެކަން ރައްޔިތުންނަށް ގަބޫލުކުރުމަށް އެޅިގެންދާ ބާރެކެވެ. ހާއްސަކޮން މަސައްކަތުގެ ފަށައިގަނަ ހިސާބުގައި ވާއެންމެހާ ކަންތައް ރޭވިފައިވާ ޕްލޭނާއި އެއްގޮތަށް ގެންގޮސް މަސައްކައްތައް ނިންމުމަކީ ވަރަށް އިސްކަންދޭން ޖެހޭނެ ކަމެކެވެ.\nމަސައްކަތް ރޭވިފައިވާ ޕްރޭނާއި އެއްގޮތަން ދޭތޯބެލުމާއި، މަޤްޞަދުހާސިލް ވާމިންވަރުބެލުމާ، ގެންނަށްޖެހޭބަދަލުތަކާއި އަދި މުޖުތަމަޢުގެ މަޝްރޫޢާމެދު ދެކޭގޮތް ބަލަން ޖެހޭނެއެވެ. ވަޒަންކުރާނެ މުއްދަތު ކަޑައަޅާނީ މަސައްކަތުގެ ބާވަތުންނެވެ. އަދި ލިބޭކުރި އެރުން މުޖުތަމަޢުގައި ފާހަގަކުރުމަކީ އެކަމުގެ ސަބަބުން އިތުރުއާރޯކަން ލިބިގެންދާނެ ކަމެވެ.\nމުޖުތަމުގެ އެއްވެސް ކަމަކީ ނިމޭނެ ކަމެއްނޫނެވެ. އެހެންކަމުން އަބަދުވެސް އިތުރު ލަޑުދަޑިތައް ހާސިލް ކުރަން މަސައްކަތް ކުރަންޖެހޭނެއެވެ.\nކާމިޔާބުކަމާއެކު މުޖުތަމަޢުގެ ހިއްސާލިބިގެން ހިގާމަޝްރޫއެއްގެ ފައިދާ އެކިގޮތްތަށް އެމުޖުމަޢުއަކަށް ލިބިގެންދާނެއެވެ. މުޖުތަމަޢުގެ އެކިއެކި ވަސީލަތްތައް ކުރިއަރާދާނެއެވެ. އެއީ މިސާލަކަށް ތަފާތު ހުނަރުތައް ދަސްވުމެވެ. ވަޒީފާތައް އުފެދުމެވެ. ފައިސާލިބޭނެ އިތުރު ފުރުސަތުތައް ތަނަވަސް ވެގެން ދިއުމެވެ.\nCook, J. B. “Community Development Theory.”\nhttp://extensinmissouri.edu/explore/miscpubs/mp0568htm. Retrieved 28 Nov. 2007.\nGreen, Gary Paul and Haines, Anna.Asset Building and Community Development.\nThousand Oaks, California: Sage Publications, 2002.\nLittrell, Don and Littrell, Doris.Practicing Community Development. Columbia, Missouri:\nUniversity of Missouri Extension, 2006.\nMattessich, Paul and Monsey, Barbara. Community Building: What Makes It Work. St. Paul,\nMinnesota: Wilder Publishing Center, 1997.\nMorse, Suzanne W. Smart Communities. San Francisco: Jossey-Bass, 2004.\nVincent, John W. II. “Basics of Community Development,” Chapter 1.in Community\nDevelopment Handbook. Pittman, R. and Phillips, R., eds, published by the Community\nDevelopment Council, 2006.\nPhotos : google.com


mivaa gotheh engeytha? Mi ee aharemen genai balimadukameh | Mihaaru\nަޗައިނާގެ ވޫހާންގައި ކޮރޯނާވައިރަސް އަރައިގެން ބަލިވި މީހަކަށް ފަރުވާ ދޭން ގެންދަނީ: މިއީ އިންސާނުންގެ އަމަލްތައް ހުންނަ ގޮތުން ކުރިމަތިވެގެން އުޅޭ މައްސަލައެއް\n30 ޖެނުއަރީ 2020 - 07:49\nމި ސައިންސްވެރިންގެ ޓީމުގައި އިސްކޮށް ހުންނެވީ، މިހާރު ޗައިނާގެ ވޫހާން ސިޓީ އާއި އެ ސިޓީ ނިސްބަތްވާ ހުބޭ ޕްރޮވިންސްގައި އުފަންވެ، އިންސާނުންގެ ފުރާާނައަށް ނުރައްކާ ކުރަމުން ދާ ބިރުވެރި ނޮވެލް ކޮރޯނާވައިރަސްއަށް ނަން ދިން ކަރުދާހުގެ ވެސް އިސް ލިއުންތެރިޔާ ޒެންގް-ލީ ޝީ އެވެ. އޭނާ އަކީ ވޫހާން އިންސްޓިޓިއުޓް އޮފް ވައިރޮލޮޖީގެ ސައިންސްވެރިއެކެވެ.\nޔުނާން ޕްރޮވިންސް އޮންނަނީ ވޫހާންގެ ހުޅަނގު ދެކުނުން ގާތްގަނޑަކަށް ހާހެއްހާ ކިލޯމީޓަރު ދުރުގަ އެވެ. ހޮހަޅާގައި އުޅުނު ވާލެއްގެ ސީ ޓެސްޓްކޮށް ބެލިއިރު އެއިން ފެނުނު ވައިރަސް އާއި މިހާރު އިންސާނުންގެ ހަށިގަނޑު ތެރެއަށް ވަދެ، ގައިންގަޔަށް އަރާ ރޯގާއަކަށް ހަދާލި ވައިރަސްގެ ސިފަތަައް 96 ޕަސެންޓް އެއްގޮތެވެ.\nކޮންމެވެސް ދުވަހަކުން، މިއަދު ނޫނީ މާދަމާ، އިންސާނުންގެ ތެރެއަށް އެ ނުރައްކާތެރި ވައިރަސް ފުންމާލައި، ބިރަކަށް ހަދާލަފާނެކަމުގެ އިންޒާރު ޝީ އާއި އޭނާއާ ގުޅިގެން މަސައްކަތްކުރި އެހެން ސައިންސްވެރިން ދިނެވެ. އެހެންކަމުން ޗައިނާގައި މިހާތަނަށް 130 އަށް ވުރެ ގިނަ މީހުން މަރުވެ، 6،000 އަށް ވުރެ ގިނަ މީހުން ބަލިކޮށްލި ވައިރަސްގެ ބިރަކީ، ކުރިން ލަފާނުކޮށް އޮތް ހާލަތެއް ނޫނެވެ.\nމި ވައިރަސްއަށް ސައިންސްވެރިން ދީފައިވާ ނަމަކީ "އެންސީއޯވީ-2019" އެވެ. "އެން" ނިސްބަތްވަނީ ނޮވެލް އަށެވެ. ސީއޯވީ އަކީ ކޮރޯނާވައިރަސްގެ ބައެއް އަކުރުތަކެވެ. ދެން ހިމެނެނީ އެ ވައިރަސް ފެތުރެން ފެށި އަހަރެވެ. އެއީ 2019 އެވެ.\nޝީ އާއި އޭނާގެ ބައިވެރިން، 2005 ގައި ހޯދިހޯދުންތަކުން އެނގުނީ ސާސްގެ ވައިރަސް އަކީ ވާލުން އިންސާނުންގެ ގަޔަށް އެރި އެއްޗެއް ކަމެވެ. އޭގެ ފަހުން އެ މީހުން ގެންދަނީ ވާލުގައި އުޅޭ ކޮރޯނާވައިރަސްއާ ބެހޭ ދިރާސާތައް ކުރަމުންނެވެ. އޭގެ ސަބަބަކީ، އެ ވައިރަސްތަކުގައި، އިންސާނުންގެ ތެރޭގައި ނުރައްކާތެރި ބަލިމަޑުކަމެއް އުފައްދަފާނެ ހާއްސަ ސިފަތަކެއް ހުރުމެވެ.\nސައިންސްވެރިންގެ ޓީމުން، ޔޫހާންގެ ހޮހަޅައަށް ވަދެ، ވާލުގެ ސީ ނަގައި، ފަސް އަހަރު ވަންދެން ދިރާސާތައް ކުރި އެވެ. އޭގެ ފަހުން 2017 ގައި އެ ދިރާސާތަކުގެ މައްޗަށް ބިނާކޮށް ކަރުދާހެއް ތައްޔާރުކުރި އެވެ. އޭގައި ބުނެފައިވާ ގޮތުގައި ހަތަރު ބާވަތެއްގެ ވާލުން ސާމްޕަލް ނަގައި، މައުލޫމާތު އެއްކުރި އެވެ. އަދި އޭގެ ތެރެއިން ވައިރަހެއްގެ ޖެނެޓިކް ސިފަތައް، މިހާރު ފެނިގެން އުޅޭ ވައިރަހާ 96 ޕަސެންޓް އެއްގޮތެވެ.\nމިހާތަނަށް އެނގުނީ، ސާސް ފަދަ ސައިންސްވެރިން ދަންނަ ކޮރޯނާވައިރަސްގެ ބާވަތްތަކާ، މި ވައިރަސް ތަފާތު ކަމެވެ. އެހެންކަމުން އިންސާނުންނަށް އޮތް ނުރައްކާތެރިކަން ބޮޑުވުން އެކަށީގެންވާ ކަމަށް ވެސް، ބެލެވެ އެވެ.\n"އެކަށީގެންވެއޭ" މި ބުނީ، މިހާރު ފެތުރިގެން އުޅޭ ވައިރަސްގެ ނުރައްކާތެރިކަން ބޮޑީ ކިހާ މިންވަރަކަށް ކަން އަދި ނޭނގޭތީ އެވެ. ކޮރޯނާވައިރަސް އަކީ ހަށިގަނޑުގެ ތެރޭގައި އެ ގިނަވާ އިރު، ބަދަލުވަމުން ދާ އެއްޗެކެވެ. އެ ބަދަލުވުން ވަރަށް ނުރައްކާތެރި ގޮތަކަށް ވެސް ހިނގައިދާނެ އެވެ.\nއިންސާނުންނާއި ޖަނަވާރުންގެ މެދުގައި އޮތް ސިއްހީ ގުޅުންތަކާ ބެހޭ ދިރާސާތައް ކުރާ އަމިއްލަ ޖަމިއްޔާއެއް ކަމަށްވާ ނިއު ޔޯކްގެ އެކޯހެލްތު އެލައަންސްގެ ރައީސް ޕީޓާ ޑަޒަކް އަކީ، ވަރަށް ކުރިންސުރެ ޝީއާ ގުޅިގެން ދިރާސާކުރައްވާ ސައިންސްވެރިއެކެވެ. ސާސް އާއި ވާލާ ބެހޭ 2005 ގެ ދިރާސާ އާއި 2017 ގައި ހެދި، ޔުނާންގެ ހޮހަޅާގައި އުޅޭ ވާލުން ފެނުނު ކޮރޯނާވައިރަސްތަކާއި ސާސްއާ އެއްގޮތްކަން ހާމަކޮށްދޭ ދިރާސާގައި ވެސް އޭނާ ބައިވެރިވެވަޑައިގަތެވެ.\n"މި ވައިރަސްތަކާ މެދު ނުރައްކަލުގެ ދިދަ އަހަރެމެން ނަގަމުން އަންނަތާ މިހާރު 15 ވަރަކަށް އަހަރު ވެއްޖެ. ސާސްއަށް ފަހު އެކަން މި ގެންދަނީ ކުރަމުން،" ކަމާ ބެހޭ އިދާރާތަކުން އެ އަޑުނާހާތީ، މާޔޫސްވެފައި ހުންނަވައި، އޭނާ ވިދާޅުވި އެވެ.\nއިންސާނުންގެ ފުރާނައަށް ނުރައްކާ ވާ ހާލަތަށް ހަށިގަނޑުގެ ގުނަވަންތައް ހަލާކުކޮށްލުމުގެ ބާރު ލިބިގެންވާ އާ ވައިރަސް (އާ ވައިރަސްއެކޭ ބުނަނީ، ޖަނަވާރުންގެ ތެރޭގައި އުޅޭ ކޮރޯނާވައިރަސްތަކުގެ ތެރެއިން އިންސާނުންގެ ހަށިގަނޑަށް ވަދެ، ނުރައްކަލަކަށް ވެފައިވާކަން މިހާތަނަށް އެނގިފައިވާ ހަ ވައިރަސްއާ، އަލަށް ފެނިގެން އުޅޭ ވައިރަސްއާ ތަފާތުވުމެވެ. އެހެންކަމުން މި ވައިރަސް ވާނީ އޭގެ ހަތް ވަނަ ވައިރަސްއަށެވެ.) ގެ ހަމަލާއަކީ މުޅިން އާ ހާލަތެއް ނޫނެވެ. އެއީ މާޒީގައި ހިނގާފައިވާ ކަންކަމާ ގުޅިފައިވާ އަދި ކުރިމަގުގައި ނުރައްކަލަކަށް ވެދާނެ ސިލްސިލާއެއްގެ ބޮޅެކެވެ.\nގަހަކަށް ޖައްސާފައިވާ ވާލެއް: ވަރަށް ނުރައްކާތެރި ގިނަ ވައިރަސްތަކެއް ވާލުގައި ހިމެނޭ --\nމާޒީގައި ކުރިމަތިވީ ސާސް އާއި އޭގެ ފަހުން ސައުދީ އަރަބިއްޔާ އިން ފުރަތަމަ ފެތުރުނު މާސް ރޯގާ އެވެ.\nމިހާރު ބިރަކަށް ވެފައިވާ ވައިރަސްގެ ހާލަތު ރަނގަޅުވެ ކަންބޮޑުވުން ފިލަައިގެން ދިއުމުން، މުޅި މައްސަލައިން އަދި އަރައެއް ނުގަނެވޭނެ އެވެ. ކުރިއަށް އޮތް ތަނުގައި ކުރިމަތިވާނެ އެފަދަ ބިރަކާ މެދު ވެސް ކަންބޮޑުވާން އެބަ ޖެހެ އެވެ. ނުވަތަ މިހާރުގެ އާދަތަކާއި ހާލަތްތައް ބަދަލުކުރަން ކޮންމެވެސް ކަމެއް ކުރެވޭތޯ ބަލަމާ ހިނގާށެވެ.\nމިހާރުގެ އާދަތަކުގެ ތެރޭގައި އެކި ކަހަލަ ޖަނަވާރުތައް ކެއުން ހިމެނެ އެވެ. ޖަނަވާރުތައް ވިއްކާ ބާޒާރުތައް ވަނީ އުފެދިފަ އެވެ. ޗައިނާގައި ވަގުތީ ގޮތުން މިހާރު އެފަދަ ބާޒާރުތައް ބަންދުކޮށްފި އެވެ. ސާސްގެ ތެރޭގައި ވެސް ބަންދުކުރި އެވެ. އެކަމަކު ފަހުން އެ ވިޔަފާރި ކުރިއަށް ގެންދިޔަ އެވެ. ވޫހާންގެ ވައިރަސް އިންސާނުންގެ ގަޔަށް އެރީ ވެސް އެ ސިޓީގެ ބިޔަ ސީފުޑް މާރުކޭޓުން ކަމަށް ބެލެވެ އެވެ. އެތަނުގައި ވިއްކަނީ ހަމައެކަނި ސީފުޑެއް ނޫނެވެ. ވާލާއި، ހަރުފަ އާއި އެކި ވައްތަރުގެ ދޫންޏާއި މީދާ ފަދަ އެތައް އެއްޗެކެވެ.\nމިހާރުގެ ހާލަތްތަކުގެ ތެރޭގައި، ބަނޑުހައިގެންފައިވާ 7.6 ބިލިއަން އިންސާނުން ވެސް ހިމެނެ އެވެ: އޭގެ ތެރެއިން ބައެއް މީހުން ދަހިވެތިވެފައި ވަނީ ޕްރޮޓީން އަށެވެ: ތަނަވަސްކަން ހުރި މީހުންގެ އިސްރާފު ބޮޑުވުމާއި ބޭނުން އިރަކު ބޭނުން ތަނަކަށް، މަތިންދާބޯޓުތަކުގައި ދެ އެވެ. މި ހުންނަނީ މި ދުނިޔެއަށް ނުކަތާވަރުގެ އާދަތަކެވެ. އިންސާނުންގެ އަމިއްލަ އެދުން ބޮޑުވެ، ދުނިޔޭގެ ދިރުންތަކާއި އެހެން ވަސީލަތްތައް ބޭނުންކުރަނީ، ވިސްނާލުމެއް ނެތި އެވެ. އޭގެ ނަތީޖާއަކީ ދުނިޔޭގެ މުޅި ނިޒާމަށް ބަދަލުތައް އައިސް، ވައިރަސް ފަދަ ބާވަތްތައް އިންސާނުންގެ ދިރިއުޅުމުގެ ތެރެއަށް ވަނުމެވެ. ފުރަތަމަ ޖަނަވާރަކުން އިންސާނުންގެ ގަޔަށެވެ. އޭގެ ފަހުން އެކަކުގެ ގައިން އަނެކަކުގެ ގަޔަށެވެ. ބައެއް ފަހަރަށް، ބޮޑު ބަލިމަޑުކަމެއްގެ ދަރަޖައިގަ އެވެ.\nޖަންގަލިތަކަށާއި ކުރިން އިންސާނުން ވަދެ ނޫޅޭ ހިސާބުގަނޑު، އަމިއްލަކޮށްލި އެވެ. އެތަންތަނުގައި، އޭގެ އަސްލު ނޭނގޭ އެތައް ވައިރަހެއް ހިމެނެ އެވެ. އަހަރެމެން ގަސްތައް ކަނޑަނީ އެވެ. ޖަނަވާރުތައް މަރަނީ އެވެ. ހިފައި، ކޮއްޓަށް ލަނީ އެވެ. ބާޒާރުތަކަށް ނެރެނީ އެވެ. އެކޯސިސްޓަމަށް އަންނަ ގުނޑުމާ އެކު، ވަައިރަސްތައް އޭގެ ގުދުރަތީ މެހެމާނުން ދޫކޮށްލަން ޖެހޭ މިންވަރަށް އޭގެ މާހައުލު، އަހަރެމެން އެބަ ހަރާބުކޮށްލަ އެވެ. އެކަމަކު އެ ވައިރަސްތަކަށް އާ ވަސީލަތެއް ބޭނުންވެ އެވެ. ގިނަ ފަހަރަށް، އެއީ އަހަރެމެންނެވެ.\nމިހާރުގެ ހާލަތަށް ބަލާ ނަމަ، ކަންކަން ސިއްރުކުރުމާއި ދޮގުހެދުމުގެ އާދަ ގެންގުޅޭ ވެރިންނާއި އިންތިހާބުކުރާ ސިޔާސީ މީހުން ވެސް ހިމެނެ އެވެ. ވަޒީފާ އިތުރުކުރުމުގެ ނަމުގައި ގަސްތައް ކަނޑާ އަލިކުރެ އެވެ. އެކަމަކު އަނެއްކޮޅުން ސިއްހީ ދާއިރާ އާއި އާންމު ސިއްހަތަށް ބޭނުންވާ ބަޖެޓް ކުޑަކުރެ އެވެ. އިންސާނުންގެ ހަށިގަނޑުން ހިމާޔަތް ހޯދައިގެން ވޫހާން، ނުވަތަ އެމެޒަން އާއި ޕެރިސް ނުވަތަ ޓޮރޮންޓޯ އާއި ވޮޝިންޓަން، މިއިން ކޮންމެ ތަނަކުން އަނެއް ސަރަހައްދަށް، އެ ވައިރަސްތައް މަދު ގަޑިތަކެއްގައި ވާސިލްވެވޭހާ ފަސޭހައިން، ވައިގެ ދަތުރުފަތުރުން، ދުނިޔެ ކުޑަވެއްޖެ އެވެ. އެ އާދައިގެ ތެރޭގައި އުފެދޭ ބިޔަ ބަލިމަޑުކަމަކަށް ތައްޔާރުވާން ކުރަން ޖެހޭ ހޭދަ ބޮޑު ކަމަށް ފެންނަ ނަމަ، އެންސީއޯވީ-2019 ގެ ސަބަބުން ލިބުނު މާލީ ގެއްލުން ދެކިލަން އަދި މަޑުކޮށްލާށެވެ.\nނަސީބު ރަނގަޅު ކަމުން، މިހާރުގެ ހާލަތުގެ ތެރޭގައި، މިފަދަ ބޮޑު ކޮންމެ ނުރައްކަލަކާ ކުރިމަތިލާނެ ހިތްވަރު ހުރި ސައިންސްވެރިން ވެސް އެބަ އުޅެ އެވެ. އޭގެ ތެރޭގައި ވޫހާން އިންސްޓިޓިއުޓް އޮފް ވައިރޮލޮޖީ އާއި އެކޯހެލްތު އެލައަންސް އާއި ސެންޓާސް ފޮ ޑިސީޒް ކޮންޓްރޯލް (ސީޑީސީ) އާއި ޗައިނީސް ސީޑީސީގެ އިތުރުން ވެސް އެހެން އެތައް އިދާރާތަކެއްގެ ސައިންސްވެރިންނާއި ސިއްހީ އެހީތެރިން ހިމެނެ އެވެ. މިއީ ވާ އުޅޭ ހޮހޮޅަތަކަށް ވަދެ، ސިޔާއި ލެއިން ސާމްޕަލްތައް ނަގައިގެން، އެންމެ ނުރައްކާތެރި ވައިރަސްތައް ދިރާސާކުރާ ލެބޯރަޓަރީތަކުގައި، އަމިއްލަ ފުރާނަ އަތަށް ލައިގެން ދިރާސާތައްކޮށް، އެއިން ސަލާމަތްވާނެ ގޮތްތައް ހޯދަން މަސައްކަތްކުރާ މީހުންނެވެ.\nމިހާރު މި އުޅޭ ވައިރަހުން ބަލިވެ، މަރުވާ މީހުންގެ ނިސްބަތް އަދި ވަނީ އެއްވަރެއްގައި ހިފެހެއްޓިފަ އެވެ. ގިނަ އިންފުލުއެންޒާތަކަށް ވުރެ މަރުގެ ނިސްބަތް މަތިވިޔަސް ސާސްއާ އަޅާބަލާއިރު ދަށެވެ. މިއީ ކުޑަކުޑަ ނަސީބެކެވެ.\nމި ނަސީބު މާ ގިނަ ދުވަހަށް ދެމިގެން ނުގޮސްފާނެ އެވެ. ވައިރަސް ބަދަލުވާނެ ގޮތެއް އެކަކަށް ވެސް އަދި ނޭނގެ އެވެ. މީގެ ހަތަރު ދުވަސް ފަހުން، ބަލިވި މީހުންގެ އަދަދު ދިހަ ހާހުން މައްޗަށް އަރާފާނެ އެވެ. މީގެ ހަ މަސް ފަހުން، ވޫހާން ނިއުމޯނިިޔާ، އަހަރެމެންގެ ހަނދާނުން ފޮހެވިދާނެ އެވެ. ނުވަތަ އެހެން ނުވެ ވެސް ހިނގައިދާނެ އެވެ.\nކޮންމެ ގޮތެއް ވިޔަސް، މިއީ އަހަރެމެން އިންސާނުން ހޯދައިގަތް ނުވަތަ ހިޔާރުކުރި ބަލިމަޑުކަމެކެވެ.\nމިއީ ނިއު ޔޯކް ޓައިމްސްގައި، ނޫސްވެރިޔާ އަދި ލިއުންތެރިޔާ، ޑޭވިޑް ކުއަމެން ލިއުނު މަޒުމޫނެއްގެ ހުލާސާ ތަަރުޖަމާއެކެވެ. "ސްޕިލްއޯވާ: އެނިމަލް އިންފެކްޝަންސް އެންޑް ނެކްސްޓް ހިއުމަން ޕެންޑެމިކް" މި ފޮތް ލިއުނީ ވެސް ކުއަމެން އެވެ.\nޗައިނާ ނިއު ޔޯކް ކޮލަމް\n37 ކޮމެންޓް, 224 ރިއެކްޝަންސް\nޖަނަވާރުގެ ނަޖިސް ނުވަތަ ބޮޑުކަމުދާ ތަކެތި. ނޮޓް ސީ. ރަށު ބަހެއް ދޯ އެއީ\nބުނާ އަޑު އަހަން ލޭނުހުންނަ ޖަނަވާރު ކާން ނުވާނެކަން. ޗައިނާ މީހުންނަށް ހީވަނީ ކިރިޔާވެސް ހިރިލާފިއްޔާ އެވީ ކާން ކޮންމެ އެއްޗަކަސް\nލިޔުންތެރިކަމުގެ ވައްޓަފާޅި އެބަހުރި. ވަރަށް ހިތްހަމަޖެހޭ\nއަހްމަދު އޭ އާރ\nފޮޓޯގައި އެވާ ކަހަލަ ވާލެއް ނޫން ހޮހޮޅައިގަ އުޅެނީ. އެއީ އިންސެކްޓް އަދި ދިރޭ އެއްޗިސް ކައިގެންއުޅޭ ކާނިވޯރ އެއް. ރާއްޖޭގައި އުޅޭ ވާލައް ކިޔާ ނަމަކީ ފްލައިންގ ފޮކްސް. ސިފަ އެއްގޮތަސް ސައިޒުން ބޮޑު. ފްރުޓް ބެޓް ވެސް ކިޔާ. ކައި އުޅެނީ މޭވާ. ހަރބިވޮރ އެއް. ކޮރޯނާ ފަދަ ނުރައްކާތެރި ވައިރަސް ކެރީ ކުރާނެ ކަމަށް ނުބެލެވޭ.\nތަރުޖަމާ ކޮށްފައިވާ ގޮތް ވަރަށް ފުރިހަމަ. ހިތްހަމަ ޖެހުމާއެކު އަޅައިގަތުމެއް ނެތި ކިޔާލެވިއްޖެ. މަޢުލޫމާތުވެސް ލިބިއްޖެ. ލިޔުންތެރިޔާއަށް ޝުކުރިއްޔާ\nމޮޅު ތަރުޖަމާއެކެވެ. ލިޔުމުގެ ބަސްމަގާ، ދަރަޖައާއި، ބަސް އެތުރުމާއި، ލިޔުމުގެ ވަޒަންތަކާއި ހަމަތަކުން ލިޔުން ވަރަށް ފުރިހަމައެވެ. ރަނަގަޅު ތަރުޖަމާއަކީ ބަހުން ބަހަށް ބަދަލުކުރުމުގެ ބަދަލުގައި ލިޔުމުގައި ބުނާއެއްޗެތް ސާފު ވާނޭހެން ބުނެދިނުމެވެ. މޫސާލަތީފަކީ މޮޅު ލިޔުންތެރިއެކެވެ.\nމިހާރުވެސް އަހަރެމެން ރާއްޖެތެރޭ މީހުން ބުއިމަށް ފެން މިނަގަނީ ފުރާޅުތަކުން އާންމުކޮށް ވާރޭވެހޭ ދުވަސްވަރު ގިނައިރުތަކެއްގައި ތާނގިއަށް ހޮޅި ގުޅާފަ ހުންނަނީ މިގޮތަށް ހުންނައިރު ހެސްކިޔާފަ ވާ ފުރާޅަށް ހޮޑާ ގުޔާލާކަން ފާހަގަކުރެވޭ މިހާލަތުގައި މިކަން އޮންނައިރުވެސް ވާލާހުރެ ނުކުޅަދާވާ ރައްރަށް ހުންނައިރުވެސް ވާމަދުކިރުމަށް އެއްވެސް ފިޔަވަޅެއް ސަރުކާރުން ނާޅާކަން ހިތާމަޔާއެކު ފާހަގަކުރަން\nއިސްތިއުފާ ދޭން ޖެހުނީނު...............\nމިހާ ދިގު ލިޔުމެއް ފޫހި ނުވެ އެއްކޮށް ކިޔާލެވުނީ މި ދިވެހި ލިޔުންތެރިޔާގެ މޮޅުކަމުން. އަދިވެސް ގިނަ ލިޔުން ފެންނާނެ ކަަމަށް އުއްމީދުކުރަން\nތިޔަލިއުމުން އާކަމަކަށްފެނުނީ އިންސާނުންގެބަޔަކު ބަނޑުހައިހޫނުކަމުގައި ތިބުމުގެވާހަކައެވެ. ވާލަކީ ވަރަށް ކުރީއްސުރެދުނިޔޭގައި އަހަރެމެންގެތެރޭގައި އުޅެމުންއަންނަ އެއްޗެކެވެ. އެފަދަތަކެތި ބަނޑުކެއުމަކަށް ހަދައިގެން އުޅެނީ ކާންނުލިބޭތީއެއްނޫނެވެ. ޖަނަވާރުންގެ ދަރަޖައަށް އިންސާނުން ވެއްޓުމުން ނެވެ. ﷲ ޙަލާލު ކޮށްދެއްވި ރަނގަޅުތަކެތި ކެއުން ދޫކޮށްލުމުންނާއި ގައުމުތަކަށް އަރާ އެތަންތަނުގެ މުއްސަނދިކަން ފޭރެން ފެށުމުން އުފެދިގެން އުޅޭ ބަލިމަޑުކަމެކެވެ.\nމި ވައިރެސް އިނވެސް ދޭހަވަނީ އަހަރުމެން އިންސާނުންގެ ނުކުޅެދޭކަން އެއަށް ކުޑަކުޑަ ވައިރަސް މުޅި ދުނިޔެ ކުޑަ ކަކޫޖައްސުވައިފި.ޔާﷲ އަޅަމެންނާއި މިކުޑަކުޑަ ރާއްޖެ އެންމެހައި ބަލި މަޑުކަމާއި ނުރައްކާތެރި ރޯގާ ތަކުން ސަލާމަތް ކުރަށްވާޝި އާމީން


India Rayyithun Gendhiumah Ithuru Manavareh Raajje Annanee - Vaguthu\nކުޑަ ކުއްޖަކު މަނަވަރަށް އަރުވަނީ. ގިނަ ބަޔަކު ވަނީ މަނަވަރު ބޭނުންކޮށްގެން އިންޑިއާ އަށް ގެންގޮސްފައި.\nރާއްޖޭގައި ތިބި އިންޑިއާގެ 700 މީހުން ގެންދިއުމަށް އެ ގައުމުގެ އަސްކަރީ މަނަވަރެއް މާލެ އައުމަށް ނިންމައިފިއެވެ.\nރާއްޖޭގައި ތިބި އިންޑިއާ މީހުން ކަނޑުމަގުން ގެންދަން، އެ ގައުމުގެ އަސްކަރިއްޔާ އިން ފެށި އޮޕަރޭޝަންގެ ދަށުން މިހާތަނަށް 1،488 ރައްޔިތުން ވަނީ އިންޑިއާ އަށް ގެންގޮސްފައެވެ. އެ ހުރިހާ އެންމެން ވެސް 14 ދުވަހު ކޮޗިންގައި ކަރަންޓީންގައި ތިބެން ޖެހޭނެއެވެ.\nއިންޑިއާގެ ރައްޔިތުން ގެންދިއުމަށް އެ ގައުމުގެ ދެ އަސްކަރީ މަނަވަރެއް ވަނީ ބޭނުންކޮށްފައެވެ. އެއީ "އައިއެންއެސް ޖަލަޝްވާ" އާއި "އައިއެންއެސް މަގަރް" އެވެ. "އައިއެންއެސް ޖަލަޝްވާ" ދެ ބުރެއްގެ މަތިން ރާއްޖެ އައިސްފައިވެއެވެ. އަދި ޖޫން ފަހެއްގައި "އައިއެންއެސް ޖަލަޝްވާ" ގައި އިތުރު 700 އިންޑިއާ ރައްޔިތުން އެ ގައުމަށް ގެންދިއުމަށް ހަމަޖެހިފައިވާ ކަމަށް އިންޑިއާ ހައިކޮމިޝަނުން ބުނެއެވެ.\nލަފާ ކުރެވޭ ގޮތުގައި ރާއްޖޭގައި އިންޑިއާގެ 30،000 މީހުން ދިރިއުޅެއެވެ. އޭގެ ތެރޭގައި ޓީޗަރުންނާއި ޑޮކްޓަރުންނާއި ނަރުހުން ވެސް ހިމެނެއެވެ.\nމާޗު 25 ވަނަ ދުވަހުން ފެށިގެން އިންޑިއާ ފުރަބަންދަކަށް ގޮސްފައިވާ އިރު، އެ ގައުމުން މިހާރު ވަނީ ލުއިތަކެއް ދޭން ފަށައިފައެވެ. އެކަމަކު، އިންޑިއާގައި ކޮވިޑް-19 ފެތުރުން ކޮންޓްރޯލްވެފައެއް ނުވެއެވެ. އިންޑިއާގައި ބަލި ޖެހުނު މީހުންގެ އަދަދު ވަނީ 182,490 އަށް އަރައިފައެވެ. މި ބަލީގައި މިހާތަނަށް 5,186 މީހަކު ވަނީ މަރުވެފައެވެ. އަދި މި ބަލިން 86,984 ވަނީ ރަނގަޅުވެފައެވެ.\nރާއްޖެ އަށް ބަލާ އިރު، މިހާތަނަށް 1،672 މީހެއްގެ ގައިން ކޮވިޑް-19 ފެނިފައިވާ އިރު، ފަސް މީހަކު ވަނީ ނިޔާވެފައެވެ. އަދި މި ބަލިން 406 މީހުން ވަނީ ރަނގަޅުވެފައެވެ.\nމެއި 31, 2020 13:58\nބަނގާޅީންވެސް ބޭރުކޮށްބަލަ ބޮޑު ބޯޓަކަށް އަރުވާފައި.. ޓެކްސް ފައިސާއިން ޚަރަދުކޮށްގެން ބެލެހެއްޓުމުގެ ބަދަލުގައި..\nމިއީ އެއްވެސް ގައުމެއްގައި ކުރާކަމެއް ނޫން.. ވަގަށް އެތެރެވާމީހުން ވަޒީފާދިނުމާޢި، ދައުލަތުން ކާންދީ ބޭސްފަރުވާކޮށްދީގެން ބެލެހެއްޓުން..\nމިކުޑަކުޑަ ދިވެހިރާއްޖޭގެ ރައިޔަތުންނަކަށް ބޭރުމީހުން ބަލަހައްޓަން ޓެކްސް ފައިސާއެއް ނުދެވޭނެ..\nދައުލަތުން އެކަމަށް ހައްލެއްހޯދަވާ.. ތިއޮތީ3ބާރުވެސް އެއްބައެއްގެ އަތުގައި.. ހައްލު ލިބެން ޖެހޭނެ ލިބެންވާނެ.. ބޭނުމިއްޔާ ލިއްބައި ދެވޭނެ.


Gina bayaku Supari ge dhifaaugai: Aee loabivaan jehey varahvvure maa nurahkkaatheri ehccheh! - One Online\nޕްލާސްޓިކް މަދުކުރުމަށް ރާއްޖެ އެތެރެ ކުރުން މަނާތަކެތީގެ ތެރޭގައި ސުޕާރީ ބަންދުކޮށްފައިވާ ޕެކެޓް ހިމެނޭތީ މިހާރު ސޯޝަލް މީޑިއާއިން އެންމެ ގިނައިން ފެންނަނީ އެކަންބޮޑުވުމެވެ. ސުޕާރީއާ ނުލައި ނޫޅެވޭނެ ކަމަށް އެއްބަޔަކު އަންނަނީ ބުނަމުންނެވެ. އަދި ސުޕާރީ ޕެކެޓްގައި އެތެރެ ނުކުރެވޭނަމަ ދެން އެތެރެ ކުރަންވީ ގޮތްތަކުގެ ހިޔާލުތައް ވެސް އަންނަނީ ދެމުންނެވެ. ސުޕާރީގެ ދިފާއުގައި ދައުލަތުގެ ވެރިންގެ އިސްތިއުފާއަށް ވެސް އަންނަނީ ގޮވަމުންނެވެ.\nދިވެހިންނާއި ސުޕާރީއާ ގާތްގުޅުމެއް އޮންނަތާ އެތައް އަހަރުތަކެއް ވެއްޖެ އެވެ. އެއީ ގިނަ ދިވެހީންތަކެއް ގަވައިދުން ކައި އުޅޭ އެއްޗެކެވެ. ސުޕާރީއަކީ ދުފާތަކެތި ޕްރޮސެސް ކޮށްގެން ހަދާފައި ހުންނަ އެއްޗަކަށްވާއިރު އޭގައި ލާ ފޮނި ރަހައިން ގިނަ ބަޔަކަށް އެ ވަރަށް ކަމުދެ އެވެ. ސުޕާރީ އުފައްދަނީ ފެންފޯކާއި ހަކުރާއި ކުލަތައް ބޭނުންކޮށްގެންނެވެ.\nދިވެހީންނާއި ސުޕާރީއާ އޮތް ގުޅުން އެންމެ ރަނގަޅަށް ސިފަ ކުރެވޭ އެއް ސުވާލަކީ "ނެތްތަ ސުޕާރީއެއް؟"މި އެވެ. ރައްޓެހިންގެ ގާތުވެސް އެންމެ އާއްމުކޮށް އަހާ އެއް ސުވާލަކީ އެއީ އެވެ. ޖީބުގައި އަބަދުވެސް ސުޕާރި ހުސްނުކޮށް ގެންގުޅުމަކީ ބައެއް މީހުންގެ އާދަ އެކެވެ. އަދި ފޮށިގަނެގެން ސުޕާރީ ކާ މީހުން ވެސް މަދެއް ނޫނެވެ.\nކެންސަރަށް މަގުފަހި ކުރާ އެއްޗެއް\nދުނިޔޭގެ ސިއްހަތު ޖަމިއްޔާ، ޑަބްލިއުއެޗްއޯއިން 2004 ވަނަ އަހަރު ދިރާސާއެއްގެ އަލީގައި ބުނެފައިވަނީ ސުޕާރީގެ ސަބަބުން އަނގައިގެ ކެންސަރަށް މަގުފަހިވާ ކަމަށެވެ. ސުޕާރީގައި ނުރައްކާތެރި ދެ މާއްދާ ކަމަށްވާ އަލްކަލޮއިޑްސް އަދި ޕޮލިފެނޮލްސް އެކުލެވެ އެވެ. އެއީ ނުރައްކާތެރި ކެންސަރަށް މަގުފަހި ކުރާ ދެ މާއްދާ އެވެ. އެހެންކަމުން އަގަނޔަށް ކިތަންމެ މީރަސް ތި ކެވެނީ ނުރައްކާތެރި އެއްޗެކެވެ.\nސުޕާރީއަކީ އެ ކާން ފަށައިފިނަމަ އެޑިކްޓްވާ (ދެވިހިފާ) އެއްޗެކެވެ. މިއީ ސިއްހަތަށް އެތަކެއް ގެއްލުންދޭ އެއްޗެކެވެ. އެގޮތުން ސުޕާރީއަކީ ދަތްތަކާއި ހިރުގަނޑަށް ގެއްލުންދޭ އެއްޗެކެވެ. އަދި މިއީ ފަސޭހައިން ހަޖަމުވާ އެއްޗެއް ނޫނެވެ. އޭގައި އެކުލެވިފައިވާ އެކި އެކި ވިހަ މާއްދާތަކުގެ ސަބަބުން ކެންސަރު ޖެހުން ފަދަ ނުރައްކާ ބަލިތައް ޖެހުމުގެ ފުރުސަތު ބޮޑުވެ އެވެ. މީގެ އިތުރުންވެސް ހަށިގަނޑުގެ އެކި އެކި ގުނަވަންތަކުގައި ހިލަ އުފެދުމުގެ ފުރުސަތުވެސް ސުޕާރީ ކެއުމުގެ ސަބަބުން ބޮޑެވެ.\nރާއްޖޭގެ އާއްމު ބަލިތަކުގެ ޑޮކްޓަރަކު ވިދާޅުވިގޮތުގައި ސުޕާރީގެ ސަބަބުން އަނގައިގެ ކެންސަރާއި އަނގަޔަށް ތަފާތު ނުރައްކާތެރި ބަލިތައް ޖެހުމުގެ ފުރުސަތު ވަރަށް ބޮޑެއެވެ.\nސުޕާރީގެ ސަބަބުން ދިމާވެދާނެ ކަމަށް ޑޮކްޓަރު ވިދާޅުވި ކަންކަން:\n• ހިރުގަނޑު ދުޅަވުން،\n•\tދަތުގައި މެރައާއި ކޮބަޑިޖެހުން،\n•\tދަތްލުހުން ނޫނީ ފޭބުން،\n•\tދަތުގައި ރިހުން،\n•\tހިރުގަނޑުގައި ރިހުން\n•\tއަނައިގެ ތެރޭގައި މުލިހި ފާރު ފަދަ ތަކެތި ހެދުން\nސޯޝަލް މީޑިއާގައި ސުޕާރީގެ ދިފާއުގައި ބަހުސްތައް އެދަނީ ކުރިއަށެވެ. އެއީ ގިނަ ބަޔަކު އެޑިކްޓްވެފައިވާ އެއްޗަކަށްވާތީ އެވެ. ނަމަވެސް އެކަމަކަށް ލޯބި ކުރަންވާނީ އެކަމެއްގައި ފައިދާއެއް ވާ ނަމައެވެ. ސުޕާރީން އަނގަޔަށްލާ މީރު ރަހަޔަށްވުރެ ލިބޭ ގެއްލުން ބޮޑެވެ.\nގުޅޭ ޓެގު ސިއްހަތު މޯލްޑިވްސް ފުޑް އެންޑް ޑްރަގް އޮތޯރިޓީ


BREAKING: Sihhee Faruvaa Hoadhan Dhathuru Kurevey Usoolu Ves Harukashi Kohffi - Vaguthu\nކޮވިޑް-19: އުއްމީދު ގުޅިފައި އޮތީ ވެކްސިނާ - 22 ގަޑިއިރު ކުރިން\nސިއްހީ ފަރުވާ ހޯދަން ދަތުރު ކުރެވޭ އުސޫލުވެސް ހަރުކަށިކޮށްފި\nޑިރެކްޓަރު ޖެނެރަލް އޮފް ޕަބްލިކް ހެލްތު މައިމޫނާ ވާހަކަ ދައްކަވަނީ. --- ވަގުތު އިމޭޖަސް: މުހައްމަދު އަފްޒަލް\nސިއްހީ ފަރުވާ ހޯދަން އެއް ރަށުން އަނެއް ރަށަށް ދަތުރު ކުރެވޭ އުސޫލުވެސް ހަރުކަށިކޮށްފި އެވެ.\nޑިރެކްޓަރ ޖެނެރަލް އޮފް ޕަބްލިކް ހެލްތް މައިމޫނާ އަބޫބަކުރު ސޮއިކޮށް ނެރުނު ސާކިއުލާގައި ވިދާޅުވެފައި ވަނީ، ކޮވިޑް-19 އާ ގުޅިގެން ސިއްހީ ބޭނުންތަކަށް މާލެ ފިޔަވާ މީހުން ދިރިއުޅޭ އެއް ރަށުން އަނެއް ރަށަށް (މޮނީޓަރިންގ ހާލަތުގައި އޮންނަ ރަށްރަށް ހިމެނޭގޮތަށް) ބައެއް ކަންކަން ފުރިހަމަ ވާނަމަ އެ އެޖެންސީއަށް ލިޔެގެން ހުއްދަ ހޯދުމުގެ ބަދަލުގައި ކައުންސިލަށް އެންްގުމަށްފަހު ދަތުރު ކުރެވޭނެ ކަމަށެވެ.\nއެގޮތުން އެ މީހަކު ގާއިމުވެ ހުންނަ ރަށުގެ ހޮސްޕިޓަލް ނުވަތަ ސިއްހޫ މަރުކަޒުގެ ޑޮކްޓަރުގެ ރިފަރަލް އަކާ އެކު ދަތުރުކުރެވޭނެ ކަމަށް ބަޔާންކޮށްފައިވެއެވެ. އެހެން ނަމަވެސް އެ ނޫން އެހެން ފަރާތަކުން ޞިއްޙީ ޚިދުމަތް ހޯދުމަށް ލަފާ ދީފައިވިއަސް މިކަމަށް ރިއާޔަތްކޮށް ރަށުގައި ހުންނަ ޞިއްޙީ މަރުކަޒުގެ ފަރާތުން ދޭ ރިފަރަލް ލިއުމެއް އޮންނަންވާނެ ކަމަށް ބަޔާންކޮށްފައި ވެއެވެ.\nއާ އުސޫލުގައިވާގޮތުން ސިއްހީ ފަރުވާއެއް ހޯދަން މޮނީޓަރިންގގައި އޮތް ރަށަކަށް ގޮސް 24 ގަޑިއިރަށްވުރެ ގިނަ ވެއްޖެނަމަ ރަށުން އަނބުރާ ގޮސް 14 ދުވަސް ކަރަންޓީންވާން ޖެހެއެވެ. ނަމަވެސް 24 ގަޑިއިރު ނުވާނަމަ ކަރަންޓީންވާން ނުޖެހޭނެއެވެ. އަދި އެ ހާލަތުގައި، ދަތުރުކުރާ ފަރާތްތަކުން ސީދާ ޞިއްޙީ ފަރުވާދޭ ތަނަށް ދިއުމާއި ޚިދުމަތް ލިބުމަށްފަހު ވީ އެންމެ އަވަހަށް ހޯދުމަށްފަހު އެނބުރި އައު ރަށަށް ދިއުމަށް އެ ސާކިއުލާގައި ވެއެވެ،\nއަދި ޚިދުމަތަށް ގޮސް އެއްވެސް ސަބަބަކާހުރެ ރަށުގެ އެހެންތަނެއްގައި ވަގުތީ ގޮތުން މަޑުކުރަންޖެހޭނަމަ ހުރިހާ ވަގުތެއްގައިވެސް ރައްކާތެރިކަމުގެ ފިޔަވަޅުތައް އަޅައިގެން އުޅުމާއި އެކުގައި އައި މީހުން ފިޔަވައި އެހެންމީހުންނާ ބައްދަލުކޮށް ނުހެދުމަށް އެ އުސޫލުގައި ވެއެވެ.\nއަދި ޞިއްޙީ ޚިދުމަތް ހޯދުމަށް ދަތުރުކުރާ ފަރާތްތަކުން ހުރިހާ ވަގުތެއްގައިވެސް ގައިދުރުކަން ބެހެއްޓުމާއި މާސްކު އެޅުމަށް އެ އުސޫލުގައި ވެއެވެ.\nޖޫން 6, 2021 06:11\nމައިމުނަާ ގެ ލިއެކިޔުން ދިވެހިން މިހަާރު ބެޭ ނުންނުވެެެޭ ކަލެޭމިހަާރުން މިހަާރައް އިސްތިއުފަާދިީ\nޖޫން 6, 2021 10:03\nއެމް.ޑީ.ޕީން ވެރިަކަމަށް އަންނަން މަސައްކަތްކުރާ ކޮންމެ ފަހަރަކު އެންމެ ހަރުއަޑުން ދައްކާ އެއްވާހަކައަކީ ރައްޔިތުން ރަށުބަންދުވެފަ ތިބޭ ވާހަކަ އެކަމަކު މިހާރަކު ނޫންތޯ ރައްޔަތުން ރަށުބަންދުކޮށްގެން އެ އުޅެނީ. މީގެ ކުރިން މިގޮތައް ރައްޔަތުން ރަށުބަންދުކުރި ހަދާނެއް މިޖީލުގެ އެކަކުވެސް ނުހުންނާނެ. ހުރިހާކަމެއް އަތައް ގޮވާފަ\nޖޫން 7, 2021 10:23\nއެމިހުން ކިއިހާޅެމެއް މިހާރުވަނީ ފަރިއްސައްވެފަޔޯ!!\nޖޫން 6, 2021 10:15\nމީނަ އެބައުޅޭތަ؟ މިގައުމުން އެތަށް ބަޔަކު މަރުވެ ދިޔައިރުވެސް މީއުޅޭ މީހެއްކަންވެސް ރައްޔިތުންނަށް ނޭނގޭ.\nޖޫން 6, 2021 10:56\nކަލެޔާ ކެރަފާ ނަސީމް އިސްތިއުފާ ދީފަ ގެޔަށް ދޭ. ކުރިޔަށް އޮތީ ކަލޭ ތިހެން ފިނި ކޮޓަރީ ގަ ހުރެ ނުރޭ އަމުރުތަށް އަޑުނަ އަހާދުވަސް ތައް. އަހަރުމެން ވަރުބަލި ވެއްޖެ، ކަލޭމެން ތިޖަހާ ސަކަރާތް ބަލާކަށް ދެނެއް ނެއް ތިބެވޭކަށް.\nޖޫން 7, 2021 10:21\nރައްޔިތުންގެ ޓެކްސްފައިސާތައް ކާންދީފަ ދަރުބާރުގޭގައި ބަޔަކު ބައިތިއްބައިގެން ނާޗަރަނގީ ކުޅުވަނީއޭ


ލޯބިވެރިޔާ ގާތުން އިންނަން އަހަން އިނގިރޭސިވިލާތުގެ މީހަކު ތައްޔާރުވެ އެޕާޓްމަންޓްގައި އުތްބައްތި ރޯކޮށްފައި ވަނިކޮށް އެތަން އަނދައި އަޅިއަށްވެއްޖެ އެވެ.\nޖައްވީ ޓޫރިޒަމަށް ބޭނުންކުރާނެ އުޅަނދު ދައްކާލައިފި\nޖައްވީ ޓޫރިސްޓް ދަތުރުތަކަށް ހާއްސަކޮށްގެން އިނގިރޭސިވިލާތުގެ ވާޖިން ގްރޫޕްގެ ދަށުން ހިންގާ ވާޖިން ގެލޭކްޓިކުން ބަންނަ އުޅަނދުފަހަރުގެ އެތެރެ ހުންނާނެ ގޮތް އެ ކުންފުނިން ދައްކާލައިފި އެވެ.\nޓްވައިލައިޓް ސާގާ ކުޅެގެން މަޝްހޫރުވި ހޮލީވުޑްގެ ޒުވާން އެކްޓަރު ރޮބަޓް ޕެޓިންސަނާއި ލޯބިވެރިޔާ ސޫކީ ވޯޓަހައުސް އެންގޭޖްވެފައިވާ ކަމަށް ރިޕޯޓްތައް ބުނެފި އެވެ.\nޕްރިންސް ހެރީ އާއި މޭގަން މާކަލްގެ 14 މަސްވީ ދަރިކަލުން އާޗީ ހެރިސަން މައުންޓްބެޓަން-ވިންޑްޒާގެ ފޮޓޯތަކެއް ޑްރޯން ބޭނުންކޮށްގެން ނެގި މީހެއްގެ މައްޗަށް ދައުވާކުރަން އެމެރިކާގެ ލޮސް...\nބްރިޓިޝް އެއާވޭޒުން ބޮއިން 747ގެ ބޯޓުތައް ދޫކޮށްލަނީ\nކޮރޯނާވައިރަހުގެ ސަބަބުން އިނގިރޭސި ގައުމީ އެއާލައިން ބްރިޓިޝް އެއާވޭޒް (ބީއޭ) ގެ ދަތުރުތައް ހުއްޓި ވަރަށް ބޮޑެތި ގެއްލުންތަކަކާ ކުރިމަތިލާން ޖެހިފައި ވަނިކޮށް އެ އެއާލައިންގެ ފްލީޓްގައި ހިމެނޭ ބޮއިން 747 މަރުކާގެ މަތިންދާބޯޓްތައް ބޭނުންކުރުން ހުއްޓައިލަން ނިންމައިފި އެވެ.\nސެލީ ބެލް ބުނި ގޮތުގައި އޭނާ ގެންގުޅޭ ބުޅާ އެވެރީ އަކީ އަބަދު ވެސް އެކި ބާވަތުގެ ދިރޭ އެއްޗެހި ގެއަށް ގެންނަ އެއްޗެކެވެ. އޭގެ ތެރޭގައި މީދަލާއި ބޮއް ހިމެނެ އެވެ. އެކަމަކު ފާއިތުވި...\nކޮވިޑް-19 ގެ ސަބަބުން ކުރިމަތިވި ކަންކަމާ ހެދި، ދުންފަތުގެ އިސްތިއުމާލުކުރުން އިނގިރޭސިވިލާތުގައި ހުއްޓައިލި މީހުންގެ އަދަދު މިލިއަނަކަށް ވުރެ ގި ކަމަށް ޗެރިޓީއެއް ކަމަށްވާ...\nޔޫކޭގައި ފިހާރަތަކަށް ވަންނައިރު މާސްކު އެޅުން މަޖުބޫރު\nމާސްކް ނާޅާ ނަމަ ކަސްޓަމަރުން 100 ޕައުންޑުން ޖޫރިމަނާކުރާނެ\nއިނގިރޭސި ފުޓްބޯޅަ ތަރި ޑޭވިޑް ބެކަމްގެ ދޮށީ ފިރިހެން ދަރިފުޅު ބްރޫކްލިން ބެކަމް ލޯބިވެރިޔާ ނިކޮލާ ޕެލްޒާ އެންގޭޖްވެއްޖެ އެވެ.\nޕްރިންސް ޗާލްސް ވަރަށް ފިޓް: ކެމީލާ\nއުމުރުފުޅާ އަޅާބަލާއިރު އަދިވެސް ޕްރިންސް ޗާލްސް ވަރަށް ފިޓް ކަމަށް އަނބިކަނބަކުން ކެމީލާ ވިދާޅުވެއްޖެ އެވެ.\nJuly 05, 2020 20\nތައިލެންޑުން ކާށި އެކްސްޕޯޓްކުރަނީ ރާމާމަކުނު ރުކަށް އަރުވައިގެން އެސޮރުމެން ލައްވާ ރުކުއަޅައިގެން ކަމަށް، ޖަނަވާރުންގެ ހިމާޔަތްކުރަން މަސައްކަތްކުރާ ޖަމިއްޔާ ޕީޕަލް ފޯ އެތިކަލް ޓްރީޓްމަންޓް އޮފް އެނިމަލްސް (ޕީޓާ) ކަންބޮޑުވުން ފާޅުކުރުމާ ގުޅިގެން ތައިލެންޑްގެ ކާށިން އުފައްދާ ތަކެތި އިނގިރޭސިވިލާތުގެ ބޮޑެތި ބައެއް ސުޕަމާކެޓް...


SunOnline: MDP ge ethereyge Inthihaabu laskuran Raees Solih edhivadaigenfi\nއެމްޑީޕީގެ އެތެރޭގެ އިންތިހާބު ލަސްކުރުމަށް ރައީސް ސޯލިހު އެދިވަޑައިގެންފި\nޝަފްނާ ހުސައިން 09 May 2021, 22:15\nރައީސް ސޯލިހު އެމްޑީޕީ ގައުމީ މަޖިލީހާ މިރޭ މުހާތަބު ކުރައްވަނީ -- ފޮޓޯ/ މަޖިލިސް\nމި މަހު 29ގައި ބާއްވަން ތާވަލްކޮށްފައިވާ އެމްޑީޕީގެ އެތެރޭގެ އިންތިހާބު މިވަގުތު ބޭއްވުމާ މެދު ދެވަނަ ވިސްނުމަކަށް ދިޔުމަށް ރައީސް އިބްރާހިމް މުހައްމަދު ސޯލިހު އެމްޑީޕީގެ ގައުމީ މަޖިލީހުގައި މިރޭ އެދިވަޑައިގެންފި އެވެ.\nރައީސް މުހައްމަދު ނަޝީދަށް އަމާޒުކޮށް ދިން ބޮމުގެ ހަމަލާއާ ގުޅޭ މައުލޫމާތުތައް ރަސްމީކޮށް ގައުމީ މަޖިލީހާ ހިއްސާކުރުމަށް މިރޭ ޒޫމް މެދުވެރިކޮށް ބޭއްވި އެމްޑީޕީގެ 174 ވަނަ ގައުމީ މަޖިލީހުގެ ޖަލްސާގައި ވާހަކަ ދައްކަވަމުން ރައީސް ސޯލިހު ވިދާޅުވީ ޕާޓީގެ އެތެރޭގެ އިންތިހާބުތަކަކީ ޕާޓީގެ އެތެރޭގައި ވަރަށް ބޮޑު ވާދަވެރިކަމެއް އުފެދޭ އިންތިހާބުތަކެއް ކަމަށެވެ. އެހެން ނަމަވެސް ރައީސް ނަޝީދަށް ދިން ހަމަލާއަށް ފަހު މިއީ އެމްޑީޕީ އެއްބައިވަންތަ އެކަތިގަނޑެއްގެ ގޮތުގައި އޮންނަންވީ ވަގުތު ކަމުގައި ރައީސް ސޯލިހު ވިދާޅުވި އެވެ.\n"މިއީ ޕާޓީގެ އެތެރޭގެ އިންތިހާބަކަށް ތައްޔާރުވަމުން އަންނަ ވަގުތުވެސްމެ. ޕާޓީގެ އެތެރޭގެ މިފަދަ ކޮންމެ އިންތިހާބަކީ ޕާޓީގެ އެތެރޭގެ ވާދަވެރިކަން ބޮޑުވެގެންދާނެ ވަގުތެއް. މި ދަނޑިވަޅަކީ އަޅުގަނޑު ގަބޫލު ކުރާ ގޮތުގައި ޕާޓީ ބަދަހިކަމަށް ވަރަށް މުހިންމު ވަގުތެއް. އެހެން ކަމުން މި އިންތިހާބު މިވަގުތު ބޭއްވުމާ މެދު އަޅުގަނޑުމެން އެންމެން ވިސްނުން ބުއްދިވެރި ކަމަށް ވެސް އަޅުގަނޑު ދެކެން،" ގައުމީ މަޖިލީހާ މުހާތަބު ކުރައްވާ ރައީސް ސޯލިހު ވިދާޅުވި އެވެ.\nއެމްޑީޕީގެ އެތެރޭގެ އިންތިހާބު ލަސްކުރުމަށް ރައީސް އެދިވަޑައިގެން އިރު އެ އިންތިހާބަށް ކުރިމަތިލުމުގެ ފުރުސަތުވެސް އޮތީ ހުޅުވާލައިފަ އެވެ. އަދި އެކި ފަރާތްތަކުން ގެންދަނީ ކެމްޕޭން ވެސް ކުރަމުންނެވެ. އަދި ރައީސް ނަޝީދު ވަނީ އޭގެ ތެރެއިން ބައެއް ކެންޑިޑޭޓުން އެންޑޯޒްވެސް ކުރައްވައިފަ އެވެ.\nއެމްޑީޕީގެ ގައުމީ މަޖިލީހުން ނިންމާފައި ވަނީ އެމްއެމްޕީއާރުސީގެ ބޮޑު ހިޔާނާތާއި މަރުތަކުގެ މައްސަލަތަކުގައި ތުހުމަތުވާ އެއްވެސް ފަރާތަކަށް އެ ޕާޓީގެ އިންތިހާބުގައި ވާދަކުރުމުގެ ފުރުސަތު ނުދޭށެވެ.\n"ކައުންސިލުގެ ހުރިހާ ކައުންސިލަރުންނަށް ގޮނޑިމޭޒު ނެތް"


India Beynun Nama Rajje Hifidhaane - Mariya - Vaguthu\nމޮޅަދޫ ކަނު އަނދިރީގައި - 44 މިނެޓް ކުރިން\nއިންޑިއާ ބޭނުންނަމަ ރާއްޖެ ހިފިދާނެ - މާރިޔާ\nމާރިޔާ އިންޑިއާގައި --- ފޮޓޯ/ ޓްވިޓާ\nއިންޑީޔާ ބޭނުންނަމަ ރާއްޖެ ހިފުމަކީ މާ އުދަގޫ ކަމެއް ނޫން ކަމަށް ރާއްޖޭގެ ޑިފެންސް މިނިސްޓަރ މާރިޔާ އަޙްމަދު ދީދީ ވިދާޅުވެއްޖެއެވެ.\nއިންޑިއާގެ ނޫހެއް ކަމަށްވާ ސްޓްރެޓެޖިކް ނިއުސް އިންޓަނޭޝަލްއަށް ދެއްވި އިންޓަވިއުއެއްގައި މާރިޔާ ވިދާޅުވީ އިންޑީޔާގެ ވައިގެ އަސްކަރިއްޔާއާއި ކަނޑުގެ އަސްކަރިއްޔާ އަދި އެނޫންވެސް އާލާތްތައް ބޭނުންކޮށްގެން ރާއްޖެ ހިފަން އައިސްފިނަމަ މިރާއްޖެ އިންޑިޔާގެ އިސްތިއުމާރުގެ ދަށަށް ނުގޮސް ނުވާނެ ކަމަށެވެ. މިހެން ވިދާޅުވެ މާރިޔާ ވިދާޅުވީ، އެއްވެސް ހާލެއްގައި މިއީ އިންޑިޔާއިން ކުރަން ބޭނުންވާ ކެމެއް ކަމަށް ވިދާޅު ނުވާ ކަމަށާއި ނަމަވެސް ހަޤީޤީ ނަޒަރަކުން މިކަމަށް ބަލައިފިނަމަ މިއީވާނޭ ކަމެއް ކަމަށެވެ.\nއަދި އިންޑިޔާއިން މިފަދަ ކަމެއް ކުރަން ނުވިސްނާ ކަމަށާއި އިންޑިޔާއަކީ އަވަޢްޓެރި ޤައުމެއްގެ ގޮތުގައި އޮތުމަށް އަބަދުވެސް މަސައްކަތް ކުރާ ކަމެވެ. ޑިފެންސް މިނިސްޓަރ މިމޭރުމުން ވާހަކަފުޅު ދައްކަވާފައިވަނީ ރާއްޖޭގައި އިންޑިޔާގެ ރާޑަރ ބެހެއްޓުމާއި ގުޅޭ ގޮތުން ވާހަކަ ދައްކަވަމުންނެވެ.\nމާރިޔާ ވިދާޅުވީ، ރާއްޖެ އާއި އިންޑީޔާގެ މަޤްސަދު އެއްގޮތް ކަމަށާއި ދެ ޤައުމުންވެސް ބޭނުންވަނީ އިންޑީޔާ ކަނޑަކީ އަމާން އަދި އަސްކަރީ ބާރު ނުއޮންނަ ތަނަކަށް ހެދުމަށް ކަމަށެވެ.\nމީގެ އިތުރުން ރާއްޖޭގެ އަދި އިންޑީޔާގެ ނޫސްތަކުންވެސް ރާއްޖޭގައި އިންޑީޔާގެ ރާޑަރ ބެހެއްޓުމާ ބެހޭ ގޮތުން ވާހަކަދައްކަމުން އަންނަނީ އޮޅުމެއްގެ ތެރޭގައި ތިބެގެން ކަމަށާއި ރާއްޖެއަށް ރާޑަރުގެ ސަބަބުން ލިބިގެންދާނީ ފައިދާ ކަމަށެވެ. މީގެ އިތުރުން އިދިކޮޅު ފަރާތްތަކުން ރާއްޖޭގައި ރާޑަރ ބެހެއްޓުމަށް އެއްބަސްވި އެއްބަސްވުމަށް ފާޑު ކިޔަމުންދާތީ، އެކަމަށް ރައްދު ދެއްވަމުން މިނިސްޓަރ ވިދާޅުވީ ރާއްޖޭގައި ރާޑަރ ބެހެއްޓުމުގެ އެގްރިމޭންޓްގައި ސޮއިކޮށްފައިވަނީ ކުރީގެ ސަރުކާެރުން ކަމަށެވެ\n"މިއެގްރީމެންޓަކީ ރައީސް ޔާމީންގެ ދައުރުގައި ސޮއި ކުރެވިފައިވާ އެގްރީމެންޓްއެއް. އަދި މިއެގްރީމެންޓްގެ ދަށުން ރާޑަރުގެ ބައެއް އިންފްރާސްޓަރޗަރުގެ މަސައްކަތައް މިހާރުވެސް ވަނީ ކުރިޔަށް ގެންދެވިފަ. މިސަރުކާރުން މި ޕްރޮޖެކްޓް ކުރިޔަށް މިގެންދަނީ." މާރިޔާ ވިދާޅުވިއެވެ.\nމީގެ އިތުރުން މިނިސްޓަރ ވިދާޅުވީ 12 މަސްވެރިއެއް މީގެ ދެދުވަހެއް ކުރިން ގެއްލުނު ކަމަށާއި ރާޑަރުތައް ބަހައްޓާފައި ހުރިނަމަ މި މީހުން ހޯދުމަކީ ވަރަށް ފަސޭހަ ކަމަކަށްވާނެ ކަމަށާއި، ހަމަ ސީދާ އެމީހުން ތިބި ތަނަށް ދެވޭނެ ކަމަށެވެ. އަދި މިފަދަ ކަންކަމުގައި ދިވެހިންނަށް ރާޑަރުގެ ބޭނުން ހިފޭނެ ކަމަށްވެސް މާރިޔާ ވިދާޅުވިއެވެ.\n"ހެލިކޮޕްޓަރު އޮތީ ދިވެހީންގެ ބެލުމުގެ ދަށުގައި. އަޅުގަނޑުމެން އެމީހުން ކުރެން އެދިގެން މެޑިކަލް އެވަކުއޭޝަންތަކާއި އިންސާނިއްޔަތު ކަމަށްޓަކައި ކުރަން ޖެހުނު އުދުހުންތައް އުދުހުނީ. އަހަރެމެންނާއެކު އުދުހުންތައް ކުރީވެސް، އަހަރެމެން އެދިގެން. ދާންވީ ތަނަކާއި ދާންވީ ގޮތެއްވެސް ބުނެދެނީ އަހަރެމެން." މާރިޔާ ވިދާޅުވިއެވެ.\nމީގެ އިތުރުން މާރިޔާ ވިދާޅުވ ރާޑަރ ސިސްޓަމް މުހިންމީ ރާއްޖެއަަށް ކަމަށާއި އިންޑިޔާ ފަދަ ސެޓްލައިޓްތަކުން މުވާސަލާތު ކުރާ ޤައުމަކަށް ރާޑަރަކީ މުހިންމު އެއްޗެއް ނޫން ކަމަށެވެ.\nރާއްޖޭގައި އިންޑިޔާގެ އަސްކަރީ ރާޑަރެއް ބެހެއްޓުމަށް މަސައްކަތް ކުރަމުންދާތީ ގިނަ ބަޔަކު އެކަމަށްދަނީ ފާޑު ކިޔަމުންނެވެ.\nއިސްކަންދެނީ އަސްކަރީ ގާބިލް ކަން އިތުރު ކުރަން - މާރިޔާ\nފެބުރުއަރީ 6, 2019 15:35\nމިނިސްޓަރ ކަމުގަ ހުރެގެން ދައްކާވާހަކަ. ފިނޑީ ދިވެހި ސިފައިންބާ ނުނީ މި ފިނޑި މިނިސްޓަރ ބާ!\nފެބުރުއަރީ 8, 2019 07:17\nޑިފެންސް މިނިސްޓަރު އިންޑިޔާއަށްދިން ދައުވަތެއކޭ އެއީ. އިންޑިޔާގެބެކްޔާޑް ނު މިއީ.\nފެބުރުއަރީ 6, 2019 15:39\nހާދަ އިންޑިޔާވަންތަ ބަޔެކޭދޯ މި ރީދޫކުދިންމީ؟! މާރިޔާއިންޑިޔާއަށް ރާއްޖެދޭން ބޭނުންވިޔަސް އެކަމެއްނުވާނެ! އަދި އިންޑިޔާ ކިތަންމެބޭނުމަސް އިންޑިޔާއަކަށް ރާއްޖެ ނުވެސްހިފޭނެ!\nފެބުރުއަރީ 6, 2019 15:47\nމީނަ މީ އިންޑިއާ ގެ ޑިފެންސް މިނިސްޓަރ ތޯ؟ މި ޤައުމުގެ ދިފާއުގަ ތި ކަނބުލޭގެ ކުރިކަމަކީ ކޮބާ؟ އަހަރެމެނ މިތިބީ މިޤައުމު ޙިމާޔަތް ކުރަން ތައްޔާރަށް\nމޮޔަ ކަލޭގެ.. ނިކަމެތިކަން ގޮސް އެހެން ގައުމެއްގަ ދައްކަން ޖެހޭތަ..\nފެބުރުއަރީ 8, 2019 07:20\nމީހުންނާ ހަތިޔާރު މަދު ގައުމުތަށް ދުނިޔޭގަ އެންމެ ގިނައީ. އެކަމަކު އެގަެުމުތަކަށް އަރާ އެތަންތަން ނުހިފޭނެ. އެއަށް ކިޔާނީ ފޭރުން. ފޭރުމުން ގާނޫނީގޮތުން ދޭ އަދަބަކީ ފޭރޭ ގައުމު ދުނިޔެއިންއެކަނިވެރިކުރުން. މިއީ އދ އޭކިޔާތަނުގަ ދުނިޔޭގެ އެންމެން އެއްބަސްވެފައިވާގޮތް.\nފެބުރުއަރީ 6, 2019 15:49\nބޭނުންވިޔަކަސް ނުހިފޭ .. މަތިގޮތް ނިމިގެނ ވާނީ؟\nމާރީޔާ. އީމާންވާން ދަސްކުރަން ފެނޭ\nފެބުރުއަރީ 8, 2019 07:23\nއިސްތިއުމާރުކުރިޒަމާން ނިމި މިއީ ގާނޫނީ ޒަމާން. މިގައުމުގެ ޑިފެންސް މިނިސްޓަރަކީ ގާނޫނީ ވަކީލަކަށްވެހުރެ އެކަންކަން އެނގިހުރެ އިންޑިޔާއަށް ރާއްޖެވިއްކާލިކަން ދޭހަވާގޮތަށް އެދައިތަ އެވާހަކަ ދެއްކީ. ދިވެހިން ހޭއަރާ މިގައުމު ސަލާމަތްކުރަން ނުކުންނަންވެއްޖެ.\nފެބުރުއަރީ 6, 2019 16:03\nޑިފެންސު މިނިސްޓަރައް މީނާ ލުމަކީ ވިލާތުން ފަރަންޖީއަކައް ރާއްޖޭގެ ޑިފެންސު މިނިސްޓަރުކަން ދިނުމަކީ ތަފާތެއް ނެތެވެ. މިއީ އެއްގޮތަކައްވެސް ގައުމީ ވަތަނީ ވިސްނުމެއް ހުރިމީހެއް ނޫނެވެ.\nމިއީ މިނިސްޓަރަކު ގައުމުން ބޭރުނޫހަކަށް ނޫނީ އެއްވެސް މީހެއްކައިރީ ބުނެގެން ނުވާނެ ފެންވަރުގެ ވާހަކައެކެވެ. އަބަދުވެސް އިންޑިޔާ ބަލަނީ ރާއްޖެއަކީ އެމީހުންގެ ތަނެއްގެގޮތުގައިއެވެ. އެކަން ނުކުރެވުނީ އެއިރު މައުމޫނުގެ ސަރުކާރުން އިނގިރޭސިންނާއި އެމެރިކާއާއި ގާތް ގުޅުމެއްއޮވެފައި އދ. އދި ކޮމަންވެލްތު ޤައުަކަށްވުމުންނެވެ. މިފަދަ ވާހަކައެއް މާރިޔާދެއްކީމަ އަހަރެން ބުނާނީ މާރިޔާ ރާއްޖޭގެ ޑިފެންސު މިނިސްޓަރަކަށް އަރަފޯދިވެގެންވާ މީހެއް ނޫން އދި މިލަިޓަރީ ބެކްގަރައުންޑް ނެތުމާއި އެމީހުން އެހެރީ އަންހެނެއްވީމާ ބޯރަނގަޅައް ކާލާފައި . ހުރިހާ ސިއްރުތައްވެސް ކިޔާދީ އަތުގައި ހުރި ހަތިޔާރުގެ އަދަދުވެސް ނުބުނަންތަ؟\nފެބުރުއަރީ 6, 2019 16:04\nޗައިނާއިން ބޭނުންނަމަ އިންޑިއާ ވެސް ހިފިދާނެ..\nފެބުރުއަރީ 6, 2019 21:50\nރަނގަޅު ވާހަކައެއް ?\nފެބުރުއަރީ 6, 2019 16:13\nފެބުރުއަރީ 6, 2019 16:20\nކަމަނާ ބޭނުންވަނީ އިންޑިޔާއިން މިރާއްޖެ ހިފަންދޯ. ބުނަންހުރި އެއްޗެތި ގިނަކަމުން ދެން ނުބުނާނަން.\nފެބުރުއަރީ 6, 2019 22:47\nއެކަމަނާ ބޭނުވެގެން އެއުޅެނީ ޖީއެމްއަރް ގެނަން އިންޑިއާއިމް ވެސް އެކަން ނުވެގެން އެއުޅެނީ\nފެބުރުއަރީ 6, 2019 16:21\nދިވެހި ރާއްޖެއަކީ ކިތައްމެ ކުޑަޔަސް މިނިވަން މުސްތަޤިއްލު ގައުމެކެވެ. އަދި އދ ގެ ކުޑައިގެ ދަށު ގައިވާ މެންބަރު ގައުމެކެވެ. އެހެންކަމުން މި ގައުމުގެ ސަބަބުން ދުނިޔޭގެ ސުލްހަޔާ ސަލާމަތަށް ނުރައްކައު ނުވާހާ ހިނދަކު މިފަދަ ގައުމަކާމެދު ޢަސްކަރީ ފިޔަވަޅެއް ނޭޅޭނެ އެވެ. އަދި އެފަދަ ޙާލަތެއްގައިވެސް ޢަސްކަރީ ފިޔަވަޅެއް އެޅޭނީ އެފަދަ ފިޔަވަޅެއް އަޅަން އދ ގެ ސަލާމަތީ މަޖްލިހުން ފާސްވުމަށްފަހުގައެވެ. އެހެންކަމުން އިންޑިއާ ބޭނުންވިޔަސް ޢަސްކަރީ ގޮތުން ބާރު ގަދަވިޔަސް މިގައުމަށް އަރާ މިގައުމު ނުހިފޭނެ އެވެ. އެހެން ނަމަވެސް ދިވެހިރާއްޖޭގެ ދިފާޢީބާރުގެ އެއްމެމަތީ ވެރިއެއްގެ ގޮތުގަހުރެ ތިޔަފަދަ ބަހެއް ބުނިބުނުމަކީ އިންޑިއާ އަށް މިގައުމުހިފާ އިސްތިޢުމާރު ކުރަންދިން ދަޢުވަތެއް ކަމަށް ގަބޫލުކުރެވެއެވެ. އަދި ތިޔައީ ބުނެގެންވާނެ ބަހެއްވެސް ނޫނެވެ. ތިޔަހެން ވިއްޔާ ދުނިޔޭގެ ބާރުގަދަ ގައުމުތަކުން ކުދިގައުމުތަކަށް އަރާ ހިފަމުންދާންވީނޫން ހެއްޔެވެ؟ ދުނިޔޭގައި އިންޑިއާ އަށްވުރެ ބާރުގަދަ ދައުލަތްތައް ނެތްހެއްޔެވެ؟ އެފަދަ ގައުމަކުން އިންޑިއާ އާއި ދިމާކޮށްފިނަމަ އިންޑިއާއަށް ކުރެވޭނެ މާބޮޑުކަމެއް ނެތަސް. އެފަދަ ޙަމަލައެއް މައިތިރި ކުރުމުގެ ބާރުނެތްކަން އިންޑިއާއިން ހާމައެއް ނުކުރެއެވެ. ނުވެސްކުރާނެއެވެ. އެހެންކަމުން ތިޔަފަދަ ނުކުޅެދުންތެރި ބަހެއް ބުނުމުގެ ބަދަލުގައި މާރިޔާ ބުނަންޖެހޭނީ “ބޭރުގައުމަކުން ދިވެހިރާއްޖެ ހިފާ އިސްތިޢުމާރު ކުރަން ދިމާކޮށްފިނަމަ ދިވެހި އެންމެފަހު މީހާޔާ ޖެހެންދެންވެސް މާތްﷲގެ ވާގިފުޅާއެކު ޖިހާދު ކުރާނެކަމަށެވެ. ދިވެހިންނަކީ މީގެކުރިންވެސް އެފަދަ އިސްތިޢުމާރީ ބާރުތަށް މާތްﷲގެ ވާގިފުޅާއެކީ ޖިހާދު ކޮށްގެން ބަލިކޮށްފައިވާ ބައެއްކަން ހަނދާންކޮށްދީ އަންގައިދޭން ޖެހޭނެއެވެ.\nފެބުރުއަރީ 6, 2019 23:34\nސަޅި ލިއުން ކޮޅު\nފެބުރުއަރީ 6, 2019 16:23\nމިފަދަ މަގާމެއްގައި ހުރި މިފަދަ މީހަކު ބޭރުގެ ނޫހަކައް މިފަދަ ތަސައްވަރެއް ދެއްކުމަވީ ވަރައް ދަށުދަރަޖައިގެ އަމަލެއް.\nފެބުރުއަރީ 6, 2019 16:25\nދެން އިވޭނީ އިންޑިއާއަށް އެންބަސީ އަޅަންދިން ބިމުގަ ފައްޅިވެސް އެޅިދާނޭ ބުނާ އަޑު...\nމިކަހަލަ ފިނޑި މޮޔައިންނަށް މިފަދަމަގާމެއް ޙަވާލު ކުރުމަކީ މިގައުމުގެ މިނިވަންކަމަށް އޮތް ވަރަށްބޮޑު ބިރެކެވެ. މިކަނބުލޭގެ އަވަހަށްގެނެސް އޭނާ މިމަގާމުން ދުރުކުރަން އެމްޑީޕީގެ އިސްވެރިންނަށް ގޮވާލަމެވެ.\nފެބުރުއަރީ 6, 2019 16:32\nޑިފެންސް މިނިސްޓަރުގެ ވާހަކަފުޅުގެ ރާގުން ވަރަށް ބޮޑު އެއްޗެއް ވިސްނިއްޖެ. ދެން ބުނެލާހިތްވަނީ ބައެއް ބޭފުޅުން ވިދާޅުވިހެން އަހަރެންގެ ޤައުމާެއި މާތް ރަސްކަލާނގެއާ ވަކީލޭ. ސަލާމް\nދިސް ކަމިންގް އައުޓް އޮފް ޑިފެންސް މިނިސްޓަރ\nފެބުރުއަރީ 6, 2019 16:36\nއޭދިވެހިރައްޔަތުންނޭ ހޭލާތިބޭށޭ މިއަނިޔީވެރިކަން ދިގުލައަފިނަމަ މގައުމުސުންނާފަތިކޮށްލާނެ\nފެބުރުއަރީ 6, 2019 16:38\nމާރިޔާގެ ފިރިމީހާ އާމިރަކީ ކުރިން ސިފައިންގޭގޢި އުޅުނު މީހެއް މަސްތުވާ އެއްޗެތި ބޭނުންކުރުމާއި ރާ ބުއިމުގަ އަރާ ހުރި މީހެއް. ނޮވެމްބަރު3އާ ވެސް ކޮންމެވެސް ގުޅުން ތަކެއް އޮތް މީހެއް މާރިޔާ ތިޔަ ދައުވަތު ދެނީ އިތުރު ނޮވެމްބަރ3އަށް 19 ދިވެހީން ޝަހީދު ކުރި މީހުންހިމެނޭ ސަރުކާރަކުން ގައުމުގެ މިނިވަންކަން ނީލަން ކިޔާފާނެ.\nފެބުރުއަރީ 8, 2019 07:57\nއައްނިގެވެރިކަމުގައި ދެމީހުން އެއްކޮށް ހިނގާފައި ގޮސް މާރިޔާ ތީމުގެއަށް ވަނީމާ އެކަލޭގެ ހުންނާނެ ބޭރު ގޭޓކައިރީ މާރިޔާ ނިމިގެން އަންނަންދެން.\nފެބުރުއަރީ 6, 2019 16:59\nކޮންފަދަ ވާހަކަ އެއް ތިޔަ ބުނީ.. ކަލޭގެ ވިސްނުމާއި\nޕްލޭން ވަރަށް ރަނގަޅަށް ހާމަ ވެއްޖެ.\nބުނަންތަ، ކަލެއާއި ކަލޭގެ ދީން ގަބޫލު ނުކުރާ ޕާޓީ މީހުން ހީކުރަނީ ނަޞްރަކީ އަދަދުން ނުވަތަ ހަތިޔާރު\nގިނަ ވެގެން ލިބޭ އެއްޗެއް ކަމަށްތަ؟ ނޫން ނޫން\nއަހަރެމެން އިންޑިއާ އާއި އެމްޑީޕީ މާތްﷲގެ ވާގިފުޅާއި އެކު ވަރަށް ފަސޭހައިން ބަލި ކުރާނަން.\nފެބުރުއަރީ 6, 2019 17:00\nމިހިރީ ޑެފެންސް މިނިސްޓަރުގެ ވިސްނުން ހުރިވަރު. ދެން ކިހިނެއް ގައުމުދިފާއުކުރާނީ ؟\nމެޑަމް ސަރ! ތިވިދާޅުވީ ވަރަށް ދަށުދަރަޖައިގެ ބަހެއް.\nޖެނުއަރީމަހުންފެށިގެން މާލޭގެ އެކަސަރަހައްދުތަކުގައި ރޭގަނޑު ދަންވަރު ފިހާރަތަކާއި އޮފީސްތައްފާޅާތީ ސިފައިންނާއި ފުލުހުންގެ ސަމާލުކަމަށްދަންނަވާލަމެވެ. އަޅުގަނޑު ގެ ފިހާރަފަޅާލިތާ ހަފުތާއެއްގެތެރޭގައި އަމިންބިލްޑުވެއަރ ފަޅާލައިފި ،މެސްކޯފަޅައިލައިފި، މިފްކޯ ހެޑްއޮފީސް ފަޅައިލައިފި މިފްކޯ މަސްފިހާރަފަޅައިލައިފި އެހެންވީމައި ރޭގަނޑު ދަންވަރު މާލެ ތެރެ ރަނގަޅަށްބެލެހެއްޓުން ފުލުހުންގެ އިސްވެރިންގެފަރާތުން އަޅުގަނޑުމެންވަރަށްބޮޑަށްއެދެވެ.\nއެއްބައި ތަންތަން ވަކިވަކިން ހޭލާނެ\nފެބުރުއަރީ 6, 2019 17:10\nމާރިޔާ ކައިރިޔަށް ހިލޭ ފިރިހެނަކަށް ވަންނާކަށް މާ އުނދަގުލެއް ނުވާނޭ އެކަމަކު އެކަން ކުރާކަށް މީހަކު ނޫޅެޔޭ ކިޔުން ކަހަލަ އައުކުވާޑު ވާހަކައެއްމި ، ޑިފެންސް މިނިސްޓަރޯމިއީ ، މާރިޔާ އިސްތިއުފާ.\nފެބުރުއަރީ 6, 2019 17:12\nމިނިސްޓަރ ބުނަން ވާހަކައެއް. އިންޑިއާ ކީކުރަން، ލަންކާ ނޫނީ ބަންގާޅަށްވެސް މި ރާއްޖެ ފަސޭހަ ކަމާއެކު ފިހިދާނެ. އެކަމު ޤައުމުތަކުން މޮޔަވެެގެން ނޫޅޭ. ބާރު ފޯރުވަނީ އެހެން ގޮތްގޮތުން. އަހަރެމެންގެ ކަންކަން ނިންމަންޖެހޭނީ އަހަރެމެން އަމިއްލަޔަށް. ބަޔަކު ދަށުވެފައި ތިބެގެން ނުވާނެ. އިންޑިއާ ކީކުރަން އެއްވެސް ގައުމެއްގެ. އިންޑިއާގެ މުސީބާތުން ސަލާމަތް ކުރޭ މިޤައުމު. ސްޓޯން އޭޖުން ފެށިގެންވެސް ހެޔޮއެދިގެން އެމީހުން ކަމެއް ކޮއްދީފައެއް ނެތް މި ޤައުމަކަށް.\nފެބުރުއަރީ 6, 2019 17:18\nމިހާރުންމިހާރަށް މާރިޔާ އިސްތިއުފާ ދޭންޖެހޭ ނުވަތަ އެމަޤާމުން އޭނާ ޢަޒުލްކުރަންޖެހޭ. މަޤާމުގެ ހައިސިއްޔަތުންދެއްކޭނެ ވާހަކައެއް ނޫން އެއީ.\nފެބުރުއަރީ 6, 2019 17:40\nފެބުރުއަރީ 6, 2019 18:05\nމީނަޔައް މިނިސްޓަރުކަން ދިނުމައްވުރެ މޮޔައަކު އަތަށް ކަނޑިއެއް ދިނުންވެސް މާރަނގަޅުވާނެ\nފެބުރުއަރީ 6, 2019 18:10\nރާއްޖެ އިންޑިޔާއިން ހިފާކަށް ނެތް ހިފާ ނިމިއްޖެ، ދެން އޮތީ އެކައުންޓްތަކަށް ފައިސާޖަމާކުރުން.\nފެބުރުއަރީ 6, 2019 18:20\nއިންޑިޔާއިން ބޭނުމީޔާ ކުރު ސްކާޓް ލައިގެން އުޅޭމީހުން ރޭޕްވެސް ކުރެވިދާނެ.. އެއީ އެމީހުން ވަރަށް މޮޅުކަމެއް.. ހަމަ ކުރެވިދާނެ ވާހަކަ މިބުނެލީ..\nފެބުރުއަރީ 6, 2019 18:24\nޘިފެންސް މިނިސްޓަރ ގެ މަގާމުން އިސްތިއުފާ. ތިދައްކާދެނީ ކޮނކަހަލ ނާވާބިލްވާހަކައެއްތަ ؟ ބލ އެއްނު. .. ބޭރުގައުމުތަކައް ދުވެހިރައްޔިތުންގެ ފައިސާގަ ދަތުރުކޮށް ރާއްޖެ ތަމްސީލުކޮށް ރާއްޖެއަށް ތިޔަހޯދައުދެނީ ކޮންރީތިނަމެއްތަ.؟ ތިމާމެންގެ އަމިއަލަގައުމައް ގަދަރުކުޑަ ކުރާ ރނޑކާޅުން ޑިފެންސް މިނިސްޓަރުގެ މަގާމް ދީ މުޅިގައުމުގެ ހައިބަތާގަދަރައް އުނިކަން ލިބޭގޮތައް ވާހަކަ ނުދައްކާ އިސްތުއުފާދީ.\nފެބުރުއަރީ 6, 2019 18:40\nއިންޑިއާ ބޭނުމިއްޔާ އިންޑޮނޭޝިއާވެސް ހިފިދާނެ.\nފެބުރުއަރީ 6, 2019 18:50\nޢެއްވެސް ހާލަތެއްގާ ހަގީގަތުން ބޭރުވީމާ އެޔަށް ކިޔަނީ ވަހުމެެއްގެ ތެރޭގާ އުޅެވޭކަމަށް. ޢިންޑިޔާއިން ރާއްޖެ ހިފަން ޖެހޭ އެއްވެސް ސަބަބެއް ނެތް. ޢިންޑިޔާ މީހުން މިހާރުވެސް އުޅެނީ ބޭކާރު ފަގީރު މީހުން ގިނަވެގެން. ޢެތަނަށް ދިވެހިން އިތުރު ކޮށްގެން އިތުރަށް ހާސްކަން ބޮޑު ކުރަން އިންޑިޔާ މީހުން ބޭނުންވާނެ ހެން ހީނުވޭ. ޢިންޑިޔާ މީހުންނަކީވެސް ގަމާރު ބަޔަކަށް ވާތީ އެމެރިކާ ހެދެން އުޅެނީ. ޢެމީހުންވެސް އެމީހުނަގެ ސައިޒުން ޖިއޮޕޮލިޓިކްސް ކުޅޭނީމާ އަހަރެމެންނަށް އަހަރެމެންގެ މުހިއްމުކަން އިހްސާސްވަނީ\nފެބުރުއަރީ 6, 2019 19:21\nރަޝިޔާ ބޭނުން ނަމަވެސް ރާއްޖެ ހިފޭނެ.\nފެބުރުއަރީ 6, 2019 19:23\nމި ރާދަރުތަކުގެ ސަބަބުން މިގައުމު އަޅުވެތި ކުރަން ފަސޭހަވާނެ\nފެބުރުއަރީ 6, 2019 19:24\nދިވެހި ރާއްޖޭގެ ދިފާއީ ވަޒީރު އިންޑިއާއަށް ރާއްޖެ ބޭނުންނަމަ ހިފޭނެ ކަމަށް ބުނުމަކީ ދިވެހި ސިފައިންނާއި ފުލުހުންނާއި އަދި ގައުމު ދެކެ ލޯބިވާ ރައްޔިތުންގެ އިހުސާސްތަކަށް އަރައިގަތުން، އަދި މަގާމަށް ކުފޫހަމަނުވާ ކަމުގެ އަލިގަދަ ދަލީލެއް، ދިވެހި އަސްކަރިއްޔާ އާއި ސަލާމަތީ ބާރުތަކުގެ އަގުވައްޓާލުމެއް، ގައުމު ދެކެ ލޯބިނުވާ ދިވެހި ރާއްޖެ ބިޑަށްލައިގެން ކައިބޮއި އުޅޭ މީހުން ހިންގާފަދަ ހަޑިހުތުރު އަމަލެއް، މި ސަރުކާރުގެ ފެންވަރު ވަރަށް ރަނގަޅަށް ވަޒަން ކުރެވޭ ކަމެއް. ބައިނަލް އަގުވާމީ މުއާހަދާ ތަކާއި ކަންކަން އިންނަ ގޮތް ނޭގުމުގެ އަލާމާތެއް. ސަރުކާރަށް3މަސް ހިފަހައްޓާނުލެވުނު ކަން ސާފުކޮށް ދޭހަވާ ކަމެއް. އިންޑިއާ ބޭނުންނަމަ މާރިޔާގެ އިއްފަތް ވެސް ފޭރި ގަނެވިދާނެ އެކަމަކު ދިވެހިން ހަމަ އަތްޖަހާލަޖަހާލަ ތިބޭނީ ތަ؟\nފެބުރުއަރީ 6, 2019 19:28\nމާރިޔާއަށް އެގޭތަ އަސްކަރިއްޔާގެ ވަޒީރަކަށްވެހުރެ ދައްކަން ނުވާޒާތުގެ ވާހަކަ ދެއްކީމާ ދެންވާނީ ކިހިނެތްތޯ. އަސްކަރިއްޔާގެ ސައިޒަށް ބަލަންޔާ ދުނިޔޭގެ އެތައް ގައުމެއް އެބައޮތް އިންޑިޔާ އަށްވުރެ މާ ބާރުގަދަ. ޢެހެންވީމާ މިނިސްޓަރަކަށް ހުރެ ސިޔާސީ ވާހަކަ ނުދައްކާ.\nފެބުރުއަރީ 6, 2019 19:32\nމިހިރަ އެއްޗަކު ހިތުން ނިކަން ނަލަ ހެދިގެން ގޮސް އެހެރަ ހިނގަނީ. އަމައްޔާއި ދެން.\nފެބުރުއަރީ 6, 2019 19:41\nއެޖެންޑާ ވަރަށް ސާފު. "އިންޑިއާ ބޭނުންނަމަ ރާއްޖެ ހިފިދާނެ". އެހެންވީމަ ކޮންމެހެން އަޅުވެތި ނުވާކަށް އުޅޭނެ ކަމެއް ނެތް. އަމިއްލައަށް ގޮސް އެމީހުންގެ އުނގަށް ވެއްޓި ޖީބަށް ލާރިކޮޅެއް ކަހާލީމަ ނިމުނީ. ދިފާއީ ވަޒީރުގެ ވާހަކަ ހުރި ގޮތަކީ މިހިރީ. ދިވެހިން ހަމަ ބަލަން ތިބޭނީތަ އަދިވެސް. ނޫނީ ދަމާ ހަލާ އަނގަ ވަތަށް ވައްޓާލަން ނުކުންނާނީތަ؟\nފެބުރުއަރީ 6, 2019 19:53\nމޮޔަވީތަ؟ މިއީ ޑިފެންސް މިނިސްޓަރަކު ދައްކާ ކަހަލަ ވާހަކަތަ؟ ރާއްޖެ ހިފައިން ޗައިނާއިން އަޔަސް ހިފޭނެއޭ ބުނަންވީ އެއްނު.. ޤައުމަކުން، އެހެން ޤައުމެއް ހިފާއިރު އޭގެ ކޮންސިކުއެންސް ތަކެއް ހުންނާނެ.. އަސްކަރީ ގޮތުން ބަލިކަށިވިޔަސް، މުސްތަޤިއްލު ޤައުމެއް ހިފާއިރު، އެހެން ޤައުމުތަކުން އަޅާ ފިޔަވަޅު ތަކެއް ވެސް ހުންނާނެ.. އެހެން ނޫންނަމަ، ބޮޑު އެތި އައިސް ކުޑައެތި ކާލާ އުސޫލުން، ކުޑަ ޤައުމެއް މިނިވަންކަމާއެކު ނޯންނާނެ.. ކޮންމެ ބަޔަކުވެސް، ޤައުމުތައް ހިފަމުން ދާނީ..\nފެބުރުއަރީ 6, 2019 19:59\nމި އީ އަންހެނުން މިކަހަލަ މަގާމުތަކަށް ލާންނުވާނެ ސަބަބު...މިކަހަލަ ބޮލު ރޮދިންނާ ގައުމު ހަވާލު ކުރަންވާނެތަ...\nފެބުރުއަރީ 6, 2019 20:16\nﷲ އިރާދަކުރެއްވިއްޔާ ނޫނީ ހަމަ ނުފިފޭނެ\nފެބުރުއަރީ 6, 2019 20:51\nދިވެހިޤައުމުގެ ދިފާޢީ ވަޒީރަކަށްހުރެ ދިވެހިޤައުމު އެހެންބަޔަކު އައިސް ހިފިދާނެޔޭ ބުނެ ވާހަކަދެއްކި ފުރަތަމަ މީހާ މިއީ. ބަލަ ތިޔަބުނާ އިންޑިޔާއަކީ އެންމެ އެވޭލާ ޒަމާނުއްސުރެ އެކިފަހަރުމަތިން ރާއްޖެއަށް ވެރިވެގަތުމަށް ރާއްޖެއައިސް ހަނގުރާމަކޮށް ބައެއްފަހަރު ރާއްޖެ އެމީހުންގެ އަޅުވެތިކަމަށް ގެންގޮސްފައިވާ ބައެއް. ހޮޅިންނާއި މަލަބާރީންނަކީވެސް ހަމަ އިންޑިޔާ މީހުން. އެކިބާވަތުގެ އުޅަނދުތަކުގައި އައިސް އުތުރުގެ ރަށްރަށަށް އަރައި އެރަށްރަށުން ތަކެތި ފޭރި އުޅުނުބައެއް. މިއީ ތާރީޚްދަންނަ ޙަޤީޤަތެއް.\nބުނަން ވާހަކައެއް އަވަހަށް އިސްތިއުފާ ދީފައި ގެއަށްދޭ\nފެބުރުއަރީ 6, 2019 21:04\nދިވެހިރާއްޖޭގެ ދިފާއީ ވަޒީރުކަމުގެ މަގާމުގައި\nހުންނަމީހަކު ސީދާކޮށް ނުވަތަ ނުސީދާކޮށް\nނަމަވެސް ގައުމުގެ މިނިވަންކާއި ސިއާދަތަށް\nލޮޅުމެއް އަރާފާނެ ނުވަތަ މަގުފަހިވާނެ ބަސްމަގެއް ބޭނުން ކުރުމަކީ ގައުމަށް ޣައްދާރު\nވުންކަމަށް ބެލެވޭނެއެވެ ދިވެހިންނަކީ ދިވެހި\nކާބަފައިންނަކީ އަމާންދޭ ބައެއްނީޫނެވެ މާލާއި ޖާނުން ގައުމަށްޓަކާ ގުރުބާންވާ ބައެކެވެ.\nފެބުރުއަރީ 6, 2019 21:19\nމިކަލޭގެ ހާދަވަކޭ އަރާފަމިހިރީ މިގައްމައް މިއާލާތުންނެކޭ އަހަރުމެންނެކޭ ވާނީހަމަހަމަ ފަރަންޖީން ކާރިޔައްގޮސް ސަލާންޖަހާއިރު ކޮބާލަދު\nފެބުރުއަރީ 6, 2019 21:21\nމިކަމަނާ މިކަމައްތަސައްރަފެއްނުފުދޭ މަޖިސްފަށާގޮތައް މިކަމަނާ މިނިސްޓަރުކަމުން ވަކިކުރުމަކީ ވަރައްބުއްދިވެރިކަމެއް މިކަހަލަމީހުން މިފަދަމަގާމަކަށް ގާބިލެއްނޫން\nފެބުރުއަރީ 6, 2019 21:44\nމާރިޔާ ބޭނުމިއްޔާ މޯދީ އާ އިމދެވިވެސް ދާނެ\nފެބުރުއަރީ 6, 2019 21:49\nމި ރާއްޖޭގެ ދިފާއީ ވަޒީރު މިބުނަނީ މާދަމާ ހެނދުނު އިރުއަރާއިރު ވެސް އިންޑިއާ ބޭނުންނަމަ މި ރާއްޖެ އޮންނާނީ އަޅުވެތި ކަމުގައޭ ދޯ؟ އެހާވަރުގެ ގައުމެއްގައި ބޮޑު ހޭދަ ކޮށްގެން ކީއްކުރަން ބާއްވާ އަސްކަރިއްޔާއެއް. ކީއްކުރާ ދިފާއީ ވަޒީރެއް. އަސްކަރިއްޔާ އަކީ ރާއްޖޭގަ ފިލުމުކުޅެ ނަށަން ތިބޭ ބައެއްތަ؟ އިންޑިއާ މީހުން ބުނާފަދައިން އަތުގައި ތަނޑިއަޅުވާފަ ބައިތިއްބަން ވީނުންދޯ.\nފެބުރުއަރީ 6, 2019 21:55\nބަލަ އެވަރުގެ ފެވަރު ހުރި ރާޑަރުތައް އެ ގައުމުގާ ހުރިއިރު ވިއްސާރާގާ ބެހުނު އެގައުމުގެ ޑިންގީތައް ވީތަން ނުހޯދުނީ ކީއްވެބާ ބަލަ މިހާރު ވެސް ރާއްޖޭގާ ހުރި ރާޑަރުތަކައްވެސް އޮޑިތައް އޮންނަތަން ފެންނާނެ އެ އޮޑިތަކުގާ ރާޑާ ރިފްލެކްޓަރ ހަރުކޮށްފާ ހުންނަ ނަމަ ކިތައްމެ ރާޑަރެއް ހަރުކުރިއަސް އޮޑި އޮންނަ ތަނެއް ނޭގޭނެ މޮޔަޔާ ތިމާއަށް މަގާމެއް ލިބުނަސް ތިމާއަށް ނޭގޭ ކަންތަކުގާ ވާހަކަ ނުދައްކާ ދެން ކަލޭނެން އިންޑިއާއިން މިލިއަނުން ލާރި ނަގައިގެން ތި އުޅެނީ އެމީހުނައް ރާއްޖެ ދޭންވެގެން ތީ އެއްވެސް ގައުމިއްޔަތެއް ހުރި ބައެއްނޫން ތީ އަމިއްލަ ފައިދާއައް އުޅޭ ބައިގަނޑެއް ތީ މިޤައުމައް ގައްދާރުވާ ބައިގަނޑެއް ލަދު ހަޔާތް ކޮބައިތޯ\nފެބުރުއަރީ 6, 2019 21:56\nއިންޑިޔާ ބޭނުންނަމަ ނާރިޔާ ރޕ ވެސް ކުރެވިދާނެ!\nފެބުރުއަރީ 6, 2019 21:57\nﷲގެ ވާގިފުޅާއެކު އިރާދަކުރެއްވިއްޔާ ތިކަމެއް ނުވާނެ!\nމާރިޔާ އަށް މާރިޔާގެ ދަރިފުޅު ރޭޕްވެސްކުރެވިދާނެ. ޢެކަމު އެއީ އިންސާނިއްޔަތާ ޚިލާފު އަމަލެއް. ބާރުއޮތީމަ ކުރަންބޭނުންވާ ކޮންމެ ކަމެއް ކުރުމަކީ ހުއްދަކަމެކޭތަ ތި ބުނަނީ . މިފަދަ އިންސާނިއްޔަތާ ޚިލާފު ވާހަކަދައްކާމީހުންނަށް ރައްޔަތުންގެ ފައިސާއިން މުސާރަދީ މަޤާމުގަ ބައިތިއްބާެގެންނުވާނެ.\nފެބުރުއަރީ 6, 2019 22:44\nއިންޑިއަން އޯޝަން ކީމަ މުޅިކަނޑު ވޭތަ އިންޑިޔާގެ ތަނަކަށް އެހެންވީޔާ މިރާޖޭ ކަނޑުގެ ވެރިފަރާތަކީ ވެސް އިންޑިޔާތާދޯ.\nތިބުނާ ސެޓްލައިޓް ތަކާއެޗެހި އޮންނައިރު މިއިންޑިޔާ ކަނޑަށް ގެއްލުނު މެލޭޝިޔާ ފަލައިޓް އެމީހުނަށް ނުފެނުނީ ކީވެ\nފެބުރުއަރީ 6, 2019 23:46\nމިނިސްޓަރު ކަމުން އިސްތިއުފާ ދީބަލަ ، ތީ ދިވެހިރާއްޖޭގެ ޑިފެންސް މިނިސްޓަރަކު ވާހަކަ ދައްކަން ޖެހޭ ގޮތެއް ނޫން ، ދިވެހިރާއްޖެ އާ ދިވެހި ސިފައިންނާ ދިވެހިންގެ އަގު ވައްޓާލުން ތީ ، އިންޑިއާ އާ މާރިޔާ ކަހަލަ ދެތިން ޣައްދާރުން ބޭނުން ވިޔަކަސް އަދި މިޤައުމު އަޅުވެއްޗެއް ނުކުރެވޭނެ\nފެބުރުއަރީ 7, 2019 00:27\nމިބުނާވާހަކައަކީ... އެމީހުން ބޭނުންވާ ތަންކޮޅު މިފަހަރު އިންޑިޔާ ދަތުރުގަ މިއައީ ދައްކާލާފައޭ، ވަރައް ހިތްހަމަޖެހިފަ ބަޔެއް އިންޑިޔާ ކުދިންތިބީ.. ސޯ، އެމީހުން ބޭނުމިއްޔާ ހިފިދާނެތާދޯ؟\nފެބުރުއަރީ 7, 2019 10:47\nބަލަ ފިނޑިންގެ މިނިސްޓަރު ތިވިދާޅުވިގޮތައް ކަންތައްހުއްޓަސް ދުނިޔޭގެ އެއްވެސް ޑިފެންސުމިނިސްޓަރަކު ތިހެންވިދާޅުނުވޏެކަމީ ޔަގީންކަމެއް މިރާއްޖެ ރައްޔީތުންނައް މިއޮތީ މޮޔަ ކުދިންކޮޅެއްގެ އަތައް ކަނޑިއެއް ދެވިފަ ދެން ޖެހޭނީ ދާކޮމްމެދީމާލަކުން ބޯތިރިކޮއްގެންދާން\nފެބުރުއަރީ 7, 2019 14:42\n"މި ރާއްޖޭގެ ސިޔާދަތީ މިނިވަންކަމުގެ މައިބަދަ ކަމުގައިވާ ދިވެހި ސިފައިންނަކީ، ސިފަވަންތަ އަޚްލާޤާއި، ޒަމާނީ ޢިލްމާއި ހުނަރު ލިބިފައިވާ، ހުޝިޔާރު ޤާބިލު ބަޔަކަށް ހެދުމަށްޓަކައި، މިއަހަރުވެސް މުހިންމު މަސައްކަތްތަކެއް ކުރެވޭނެ. އަދި ދިވެހި ސިފައިންގެ ޢަސްކަރީ ޤާބިލުކަން އިތުރުކުރުމަށް ބޭނުންވާ، ތަޢުލީމާއި ތަމްރީނުގެ އިތުރު ފުރުޞަތުތައް ހޯދައިދެވޭނެ."\nކޮން ބޭނުމެއްގައިތޯ؟ ތަމްރީނުތައް އިންޑިއާއިން އެހީ އިންޑިއާއިން ކަނޑު ބެލެހެއްޓުން އިންޑިއާއިން އިންޓެލިގެންސް އިންޑިއާއިން\nޥީމާ އިންޑިއާއިން ރާއްޖެ ހިފުމަކުން ނުހިފުމަކުން ވާ ފައިދާއެއްވެސް ނެތް.\nކަނޑު ބަލަހައްޓަން އިންޑިއާ\nއެއްގަން ބަލަހައްޓަން އިންޑިއާ\nވައިގެ ސަރަހައްދު ބަލަހައްޓަން އިންޑިއާ\nއިންޑިއާ ފުލުހުން، އިންޑިއާ ނޭވީ، އިންޑިއާ އިންޓެލިގެންސް، އިންޑިއާ ވައިގެ ސިފައިން، އިންޑިއާ ރާޑަރު. ދިވެހިން އިންޑިއާ މީހުން އެމީހުންގެ ބަހެެއްނެތި ނޭވާލުންވެސް މަނާ.\nކާނާ ހަމައެކަނި އިންޑިއާއިން،\nމަސައްކަތު މީހުން ހަމައެކަނި އިންޑިއާއިން،\nޑޮކްޓަރުން ހަމައެކަނި އިންޑިއާއިން،\nޓީޗަރުން ހަމައެކަނި އިންޑިއާއިން،\nރިސޯޓްތަކަށް ހަމައެކަނި އިންޑިއާ މީހުން.\nއެއްގޮތަކަށްވެސް އަޅުވެތި ނުވޭ.\nފެބުރުއަރީ 7, 2019 21:35\nދިވެހި ޖުމްހޫރިއްޔާގެ މިނިވަންކަމާއި، އިސްތިގުލާލާއި ސިޔާދަތު ދިފާއުކޮށް ދެމެހެއްޓުމުގައި މިނިސްޓަރ މާރިޔާ ގެ ދައުރެއް ނެތީތަ؟ ހިތު ހުރިއެއްޗެތް ގައުމުގެ ދިފާއުގައި ހަނގުރާމަކުރަން ﷲ ގަންދީ ހުވާކޮށް ތިބި މީހުންނަށް ނިސްބަތް ކޮއް އެބުނަނީ މީ މަގައުމުގެ ސަލާމަތީ ބާރުތަކަށް ކުރި އަޑިހުތުރު މަލާމާތެއް. އިންޓަވިއު ކުރި މީހާވެސް އިނީ ބަސް ހުއްޓިފަ.\nފެބުރުއަރީ 7, 2019 21:59\nދިވެހި ދިފާއީ ވަޒީރުގެ މަގުސަދަކީ ރާއްޖެ ދިފާއު ކުރުމުގެ މަސައްކަތް ކުރުންތޯ ނޫނީ އިންޑިއާ މީހުން ރުއްސުންތޯ؟ ރާއްޖޭގެ ދިފާއީ ވަޒީރު އުޅެނީ އިންޑިއާ މީހުންލައްވާ ރާއްޖެ ހިއްޕުވަންތޯ މިއީވެސް ސުވާލެއް. މާރިޔާގެ މިނިވަން ހިޔާލަށް މަރުހަބާ އެކަމަކު ދިވެހި ދިފާއީ ވަޒީރު ވީމަ ބުނަން ނުވާނެ އެއްޗެހި ހުންނާނެ ތިޔައް ކިޔަނީ ދެއުޅި އެއްނުވުން.\nފެބުރުއަރީ 8, 2019 09:54\nމާ މައްޗައް ތި ދަނީ މާރިޔާ.. ކިޔޭ ނުކިޔޭ އެއްޗެއް ނޭންގޭ.\nފެބުރުއަރީ 8, 2019 13:50\nމނޑފ ހިންގުންވެސް ދޯދިޔާ. ޣެއްމެބޮޑަށް ގައުމީ ޖޯޝްގއނެސްދީ، ސިފައިން މޯޓިވޭޓް ކުރަންޖެހޭ މީހާ އެއައީ ގައުމުގެ ސޯޓް ގޮސް އެހެންގައުމެއްގައި އިނދެ ބާލާފައި.\nފެބުރުއަރީ 8, 2019 18:34\nމި ސަރުކާރު ދަމަހައްޓަން ކުރާ މަސައްކަތަކީ އަޅުވެތި ކަމަށް އެޅޭ ފިޔަވަޅެއް\nފެބުރުއަރީ 8, 2019 18:39\nޔާ ﷲ މި ނުބައި މީހުންގެ ކިބައިން މިޤައުމު ސަލާމަތް ކޮށްދެއްވާ ދޭވެ އާމީން


Veterans Cup:2vana buruge fahu jaaga United Victory ah | Mihaaru\nވެޓެރަންސް ކަޕްގައި މިއަދު ހަވީރު ޔުނައިޓެޑް ވިކްޓަރީ އާއި ވިކްޓަރީ ކުޅެނީ.-- ފޮޓޯ: ނިޝާން އަލީ/މިހާރު\nވެޓެރަންސް ކަޕް: ދެ ވަނަ ބުރުގެ ފަހު ޖާގަ ޔުނައިޓެޑް ވިކްޓަރީ އަށް\n20 ޖޫން 2016 - 20:27\nޕްލޭ އޮފް މެޗުގައި ޕެނަލްޓީ ޖަަހައިގެން 6-5 އިން ވިކްޓަރީ ބަލިކޮށް ޔުނައިޓެޑް ވިކްޓަރީ ވެޓެރަންސް ކަޕްގެ ދެ ވަނަ ބުރުގެ ފަހު ޖާގަ ހޯދައިފި އެވެ.\nޓާފް އެއް ނަންބަރު ދަނޑުގައި މިއަދު ހަވީރު ކުޅުނު މި މެޗުގެ ފުރިހަމަ ވަގުތު ހަމަވިއިރު ދެ ޓީމު ވަނީ 2-2 އިން އެއްވަރުވެފަ އެވެ. މެޗުގެ ތިން ވަނަ މިނިޓްގައި ޔުނައިޓެޑް ވިކްޓަރީގެ ކެޕްޓަން އަބްދުﷲ ވަހީދު (ބިންމާ އައްލޯ) ވަނީ އެ ޓީމަށް ލީޑު ނަގައިދިީފަ އެވެ. ވިކްޓަރީ އަށް މެޗުގެ 21 ވަނަ މިނިޓްގައި އެއްވަރުކޮށްދިނީ އަހުމަދު ޝާކިރު (ޝާކިއްޓޭ) އެވެ.\nފުރަތަމަ ހާފް ނިމުމުގެ ކުރިން ޔުނައިޓެޑް ވިކްޓަރީން ދެ ވަނަ ފަހަރަށް ލީޑު ނެގި އެވެ. މެޗުގެ 31 ވަނަ މިނިޓްގައި މި ލަނޑު ޖެހީ ވެސް މެޗުގެ މޮޅު ކުޅުންތެރިއާގެ މަގާމު ހޯދި އައްލޯ އެވެ. އައްލޯ މި ލަނޑު ޖެހީ އޯވަހެޑް ކިކަކުންނެވެ.\nދެ ވަނަ ހާފް ފެށިގެން ހަތް މިނިޓް ތެރޭ ވިކްޓަރީ އަށް ދެ ވަނަ ފަހަރަށް އެއްވަރުކޮށްދިނީ އަބްދުﷲ މުފީދެވެ. ތިން ވަނަ ލަނޑެއް ޖެހުމަށް ވިކްޓަރީ އަށް އިތުރު ފުރުސަތުތަކެއް ލިބިގެންދިޔަ ނަމަވެސް ބޭނުމެއް ނުކުރެވުނެވެ. އަދި ޔުނައިޓެޑް ވިކްޓަރީން ފޮނުވާލި ގިނަ ހަމަލާތަކެއް މިއަދުގެ މެޗުގައި ވިކްޓަރީ ގޯލު ބެލެހެއްޓި އަހުމަދު މުޖުތަބާ (ފެސްކޯ) މަތަކުރި އެވެ.\nޕެނަލްޓީ ޖަހައިގެން ޔުނައިޓެޑް ވިކްޓަރީން ވަނީ ފަސް ޕެނަލްޓީގެ ތެރެއިން ތިން ޕެނަލްޓީ ވައްދާލައިފަ އެވެ. އަދި ޔުނައިޓެޑް ވިކްޓަރީ މޮޅުވީ ފަސް ޕެނަލްޓީގެ ތެރެއިން ހަތަރު ޕެނަލްޓީ ކާމިޔާބު ކޮށްގެންނެވެ. ވިކްޓަރީގެ ޝާކިއްޓޭ އާއި އިބްރާހިމް ޝިނާޒު ޖެހި ދެ ޕެނަލްޓީ ޔުނައިޓެޑް ވިކްޓަރީގެ ކީޕަރު އިސްމާއިލް ޒަރިޔަންދު ވަނީ މަތަކޮށްފަ އެވެ.\nދެ ވަނަ ބުރުގެ ގްރޫޕް އޭގައި ހިމެނެނީ ވެލެންސިއާ އާއި ދިވެހި ސިފައިންގެ ކްލަބް އަދި ބީޖީ ސްޕޯޓްސް އެވެ. އަދި ގްރޫޕް ބީގައި ހިމެނެނީ ނިއު ރޭޑިއަންޓާއި މާޒިޔާ އަދި ޔުނައިޓެޑް ވިކްޓަރީ އެވެ.\nދެ ވަނަ ބުރުގެ ފުރަތަމަ މެޗުގައި މާދަމާ ވެލެންސިއާ ބައްދަލުކުރާނީ ސިފައިންނާ އެވެ. މެޗު ފަށާނީ ހަވީރު 16:30 ގަ އެވެ.\nއިތުރު ލިޔުންތައް ވިކްޓަރީ ސްޕޯޓްސް ކްލަބް ޔުނައިޓެޑް ވިކްޓަރީ ވެޓަރަންސް ކަޕް


Minister ge "heyofulhu" usoolu badhalukoh, nizaamun mihaaru hidhumaiy libeyne: Mariya | Mihaaru\nކޮމާންޑާސް ކޮންފަރެންސްގައި ރައީސް އިބްރާހިމް މުހައްމަދު ސޯލިހްގެ އަރިހުގައި މިނިސްޓަރު މާރިޔާ އާއި މޭޖަ ޖެނެރަލް އަބްދުﷲ ޝަމާލް ބައިވެރިވެވަޑައިގަންނަވަނީ. --ފޮޓޯ: ނިޝާން އަލީ/މިހާރު\nމިނިސްޓަރުގެ "ހެޔޮފުޅު" އުސޫލު ބަދަލުކޮށް، ނިޒާމުން މިހާރު ޚިދުމަތް ލިބޭނެ: މާރިޔާ\n17 ފެބުރުއަރީ 2020 - 14:234comments\nސިފައިންގެ މުއައްސަސާގެ ގާބިލްކަން މިހާރަށްވުރެ އިތުރުކުރަން ފެށި ކޮމާންޑާސް ކޮންފަރެންސްގައި މިނިސްޓަރު ވަނީ އެ މުއައްސަސާގައި ހުރި ރައްޔިތުންނަށް އުނދަގޫވާ ކަންކަން ހައްލުކުރަން ވޭތުވެދިޔަ އަހަރެއްހާ ދުވަހުގެ ތެރޭގައި ކުރެއްވި ބައެއް މަސައްކަތްތަކުގެ ތަފްސީލް ދެއްވައިފަ އެވެ.\nރައީސް އިބްރާހިމް މުހައްމަދު ސޯލިހް ބައިވެރިވެވަޑައިގެންނެވި ޖަލްސާގައި މާރިޔާ ވިދާޅުވީ އެންމެ ބޮޑު އިސްކަމެއް ދެއްވި އެއް ކަމަކީ ރައީސްގެ ވައުދުތަކާ އެއްގޮތަށް ސިފައިންގެ މުއައްސަސާއަކީ ރައްޔިތުންގެ ލޯތްބާއި އިހްތިރާމާއި އިތުބާރު ލިބިފައިވާ ތަނަކަށް ހަދަން ކަމަށެވެ. ރައްޔިތަކު ކޮންމެ ތަނެއްގައި ހުރެފައި ވެސް ސިފައިންގެ މުއައްސަސާ އިން ޚިދުމަތެއް ބޭނުންވެއްޖެ ނަމަ ކުރިން ދިމާވާ ތަކުލީފްތައް މިހާރު ކުޑަވާނެ ކަމުގެ ޔަގީންކަން ދެއްވި އެވެ.\nމިނިސްޓަރަށް ނުގުޅައި ކަނޑައަޅާފައި އޮންނަ ނިޒާމުގެ ތެރެއިން ހިދުމަތް ލިބޭނެ ކަމަށް މާރިޔާ ވިދާޅުވި އެވެ.\n"ކުރިން ފެނިގެން ދިޔައީ ކޮންމެ ކަމެއްގައި ވިޔަސް މިނިސްޓަރުގެ ހެޔޮފުޅު ކަމުން މިނިސްޓަރާ ގުޅީމަ ނޫނީ ނުލިބޭ ހިދުމަތެއްގެ ގޮތުގައި ކިތަންމެ ފަހަރަކު ވެެގެން ދިއުން. އެކަމަކު މިހާރު އެ އޮންނަ ކޮމާންޑަރެއް ނުވަތަ ނަމްބަރަކާ ގުޅީމާ އޮޓޮމެޓިކުން އެކަންކަން ހިނގަމުންދާނެ،" މިނިސްޓަރު ވިދާޅުވި އެވެ.\nމާރިޔާގެ ވާހަކައިގައި، އަލިފާނުގެ ހާދިސާތަކުގައި މީހުންގެ ފުރާނަ ސަލާމަތްކުރަން އަމިއްލަ ފުރާނަ އަށް ބެލުމެއް ނެތި ސިފައިން ދައްކާ ރީތި ނަމޫނާ އާއި ކަނޑުމައްޗާއި އެއްގަމުގައި ވެސް ސިފައިން ކުރަމުން އަންނަ މަސައްކަތްތަކަށް މިނިސްޓަރު ހިތްވަރު ދެއްވި އެވެ.\nސިފައިންގެ "ކޮމާންޑާސް ކޮންފަރެންސް"ގައި ބައެއް ސިފައިން ބައިވެރިވަނީ.-- ފޮޓޯ: ރައީސް އޮފީސް\nމާރިޔާ ވިދާޅުވީ ރައީސް އިބްރާހިމް މުހައްމަދު ސޯލިހް ވައުދުވެވަޑައިގަތް ގޮތަށް، ވޭތުވެދިޔަ އަހަރެއްހާ ދުވަހުގެ ތެރޭގައި ސިފައިންގެ ގާބިލްކަމާއި ކެޕޭސިޓީ ވަރުގަދަކޮށް، އަސްކަރީ މިންތަކާއި ހަމަހަމަކަން ގާއިމްކުރަން މަސައްކަތްތަކެއް ކޮށްފައިވާ ކަމަށެވެ. އެެ އަމާޒަށް ވާސިލްވެވުނީ ސާފު ލަނޑުދަނޑިތަކެއް އެކަށައަޅައިގެން ކަަމަށް މިނިސްޓަރު ވިދާޅުވި އެވެ.\n"ދިވެހި އަސްކަރިއްޔާގެ ޕްރޮފެޝަނަލިޒަމް އިތުރުކޮށް އުސޫލްތައް ހަރުދަނާކޮށް ގާނޫނުގެ ވެރިކަމަށް ފުރިހަމަ އަށް ބޯލަނބާ ކިޔަމަންތެރި މުއައްސަސާއެއްގެ ގޮތުގައި ދެމިއޮތުމުގެ ރޫހް ދިވެހި އަސްކަރިއްޔާގައި އިތުރަށް ވަރުގަދަކުރުމަކީ އަޅުގަނޑުމެން އެކަށައެޅި އެއް ލަނޑުދަނޑި،" މާރިޔާ ވިދާޅުވި އެވެ.\nދެ ވަނަ އަމާޒެއްގެ ގޮތުގައި އިސްކަން ދެއްވީ، މިނިސްޓަރު ވިދާޅުވި ގޮތުގައި، ސިފައިންގެ އަސްކަރީ ގާބިލްކަން އިތުރުކުރަން ހަތިޔާރާއި އުޅަނދުތަކާއި ވަސީލަތްތައް ހޯދުމަށެވެ. މި މަސައްކަތަށް ވެސް ކުރިއެރުންތަކެއް ލިބުނު ކަމާއި އޭގެތެރޭގައި ބޭރުގެ އެހީގެ މިނިސްޓަރު ފާހަަގަކުރެއްވި އެވެ.\nޓެރަރިޒަމާއި ހައްދުފަހަނާޅައިދިއުމުގެ ފިކުރުގެ ނުރައްކާ ރާއްޖޭގައި އޮތް ކަމަށާއި އެކަން ސިއްރު ނުކުރައްވާނެ ކަމަށް މާރިޔާ ވިދާޅުވާ ވާހަކަ އަށް ބާރު ދެއްވައި ވިދާޅުވީ އެ ނުރައްކަލުން ސަލާމަތްވާން ކުރު ރާސްތާގައި އެޅިދާނެ ފިޔަވަޅުތަކާއި ދެމެހެއްޓެނިވި ގޮތަކަށް ދުރު ރާސްތާއަކަށް ހައްލުތަކެއް އަންނަނީ ހޯދަމުންނެވެ. އެ މަސައްކަތުގައި ކާމިޔާބީއަަށް ވާސިލްވާނެ ކަމުގެ ޔަގީންކަން ދެއްވި އެވެ.\nސިފައިންގެ ކޮމާންޑާސް ކޮންފަރެންސްގައި، ހުރި މައްސަލަތަކާ މެދު ވާހަކަ ދައްކާ ފަދައިން ދިރާސާކޮށް، ނަތީޖާއެއް ހޯދުމުގެ ވިސްނުން ކުރިއަށް ނެރެން މިނިސްޓަރު އެދިވަޑައިގަތެވެ.\nއިތުރު ލިޔުންތައް ދިވެހި ސަރުކާރު އެމްއެންޑީއެފް ޑިފެންސް މިނިސްޓަރު ރައީސް އިބްރާހިމް މުހައްމަދު ސޯލިހް ޑިފެންސް މިނިސްޓްރީ މާރިޔާ އަހުމަދު ދީދީ، ޑިފެންސް މިނިސްޓަރު


Naib Raees'ge ilthimaas'eh zuvaanunah: Faseyhakuran kanmathee gai...\nރައްކާތެރި ކަމުގެ މުހިއްމު ކަމުގެ މައްޗަށް އަލިއަޅުވައިލެއްވި\nގިނަ ގިނައިން ހަނދާން ކޮށްދޭން ޖެހޭ\nކ. މާލެ | 13 ޑިސެންބަރ 2019 | ހުކުރު 18:06 | 5,003\nމަގުމަތީގެ ރައްކާތެރިކަމަށް އާއްމުން ހޭލުންތެރި ކުރުމުގެ ގޮތުން ބޭއްވި ހިނގާލުމުގައި ނައިބް ރައީސް ބައިވެރިވެ ވަޑައިގަންނަވަނީ - ރައީސް އޮފީސް\nޕާކްކުރަން ޖާގަ އޮންނަ އިރު ފަސޭހަކުރުމުގެ ގޮތުން ކަންކަންމަތީގައި ސައިކަލް ޕާކްކުރާތަން މަދުން ނަމަވެސް ފެންނަ ކަމަށާއި، އެފަދަ ކަންކަން ރަނގަޅު ކުރުމަށް ނައިބް ރައީސް ފައިސަލް ނަސީމް ޒުވާނުނަށް އިލްތިމާސްކުރައްވައިފި އެވެ.\nނައިބް ރައީސް އެފަދައިން އިލްތިމާސްކުރެއްވީ, މަގުމަތީގެ ރައްކާތެރިކަމަށް އާއްމުން ހޭލުންތެރި ކުރުމުގެ ގޮތުން ހުކުރު ދުވަހު ބޭއްވި ހިނގާލުން ފައްޓަވާއި ދެއްވައި ވާހަކަފުޅު ދައްކަވަމުންނެވެ.\nނައިބް ރައީސް ފައިސަލް ވިދާޅުވީ، މަގުމަތީގައި އުޅަނދު ދުއްވާ ފަރާތަތްކުން ހިނގާ މީހުންނަށާއި މަގު ހުރަސްކުރާ ފަރާތްތަކަށް ފުރުސަތު ދޭންޖެހޭ ކަމަށެވެ. ސައިކަލް ނުވަތަ ކާރުގައި ދުއްވާފައިދާއިރު ހިނގާ މީހުންނަށް ތަންދޭންވެގެން މަޑުކޮށްލިޔަސް އެ ދާތަަނަކަށް ދިޔުމަށް ލަސްތަކެއް ނުވާނެ ކަމަށް ވިދާޅުވިއެވެ.\nމަގުމައްޗަކީ ރައްކާތެރި ތަނެއްގެ ގޮތުގައި ހަދަން ހުރިހާ އެންމެންވެސް މަސައްކަތް ކުރަން ޖެހޭކަން ފާހަގަކުރައްވަމުން އެމަނިކުފާނު ވިދާޅުވީ، މި ކަންތައްތައް ނަމޫނާއެއްގެ ގޮތުގައި ދަައްކައިގެން ނޫނީ މާދަމާގެ ދަރިންގެ ފަރާތުން އެކަން ނުފެންނާނެ ކަމަށެވެ. ތަރައްގީ ގައުމެއްގެ ގޮތުގައި ރާއްޖެ ކުރިޔަށްދާއިރު ހުރިހާ ކަމެއްވެސް ރަނގަޅު ކުރަން ޖެހޭކަން ފާހަގަކުރައްވަމުން ވިދާޅުވީ، މަގުމަތީގައި ކުރާ މުއާމަލާތްތައް އެންމެން ވެސް ރަނގަޅު ކުރުން މުހިއްމު ކަމަށެވެ.\nމަގުމަތީގެ ހޭލުންތެރިކަން އިތުރުކުރުމަށް ސަރުކާރުގެ އިދާރާތަކުންވެސް އެ ތަންތަނުގެ މުވައްޒަފުންނަށް ހަނދާން ކޮށްދިނުމަށް ނައިބް ރައީސް އެދިވަޑައިގެނެންވި އެވެ.\nހަނދާން ކޮށްދިނުމަކީ މި ގޮތަށް މައިކެއް ދަށުގައި ހުރެގެން ވާހަކަ ދެއްކުމަކީ. އަޅުގަނޑުމެން ކުރަން ޖެހޭ ކަމެއް. ގިނަގިނައިން ބުނެދިނުމަކީ އެއީ އަޅުގަނޑުމެންގެ މައްޗަށް ލާޒިމު ކަމެއް\n~ ފައިސަލް ނަސީމް ~ ރައީސުލްޖުމްހޫރިއްޔާގެ ނައިބް ~\nނައިބް ރައީސް ވިދާޅުވި ގޮތުގައި، ރާއްޖޭގެ ގާނޫނުތަކާއި ގަވާއިދުތައް ރާއްޖޭގައި ދިރިއުޅޭ ބިދޭސީންނަށް ކިޔައިދޭން ޖެހޭ ކަމަށެވެ.


Refugeen balaigathumah govaalaa ethah haas bayaku Spain gai...\nދުނިޔެ - ސްޕެއިން\nރެފިއުޖީން ބަަލައިގަތުމަށް ގޮވާލާ އެތައް ހާސް ބަޔަކު ސްޕެއިންގައި މުޒާހަރާ ކޮށްފި\nމުޒާހަރާ ރޭވުމުގައި ހަރަކާތްތެރިވި މީހުން ބުނާ ގޮތުން މުޒާހަރާގައި 300،000 މީހުން ބައިވެރިވި\nކ. މާލެ 20 ފެބުރުއަރީ 2017 | ހޯމަ 20:31 3,380\nބާސެލޯނާގައި މުޒާހަރާ ކުރަނީ - އޭޕީ\nހަނގުރާމައިގެ ސަބަބުން ރައްޔިތުން ނިކަމެތިވެފައިވާ ގައުމުތަކުން އަންނަ އެތައް ހާސް ރެފިއުޖީން ބަލައިގަތުމަށް ގޮވާލާ އެތައް ހާސް ބަޔަކު ސްޕެއިންގައި މުޒާހަރާކޮށްފިއެވެ.\nސްޕެއިންގެ ބާސެލޯނާގައި ރެފިއުޖީން ބަލައިގަތުމަށް ގޮޮވާލާ 160،000 މީހުން މުޒާހަރާކުރި ކަމަށް ފުލުހުން ބުނާއިރު މުޒާހަރާ ރޭވުމުގައި ހަރަކާތްތެރިވި މީހުން ބުނާ ގޮތުން މުޒާހަރާގައި 300،000 މިހުން ބައިވެރިވިއެވެ.\nބާސެލޯނާގެ މޭޔަރު އަޑާ ކޮލައޫ ވެސް މުޒާހަރާގައި ބައިވެރިވެވަޑައިގެންނެވިއެވެ. ރެފިއުޖީން އެނބުރި ގައުމަށް ފޮނުވާލުމާ ދެކޮޅަށް ކެމްޕެއިން ކުރާ އެކްޓިވިސްޓެއްގެ ގޮތުގައި ކުރިން އުޅުއްވި އަޑާ ކޮލައޫއަކީ ސްޕެއިންގެ ސަރުކާރުން، ރެފިއުޖީންނަށް ޖާގަ ދިނުމަށް ވަރަށް ބޮޑަށް ބާރުއަޅުއްވާ ފަރާތެކެވެ.\nސެޕްޓެމްބަރު 2015ގައި ސްޕެއިންގެ ސަރުކާރުން ވަނީ ދެ އަހަރުގެ ތެރޭގައި 17،337 ރެފިއުޖީން ބަލައިގަންނާނެ ކަމަށް ބުނެފައެވެ. އެއީ އިޓަލީ އާއި ގްރީސްގެ ކޭމްޕްތަކުން 15،888 ރެފިއުޖީންނާއި ތުރުކީ އާއި ލީބިޔާއިން 1،449 ރެފިއުޖީންނެވެ.\nސްޕެއިންގެ ސަރުކާރުން އެގައުމަށް އެތެރެވުމަށް 17،000 ރެފިއުޖީއަކަށް ފުރުސަތު ދޭނެ ކަމަށް ވައުދުވެފައި ވީ ނަމަވެސް ފުރުސަތު ދީފައި ވަނީ 1،100 މީހުންނަށެވެ. ބުރާސްފަތި ދުވަހު ސްޕެއިނުން ވަނީ 66 ރެފިއުޖީން ބަލައިގަނެފައެވެ.\nޚަބަރެއް ނުވަތަ މައުލޫމާތެއް ރާއްޖެއެމްވީ އަށް ދެއްވުމަށް in[email protected] އަށް އީމެއިލް ކުރައްވާ ނުވަތަ 9110099 ނަންބަރަށް ގުޅުއްވާ.


Kuriah oiy3mas therey Dhanduveri kamah beynunvaa Greenhouse addu ah gennanee - AO News\nކޮމިއުނިޓީ ފާމިން ޕްރޮޖެކްޓާ ގުޅޭ މަޝްވަރާ ކުރުން/ފޮޓޯ އައްޑޫސިޓީ ކައުންސިލް\nއައްޑޫގައި ގާއިމް ކުރާ ކޮމިއުނިޓި ފާމިން އަށް ބޭނުންވާ ގްރީން ހައުސް ކުރިއަށް އޮތް3މަސް ދުވަހުގެތެރޭ އައްޑޫއަށް ގެންނާނެކަމަށް މިއަދު އޭޕީސީން ބުނެފިއެވެ.\nމިކަން ހާމަ ކުރީ އައްޑޫ ޕީޕަލްސް ކޯޕަރޭޓިވް ސޮސައިޓީ (އޭ.ޕީ.ސީ) އާއި އެމް.އެން.ޔޫ އަދި އައްޑޫ ސިޓީ ކައުންސިލާއި އައްޑޫ އަންހެނުންގެ ތަރައްޤީއަށް މަސައްކަތް ކުރާ ކޮމިޓީ ގުޅިގެން ކުރިއަށްގެންދާ ‘ގްރީންހައުސް ފާމިންގ’ މަޝްރޫޢުގެ މަސައްކަތް ތަކާގުޅޭ ގޮތުން މިއަދު އައްޑޫސިޓީ ކައުންސިލާއެކު ކުރެއްވި މަޝްވަރާގެ ތެރޭގައެވެ.\nމިއަދު ހެނދުނު އައްޑޫ ސިޓީ ކައުންސިލްގެ އިދާރާގައި ބޭއްވެވި މި ބައްދަލުކުރެއްވުމުގައި ވާހަކަފުޅުދައްކަވަމުން އޭ.ޕީ.ސީގެ ފަރާތުން ހާމަކުރެއްވި ގޮތުގައި މި މަޝްރޫޢު ފެށުމަށް ބޭނުންވާ ގްރީންހައުސްތައް ކުރިއަށް އޮތް ތިން މަސް ދުވަހުގެ ތެރޭގައި އައްޑޫ ސިޓީ އަށް ގެނެވޭނެ އެވެ. މިގޮތުން ކޮންމެ “ގްރީންހައުސް”އެއްގެ ބޮޑުމިނުގައި 1،000 އަކަފޫޓު ހުންނާނެ ކަމަށާއި އަދި މަޝްރޫޢުގެ ދަށުން އުފައްދާ ތަކެތި ވިއްކާނެ ސޭލްސް އައުޓްލެޓެއް ޤާއިމުކުރެވޭނެ ކަމަށް އޭ.ޕީ.ސީން ހާމަކުރެއެވެ.\nމުޖުތަމަޢުއަށް ފައިދާހުރި ކަމެއް ކޮށްދިނުމުގެ އިތުރުންވެސް މި މަޝްރޫޢުގެ ސަބަބުން ގިނަގުނަ ފައިދާތަކެއް ލިބިގެންދާނެކަން އޭސީޕީން ފާހަގަ ކުރެއްވިއިރު މީގެ ތެރޭގައި، ކުރިއަށްއޮތް ދެ އަހަރެއްހާ ދުވަހުގެ ތެރޭ ހިންގާ ޚާއްޞަ ތަމްރީން ޕްރޮގްރާމުން 40 ދަނޑުވެރިންނާއި 40 ދަރިވަރުން ތަމްރީންވެގެންދާނެ ކަމަށާއި، އަންހެން ކަނބަލުންނާއި ޒުވާނުންވެސް ދަނޑުވެރިކަމުގެ ސިނާޢަތުގެ ތެރެއަށް ވަނުމަށް މަގުފަހިވެގެންދާނެއެވެ.\nއައްޑޫސިޓީގައި ‘ގްރީންހައުސް ފާމިންގ’ ތަޢާރަފް ކުރުމުގެ މަޤްސަދުގައި ހިންގާ މިމަޝްރޫޢަކީ އެކުވެރި ދައުލަތްތަކުގެ ދެމެހެއްޓެނިވި ތަރައްޤީގެ ލަނޑުދަނޑިތަކުގެ (ޔޫއެން އެސްޑީޖީގެ) ތެރެއިން ދެ ލަނޑުދަނޑިއެއް ޙާޞިލްކުރުމުގެ ގޮތުން ގްލޯބަލް އެންވަޔަރަންމަންޓް ފެސިލިޓީ (ޖެފް)ގެ އެހީގެ ދަށުން ހިންގުމަށް ރާވާފައިވާ މަޝްރޫޢެކެވެ. މިގޮތުން މި މަޝްރޫޢަށް ޖެފް އިން 697،284.00 ދިވެހި ރުފިޔާގެ ހިލޭ އެހީ ދިނުމަށް ހަމަޖެހިފައިވާއިރު، އޭ.ޕީ.ސީން 1،201،686.00 ދިވެހި ރުފިޔާ އަދި އެމް.އެން.ޔޫ އިން 1،446.000.00 ދިވެހި ރުފިޔާ ޚަރަދު ކުރުމަށް ވަނީ ހަމަޖެހިފައެވެ. އަދި މި މަޝްރޫޢަށް އައްޑޫ ސިޓީ ކައުންސިލުން 100،000.00 ދިވެހި ރުފިޔާ އަދި އައްޑޫ އަންހެނުންގެ ތަރައްޤީއަށް މަސައްކަތް ކުރާ ކޮމިޓީން 244،000.00 ދިވެހި ރުފިޔާ ޚަރަދުކުރާނެ ކަމަށް އަންދާޒާކޮށްފައިވެއެވެ.\nމި މަޝްރޫޢު އަކީ އޭ.ޕީ.ސީ އާއި އެމް.އެން.ޔޫ އަދި އައްޑޫ ސިޓީ ކައުންސިލާއި އައްޑޫ އަންހެނުންގެ ތަރައްޤީއަށް މަސައްކަތް ކުރާ ކޮމިޓީން ގުޅިގެން ކުރިއަށްގެންދާ މަޝްރޫޢެކެވެ.\nކޮމިއުނިޓީ ފާމިންއައްޑޫސިޓީގްރީންހައުސް ފާމިން\nހިތަދޫ ފްލެޓް ސަރަޙައްދުގައި އަމިއްލަ ފަރާތަކުން ވަގުތީ މިސްކިތެއް އަޅަނީ


Hihthakge funun loabi hoadhi Ink Boy!\nއިންކް ބޯއީގެ ނަމުން މަޝްހޫރުވި އަހުމަދު ޝުކުރާން - އަހުމަދު ޝުރާއު | އަވަސް\nއުމުރުން 10 އަހަރުގެ އަހުމަދު ޝުކުރާންއަކީ ތަފާތު ސިފައެއްގެ ތަފާތު ރީތި ކުއްޖެކެވެ. އަދި މިހާރު މުޅި ރާއްޖެއަށް މަޝްހޫރު ކުއްޖެކެވެ. މި މަޝްހޫރުކަން އައީ މީގެ ދެ އަހަރު ކުރިން ކުއްލިއަކަށް ކުރިމަތިލާން ޖެހުނު ހުދު ބަލީގެ ސަބަބުންނެވެ. މިއީ އޭނާގެ ހަޔާތް މުޅިން ބަދަލުކޮށްލި ބައްޔަކަށް ވީއިރު ޝުކުރާންގެ ސަބަބުން ދިވެހިން ވެސް ބަދަލުކޮށްލީ އެވެ. ސަބަބަކީ މީގެ ކުރި ހުދު ބައްޔާމެދު މީހުން ދެކެމުން އައި ގޮތް މުޅީ ވަނީ ބަދަލުވެފަ އެވެ.\n"މިއީ ކޮއްކޮވެސް އަދި އާއިލާއިން ވެސް އެއްވެސް ވަރަކަށް ހިޔާލަށް ވެސް ގެނެވުނު ކަމެއް ނޫން. ކޮއްކޮ ވެސް މަންމަން ވެސް އަދި ބޭބެ އާއި ދައްތަވެސް ވަރަށް ދެރަވި، އެކަމަކު މިހާރު އުފާވާ ކަމަކީ ކޮއްކޮއަށް ޖެހުނު މި ބަލީގެ ސަބަބުން މި ބަލި ޖެހިފައިވާ އެހެން މީހުނާމެދު މީހުން ދެކޭ ގޮތް ބަދަލުވެފައިވާތީ." ހދ. ކުޅުދުއްފުށީ ސިތާރާވިލާ، އަހުމަދު ޝުކުރާން އަލަށް ނޫސްވެރިޔަކާ ވާހަކަ ދެއްކި އެވެ.\nޝުކުރާންއަކީ އާއިލާގެ ހަގު ދަރިފުޅެވެ. ދޮއްޓަށް ހުންނަނީ މުހަމަދު ޝާދިން 13، އެވެ. ދެން އައިޝަތު ޝަނާއު 12، އެވެ. ލޯބިން "ކުއްޓީ" ގެ ނަން ދީފައިވާ ޝުކުރާން އަށް 10 އަހަރެވެ.\nޝުކުރާންގެ ހަމުން "މެލަނިން" ކިޔާ މާއްދާ މަދުވުމާ ގުޅިގެން މީގެ ދެ އަހަރު ކުރިން ހުދު ބަލި ނުވަޔަ ވިޓިލިގޯއާ ވަނީ ކުރިމަތިލާން ޖެހިފަ އެވެ. އެއީ ދާއިމީ ބައްޔެކެވެ. ޝުކުރާންއަށް ވިޓިލިގޯ އާ ކުރިމަތިވިއިރު އެއީ މުޅި އެ އާއިލާގައި ވެސް އެފަދަ ކަމަކާ ކުރިމަތިލާން ޖެހުނު ފުރަތަމަ މެންބަރެވެ. އޭނާގެ ދައްތަ އާއި ބޭބެގެ ފަރާތުން ވެސް މިފަދަ ކަމެއް ފާހަގައެއް ނުވެ އެވެ. އެންމެ ބޮޑު ހިތާމައަކަށްވީ ތިންބެން އެކުގައި މަންމަ އާއެކު ކިޔަވައ ކުޅޭ ހީނ ސާމާސާކޮށް އުޅުނު އިރު ބައްޕަ އެކުދީންނާ ދުރު، ބަނދެއްގައި ހުއްޓާ ކުއްޓީއަށް މިހެން ދިމާވުމެވެ.\n"އެންމެން ރޯތީ ކޮއްކޮ ވަރަށް ދެރަވި، ފަހުން ވީގޮތް އެނގެން ފެށުމުން މާ ދެރަވި، މިހާރު އޯކޭ!" ކުއްޓީ ބުޏެވެ.\n"ވިޓިލިގޯ"އަކީ މީހާގެ ސިފައަށް ވަރަށް ބޮޑު ބަދަލެއް ގެންނަ ކަމެކެވެ. ޝުކުރާންގެ ސިފަ ވެސް މިހާރު ވަރަށް ބޮޑަށް ބަދަލުވެފައިވާއިރު އެ ސިފައާއެކު ޝުކުރާން ވަނީ އެންމެންގެ ނަޒަރުގައި އަޅައިގަނެ ހާއްސަ ސަމާލުކަމެއް ލިބޭ ކުއްޖަކަށްވެފަ އެވެ. އާބާދީގެ ގޮތުން ބޮޑު ކުޅުދުއްފުށީގައި ޝުކުރާން މަޝްހޫރު ވެފައިވަނީ "އިންކް ބޯއީ" ގެ ނަމުންނެވެ. މުޅި ރާއްޖޭގައި ވެސް އޭނާއަކީ އިންކް ބޯއީ އެވެ. އަދި ދިވެހި މިހާރު ހުދުބަލި ކިޔުމުގެ ބަދަލުގައި ކިޔައި އުޅެނީ "އިންކް" އެވެ.\nއިންކް ބޯއީގެ ނަމުން ޝުކުރާން މަޝްހޫރު ވެގެން ދިޔައީ ކުޅުދުއްފުށީގެ ފޮޓޯގްރާފަރެއް ކަމަށްވާ ޖައުފަރު އަލީ ނެގި ފޮޓޯއެއް ސޯޝަލް މީޑިއާގައި ވައިރަލް ވެގެންނެވެ. އޭގެ ފަހުން "އިންކް ބޯއީ"ގެ ނަމުން ޝުކުރާން ދަންނަ މީހުން ވަރަށް ގިނަ އެވެ.\n"އިންކް ބޯއީ" ޝުކުރާންގެ ތަފާތު ސިފައަކީ އޭނާ ވެސް ހިތްހަމަޖެހޭ ކަމެކެވެ. އެކަމަކު އޭނާ ދެރަވާ އެއް ކަމެއް އޮވެ އެވެ. އެއީ އެހެން ކުދިން އޭނާއަށް މާބޮޑަށް ބަލާތީ އެވެ. އެކަމަކީ އޭނާއަށް އުނދަގޫތަކެއްވާ ކަމެކެވެ. އެ އުނދަގޫތަކުން ދުރުކޮށްދިނުމަށް އަބަދުވެސް ޝުކުރާންގެ ގާތު ހުންނަނީ އޭނާގެ ލޯބިވާ މަންމަ ޝަރީފާ އެވެ.\nޝުކުރާންއަށް އެކަހަލަ އުނދަގޫތަކެއް ކުރިމަތިވިޔަސް މަންމަގެ ނަސޭހަތުގައި ހިފަ އެވެ. ތަފާތު ކަމެއް ހުރުމަކީ ދެރަވާންޖެހޭ ކަމެއް ނޫންކަން ގަބޫލުކުރެ އެވެ. ތަފާތަކީ ދެރައެއް ނޫނެވެ. ފަހުރެކެވެ. އެތައް ހާސް މީހުނެއްގެ ތެރެއިން ތަފާތުވުމަކީ ހަމަ އެއްވެސް މައްސަލައެއް ނޫނެވެ. އިންކް ބޯއީ މިވަނީ ތަފާތު ސިފައަކާއެކު ހިތްތަކުން ލޯބި ހޯދާފަ އެވެ.


Imaarayithah dhaaimeekoh inspect kohdheyn edhjje\nއިމާރާތްތައް ދާއިމީކޮށް އިންސްޕެކްޓްކުރަން އެދިއްޖެ\nހުޅުމާލެ، 23 ޖެނުއަރީ 2019 - ހުޅުމާލޭގެ ދެވަނަ ފިޔަވަހީގެ މަސައްކަތް: ރާއްޖޭގެ އިމާރާތް ކުރުމުގެ ދާއިރާ ދާއިމީ ގޮތެއްގައި އިންސްޕެކްޓް ކޮށްދޭން ވަނި އެދިފައި -- އަހުމަދު ޝުރާއު | އަވަސް\nރާއްޖޭގެ އިމާރާތް ކުރުމުގެ ދާއިރާ ވަކި އުސޫލެއްގެ ދަށުން ދާއިމީ ގޮތެއްގައި އިންސްޕެކްޓް ކޮށްދޭން، ގައުމީ ކޮންޓްރެކްޓަރުގެ ޖަމިއްޔާ، އެމްއެންއޭސީއައި އިން ސަރުކާރުގައި އެދިއްޖެ އެވެ.\nމޯލްޑިވްސް ނޭޝަނަލް ކޮންސްޓްރަކްޝަން އެސޯސިއޭޝަން އޮފް މޯލްޑިވްސް (އެމްއެންއޭސީއައި) އިން ނެރެފައިވާ ބަޔާނެއްގައި ބުނީ އިމާރާތްކުރާ ސައިޓުތަކާއި އިމާރާތްތައް ބޭނުން ކުރުމުގައި އަމަލު ކުރަންމުންދާ ގޮތުގެ ސަބަބުން ތަކެތި ވެއްޓި މަސައްކަތް ކުރާ މީހުންނަށާއި މަގުމަތީ ހުންނަ ތަކެއްޗަށް ވެސް ގެއްލުން ވަމުންދާ ކަމަށެވެ. އަދި މިފަދަ ހާދިސާތަކުގައި މީހުންގެ ފުރާނައަށް ގެއްލުންވެ، އެ ފަދަ މައްސަލަތައް ތަކުރާރުވަމުންދާ ކަމަށެވެ.\nރާއްޖޭގެ އެންމެ ބޮޑެތި ކޮންސްޓްރަކްޝަން ކުންފުނިތައް ބައިވެރިވާ މި ޖަމިއްޔާ އިން ބުނެފައިވާ ގޮތުގައި މާލޭގެ މަގެއްގެ ޕޭމަންޓް މަތިން ހިނގާފައި ދިޔަ ކުއްޖެއްގެ ފުރާނަ ގެއްލުނު ހާދިސާއާ ގުޅިގެން ހެދި އިންޝްޕެކްޝަންގެ ފަހުން، ހިނގި ތަފާތު ދެ ހާދިސާއެއްގައި ހުޅުމާލޭގެ ދެ ސައިޓެއްގައި މަސައްކަތް ކުރަމުން ދިޔަ ދެ ބިދޭސީއަކު މަރުވެފައިވާ ކަމަށެވެ. އެފަދަ ހާދިސާތަކަކީ އެ ޖަމިއްޔާއަށް ބަލައިގަނެވޭނެ ކަންކަމެއް ނޫން ކަމަށެވެ. އެނޫން ވެސް ހާދިސާތައް ހިންގަމުންދާކަމުގެ މައުލޫމާތު ނޫސްތަކުންނާއި ސޯޝަލް މީޑިއާ މެދުވެރިކޮށް ލިބެމުންދާ މައުލޫމާތުތަކުން އެނގޭ ކަމަށް ވެސް ބުނެފައިވެ އެވެ.\nއަދި ބުނެފައި ވަނީ މި ބާވަތުގެ ހާދިސާތައް މަދު ކުރުމުގެ ގޮތުން ކޮންސްޓްރަކްޝަން ސައިޓުތައް ގިނަ ގިނައިން ޗެކްކޮށް ފިޔަވަޅު އަޅަން ޖެހޭ ހާލަތްތަކުގައި ފިޔަވަޅު އަޅަން ޖެހޭނެ ކަމަށް ދެކޭ ކަމަށެވެ.\nއެމްއެންއޭސީއައި އިން ބުނީ އެ ޖަމިއްޔާ އިން އަބަދު ވެސް ބާރު އަޅަނީ 2010 ވަނަ އަހަރު ނެެރެފައިވާ "އިމާރާތް ކުރުމުގެ އަމަލީ މަސައްކަތްކުރުމުގައި ގެންގުޅެން ޖެހޭ ސަލާމަތީ މިންގަނޑުތަކުގެ" ގައިޑްލައިނާއި މިހާރު ގެޒެޓްކޮށްފައިވާ ގަވާއިދާ އެއްގޮތަށް ހުރިހާ ސައިޓުތަކެއްގައި ވެސް މަސައްކަތް ފުރިހަމަ ކޮށްގެން މަސައްކަތް ކުރުމަށް ކަމަށެވެ.\nއިމާރާތް ކުރުމުގެ ދާއިރާއަކީ ރާއްޖޭގެ އިގްތިސާދަށް ދެވަނައަށް އެންމެ ބޮޑު ހިއްސާއެއްވާ ދާއިރާ އެވެ. މިދާއިރާ ނިމިދިޔަ ފަސް އަހަރު ވަނީ ބޮޑު ކުރިއެރުމެއް ހޯދާފަ އެވެ. ނަމަވެސް އިމާރާތް ކުރުމުގެ ދާއިރާގައި ހިނގާ ތަފާތު ނުރައްކާތެރި ހާދިސާތަކުގެ ސަބަބުން ގިނަ ބައެއްގެ ފުރާނަ ވަނީ ގެއްލިގެން ގޮސްފަ އެވެ.\nބޯހިޔާވަހިކަން މަސީ އިމާރާތް ކުރުން\nކޮންސްޓްރަކްޝަން ސޭފްޓީ ގައިޑްލައިން ނެރެފި\nއިމާރާތް ކުރުމުގެ ދާއިރާ އަށް 617 މިލިއަން ރުފިޔާގެ ގެއްލުމެއް